Teenusetingimused
1. Kõige olulisemad asjad, mida Te Skype'i kasutades teadma peate
1.1 Puudub juurdepääs hädaabiteenustele. Skype ei asenda mobiiltelefoni ega püsitelefoniühendust. Eelkõige, välja arvatud teatud üksikutel juhtudel, ei võimalda Skype teha hädaabikõnesid päästeteenistustele. Peate looma mingi muu sidevõimaluse, et saaksite vajadusel teha hädaabikõnesid. Vaadake selle kohta jaotisi 3.4 ja 6.5 allpool.

1.2 Jurisdiktsioonist tingitud piirangud. Kui Teie riigi õigusega on Teil Toodete kasutamine keelatud kas seetõttu, et Te olete noorem kui kehtestatud vanusepiirang ette näeb, või kuna Tooted pole lihtsalt Teie riigis lubatud, siis palun ärge neid kasutage.

1.3 Käesolev leping.Käesolevad Teenusetingimused koos kõigi värskenduste ja Teiepoolsele Skype'i tarkvara, Skype'i veebilehe ja toodete kasutamisele kohaldatavate lisatingimustega moodustavad õigusliku lepingu Teie ja Skype'i vahel. Käesolevate Teenusetingimustega nõustumiseks klõpsake “Nõustun”. Kui Te ei nõustu käesolevate Teenusetingimustega, siis ärge klõpsake “Nõustun” ning ärge kasutage Tooteid. Palun kontrollige, et olete läbi lugenud ja aktsepteerinud Lõppkasutaja litsentsilepingu, Privaatsuspõhimõtted ja Skype'i etiketi ning kõik muud Täiendavad tingimused, mis kohalduvad Skype'i tarkvara, Skype'i veebilehe ja Toodete kasutamisele. Mõnes riigis pakub Tooteid meie kohalik partner. Sellisel juhul palutakse Teil aktsepteerida partneri teenusetingimused, mis on vastuolu korral käesolevate Teenusetingimuste suhtes ülimuslikud. Soovitame Teil Teenusetingimused enda tarbeks välja trükkida või salvestada.

2. Mõisted
Suurtähtkirjas mõisted, mille määratlusi ei ole käesolevates teenusetingimustes esitatud, on kasutusel lõppkasutaja litsentsilepingus omistatud tähenduses. Lisaks kasutatakse järgmisi mõisteid ja väljendeid alljärgnevas tähenduses:

Toode/tooted. Internetisuhtluse tooted, mida Skype pakub kooskõlas käesoleva teenuse tingimustega (sealhulgas internetinumbrid, Skype To Go numbrid, kõnepost, avalikud vestlused, paketid, ärinõuannete leidmine, Skype For Your Mobile, Spinvox for Skype, Skype Access, SMS, piiratud hädaabikõnede tegemine ja Skype'i krediit);

Skype – Skype Communications S.a.r.l., mis asub aadressil 23-29 Rives de Clausen, 2165 Luxembourg, Luksemburg;

Teenusetingimused – käesolevad teenusetingimused, mida võidakse aeg-ajalt uuendada ja/või muuta.

3. Mida meilt oodata ja mida mitte
Skype'i kasutades võite meilt oodata järgmist:

3.1 Kvaliteet. Skype püüab pakkuda Tooteid minimaalsete katkestustega. Püüdke aga siiski mõista, et Skype ei saa garanteerida, et Tooted toimivad alati katkestuste, viivituste ja muude häireteta. Arvestades, et Tooteid võidakse edastada avalike internetikanalite ja üldkasutatava telefonivõrgu kaudu (PSTN), võib esineda voolukatkestusi või internetiühenduse tõrkeid ning seetõttu võite täheldada mõningaid sidekatkestusi, nt paketikadusid ja viivitusi, mis halvendavad Teie sideseansi kvaliteeti.

3.2 Tehniline täiustamine ja hooldus. Skype võib muuta tehnilisi omadusi, et pidada sammu uute nõudmiste ja tehnika arenguga või tagada vastavus eeskirjadele. Skype'il võib olla vaja Tooteid ka parandada, täiustada ja/või täiendada ning selle tõttu võib osutuda vajalikuks Toodete edastamist piirata, peatada, tõkestada ja/või katkestada.

3.3 Suhtluse sisu. Skype ei kontrolli Toodete abil levitatavate sõnumite sisu ega oma selle kohta mingit teavet. Sõnumite sisu eest vastutab täiel määral isik, kellelt need pärinevad. Seetõttu võivad Teieni jõuda solvava, seadusevastase, alaealistele kahjuliku, ebasündsa või muidu ebameeldiva sisuga sõnumid.

3.4 Puudub juurdepääs hädaabiteenustele. Skype'i tarkvara ei ole mõeldud selleks, et toetada või võimaldada hädaabikõnesid mis tahes haiglasse, õiguskaitseorganisse, raviasutusse või muusse päästeteenistuse üksusse. Tavatelefoniteenused ja Tooted erinevad üksteisest oluliselt. Te mõistate ja nõustute, et: (i) Skype ei ole ühegi kohaliku ega riikliku õigusnormi kohaselt kohustatud võimaldama juurdepääsu hädaabiteenustele; (ii) hädaabiteenustele juurdepääsu võimaldava (ilma Toodeteta töötava) mobiil- või tavatelefoniteenuse ostmise eest vastutate Te ise ning (iii) Skype ei asenda Teie põhitelefoniteenust.

3.5 Hädaabikõnede võimaldamine piiratud ulatuses. Väga piiratud arvus riikides ja üksnes Skype'i tarkvara Windowsi-versiooni 4.1 (või uuema) või Mac OS X versiooni 3.0 (või uuema) („ hädaabikõnesid võimaldavad versioonid”) korral püüab Skype eraldi funktsioonina piiratud ulatuses võimaldada hädaabikõnesid, kuid ei saa võtta selle eest endale mingit vastutust. Te peaksite kasutama seda Toodet alles viimase abinõuna. Eelkõige pidage palun silmas järgmist:

(i) kehtivad eespool jaotises 3.1 sätestatud kvaliteedipiirangud, millest igaüks võib kõne ühendamist negatiivselt mõjutada;

(ii) Skype'i kasutades tehtud hädaabikõne riigis, kus seda võimaldatakse, ei pruugi võrgus saada samasugust prioriteeti nagu harilikku mobiil- või tavatelefoniteenust kasutades tehtud kõne;

(iii) kui Teie hädaabikõne on ühendatud, palutakse Teil suuliselt teatada oma füüsiline asukoht kolmandast isikust hädaabiteenistuse operaatorile, et Teid oleks võimalik Teie hädaolukorras asjakohaselt abistada. Kui Te vastava palve peale seda infot ei edasta, mõistate Te, et Teie hädaabikõnele pole võimalik reageerida ja Te ei saa Skype'i abil juurdepääsu soovitud hädaabiteenusele. Skype ei vastuta sellises olukorras Teie ebaõnnestunud hädaabikõne eest;

(iv) Skype ei võimalda hädaabikõnesid piiratud ulatuses mis tahes Toote kaudu ega selle abil ega mis tahes platvormi, seadme, teenuse või operatsioonisüsteemi (sealhulgas kolmandate isikute poolt Skype'i API-t kasutades välja töötatud toodete, platvormide, seadmete, teenuste või operatsioonisüsteemide) kasutamise teel, välja arvatud hädaabikõnesid võimaldavad versioonid.

Kas hädaabikõnede piiratud funktsioon on Teie riigis kasutatav, selle saate välja selgitada, määrates oma Skype'i tarkvara kõneseadete lehel oma vaikeasukoha, kust hädaabikõnesid teete (kui kasutate hädaabikõnesid võimaldavat versiooni). Te vastutate selle eest, et nimetatud asukohateave oleks õige ja uuendatud, kui Teie füüsiline aadress muutub. Enamikus maailma riikides Skype hädaabikõnesid ei toeta. Kui Teie riigis on olemas hädaabikõnede toetus piiratud ulatuses, ei võta Skype Teilt hädaabikõnede eest tasu ning Te ei pea omama Skype'i krediiti. Kui aga hädaabikõnede toetus piiratud ulatuses Teie riigis puudub, siis ei tohi Te oma Skype'i tarkvara kasutades püüda hädaabikõnesid teha ning kinnitate, et Te neid ei tee. Kui mõni teine kasutaja kasutab Teie loal Teie kasutajakontot, on Teie kohustus teavitada teda, et hädaabikõned on piiratud ulatuses kättesaadavad üksnes piiratud juhtudel.

4. Mida me Teilt ootame
4.1 Teave. Teil palutakse anda Skype'ile õigeaegselt kõik andmed ja kogu teave, mis on vajalikud Toodete korrektse edastamise jaoks.

4.2 Edasimüügi keeld. Te kohustute Tooteid kolmandatele isikutele mitte edasi müüma.

4.3 Vastutusest vabastamine. TE NÕUSTUTE VABASTAMA SKYPE'I JA TEMA SIDUSETTEVÕTTED IGASUGUSEST VASTUTUSEST JA HÜVITAMA KÕIK KULUD, SEALHULGAS MÕISTLIKUD ADVOKAADITASUD, MIDA SKYPE JA TEMA SIDUSETTEVÕTTED PIDID KANDMA JA MIS TEKKISID VÕI TULENESID TEIEPOOLSEST KÄESOLEVATE TEENUSETINGIMUSTE, KOHALDATAVATE ÕIGUSNORMIDE VÕI MIS TAHES KOLMANDA ISIKU ÕIGUSTE RIKKUMISEST SEOSES SKYPE'I TOODETE KASUTAMISEGA.

5. Maksmise ja tasumäärade küsimused
5.1 Skype'i krediit. Teatud Toodete kasutamise eest on vaja maksta. Tasuliste toodete ostmiseks on Teil vaja piisavalt Skype'i krediiti, st krediiti, mida Teie (või ärikasutaja juhtpaneeli administraator) ostate Skype'ilt ja paigutate oma kasutajakontole („ Skype'i krediit”). Te peate kandma oma kasutajakontole piisavalt Skype'i krediiti kas oma deebet- või krediitkaardilt, PayPali kaudu, reklaamvautšeri abil või muul Skype'i poolt võimaldataval viisil. Skype jätab endale õiguse ühe või mitme väljastaja deebet- või krediitkaartide aktsepteerimine lõpetada.

5.2 Kitsendused. Skype ei garanteeri, et Teil on võimalik kasutada oma Skype'i krediiti kõigi tasuliste Toodete ostmiseks. Teatud Toodete eest võib olla vajalik maksta eraldi.

5.3 Mitteaktiivne Skype'i krediit. Vastavalt jaotisele 5.4, kui Te ei kasuta Skype'i krediiti 180 päeva jooksul, muudame teie Skype'i krediidi oleku mitteaktiivseks. Saate Skype'i krediiti uuesti aktiveerida, klõpsates taasaktiveerimise linki jaotises Minu konto, aadressil http://www.skype.com/go/store.reactivate.credit. Taasaktiveeritud Skype'i krediidi eest raha ei tagastata.

5.4 Krediidi aegumine Kui asute Jaapanis ja ostate Skype'i krediiti veebilehelt Skype.com, siis ei kehti Teie jaoks eespool olev jaotis 5.3 ja Teie Skype'i krediit aegub 6 kuud pärast ostukuupäeva. Teil pole lubatud kasutada Skype'i krediiti selle aegumise kuupäeval või pärast seda. Kui kasutate aegunud Skype'i krediiti, rikute sellega käesolevaid Teenusetingimusi ja meil on õigus lõpetada käesolevate Teenusetingimuste kehtivus ja tõkestada juurdepääsu Teie kasutajakontole, vastavalt allpool olevale jaotisele 7.2.

5.5 Raha tagastamise põhimõtted

(i) Raha tagastamise taotlus:Te võite igal ajal taotleda raha tagastamist kasutamata või aegumata toodete, kasutamata ja aktiveeritud Skype'i krediidi eest ning kasutamata ja aegumata Skype'i krediiti eest, esitades vastava abitaotluse klienditeenindusse veebilehel support.skype.com. Vastavalt jaotistes 5.3 ja 12.4 sätestatud tingimustele ei tagastata raha taasaktiveeritud Skype'i krediidi eest. Muul viisil esitatud raha tagastamise taotlused jäetakse rahuldamata. Vastavalt jaotistes 5.3 ja 12.3 sätestatud tingimustele ei tagastata raha taasaktiveeritud Skype'i krediidi eest või Skype'i krediidi eest, mis on aegunud vastavalt jaotisele 5.4. Muul viisil esitatud raha tagastamise taotlused jäetakse rahuldamata. Raha ei tagastata selliste toodete (sealhulgas Skype'i krediidi) eest, mis ei ole otse Internetis Skype'ilt ostetud (nt vautšerite ja ettemaksukaartide eest raha tagasi ei saa), või mille eest on tasutud sularahas, kasutades kolmanda isiku makseviise (näiteks e-raha maksed). Samuti ei tagastata raha Skype Manageri liikmetele Skype'i krediidi eest, mille on ostnud haldur. Kui ostate Tooteid (sealhulgas Skype'i krediiti) Skype'i kolmandast isikust partnerilt, tuleb kõik raha tagastamise taotlused esitada kõnealusele partnerile, mitte Skype'ile. Partner otsustab oma äranägemisel, kas tagastada raha või mitte.

(ii) Kui taotlus on nõuetekohaselt esitatud, tagastab Skype Teile Teie Skype'i krediidi jäägi. Kui olete oma Skype'i krediidist ära kasutanud alla 1 (ühe) euro, tagastatakse Teie Skype'i krediit täies ulatuses. Nõuetekohaselt esitatud taotluse korral tagastab Skype Teile Toote kasutamata perioodiga proportsionaalse osa Toote maksumusest.

(iii) Skype jätab endale õiguse mitte rahuldada korduvaid tagastamistaotlusi (rohkem kui üks taotlus iga tasulise Toote kohta).

(iv) Skype tagastab Teie Skype'i krediidi jäägi, kui Te sulgete oma kasutajakonto(d) käesolevates teenusetingimustes ettenähtud viisil või kui Skype lõpetab käesolevate teenusetingimuste kehtivuse ilma tõsise põhjuseta.

(v) Kõik tagastused tehakse isikule, kes algselt Skype'i krediidi või Toote ostis. Tagastamine toimub kas sama makseviisi kasutades, mille abil tehti sissemakse, või muul asjakohasel viisil, mille määrab Skype oma äranägemisel, või taastatakse vastavas ulatuses Teie Skype'i krediidi jääk.

(vi) Skype jätab endale õiguse lõpetada käesolevate teenusetingimuste kehtivus koheselt, automaatselt ja kohtusse pöördumata, kui Te käesolevaid tingimusi raha tagastamise osas mis tahes viisil kuritarvitate.

5.5 MAKSED

5.5.1 Tasud ja hinnad

(i) Tooted. Te maksate Skype'ile kõik Toodete ostmise ja kasutamisega seotud tasud, nagu on kirjas Skype'i veebilehel. Maksta saate oma Skype'i krediidi või muu saadaoleva makseviisi abil.

(ii) Telefonidele helistamine. Telefonidele helistamise eest makstav tasu koosneb ühendustasust ja minutitasust, mille leiate aadressilt http://www.skype.com/go/allrates.

(iii) Tasulised numbrid. Tasulistele numbritele helistamise eest makstav tasu koosneb minutitasust, mille leiate aadressilt http://www.skype.com/go/rates-premium. Ühendustasu pole.

(iv) Kõne kestust arvestatakse minutipõhiselt. Minuti murdosa ümardatakse ülespoole järgmise täisminutini. Kui kõnealustustasu on kohaldatav, võetakse see kõne alguses. Kõne jooksul võetakse maksmisele kuuluv tasu automaatselt Teie kontolt maha.

5.5.2 Hindade muutmine

(i) Skype võib muuta hindu (välja arvatud tasuliste numbrite puhul) igal ajal, teatades sellest Skype'i veebilehel http://www.skype.com/go/allrates kolmkümmend (30) päeva ette.

(ii) Tasulistele numbritele helistamise hindu võib muuta igal ajal ilma sellest ette teatamata. Et teada saada, milline on teatud tasulisele numbrile hetkel kehtiv hind, peate lihtsalt sisestama numbri hinnakalkulaatorisse, mille leiate aadressilt http://www.skype.com/go/rates-premium.

(iii) Kui Te sellist hindade muutmist ei aktsepteeri, võite taotleda oma Skype'i krediidi tagastamist. Uus hind kehtib alates Teie järgmisest ostust pärast muudatuste avaldamist Skype'i veebisaidil. Te nõustute, et jätkates pärast hindade muutmist Toodete ostmist ja/või kasutamist, olete uued hinnad aktsepteerinud.

(iv) Skype võib muuta Toodete (nt internetinumbrid ja Voicemail) ostmise eest tasutavat summat igal ajal, ilma sellest ette teatamata.

5.5.3 Maksud. Kui Te asute ELis ja Teil ei ole käibemaksukohustuslase numbrit, siis kehtib Teile üldjuhul 15%line Luksemburgi käibemaks. Mõnes riigis võidakse kohaldada kohalikke makse. Vautšeri ostmisel võidakse olenevalt riigist kohaldada kohalikku käibemaksu või muid makse ja need võidakse vautšeri lunastamisel selle väärtusest maha arvata. Allpool loetletud ELi territooriumid on käibemaksust vabastatud nõukogu direktiivi 2006/112/EÜ alusel, mis käsitleb ühist käibemaksusüsteemi. Skype'i veebisait ei võimalda sealsetel kasutajatel seda käibemaksuvabastust kasutada ja seetõttu ei paku me Tooteid sellistel territooriumidel: Athose mägi, Kanaari saared, Prantsusmaa ülemeredepartemangud, Ahvenamaa, Kanalisaared, Helgolandi saar, Büsingeni territoorium, Ceuta, Melilla, Livigno, Campione d’Italia ja Itaaliale kuuluv osa Lugano järvest.

5.5.4 Tasuta telefonikõnede reklaampakkumised. Piiratud aja jooksul võib Skype pakkuda tasuta telefonikõnesid teatud riikidest ja teatud riikidesse. Vastutasuks palub Skype, et Te kasutaksite Toodet mõistlikult ega kuritarvitaks tasuta pakkumist. Skype tuletab meelde, et Te ei tohi telefonikõnesid edasi müüa. Kui Skype avastab tahtliku kuritarvituse, on tal õigus sulgeda viivitamatult juurdepääs Teie kasutajakontole. Kui kasutate mõnda teenust, puhverserverit või muid seadmeid, mis takistavad meil Teie asukohta määrata (nt omistavad teile anonüümse IP-aadressi), on Skype'il õigus võtta Teie kõnede eest tavahinnale vastavat tasu olenemata Teie tegelikust asukohast. Pange tähele, et need reklaampakkumised ei kehti tasulistele numbritele helistamisel ja kõnedele, mis luuakse kõnede ümbersuunamisfunktsiooni aktiveerimise abil.

5.5.5 Ekslikult võetud tasu. Kui arvate, et Skype on Teilt ekslikult tasu võtnud, peate 90 päeva jooksul pärast seda pöörduma Skype'i klienditeenindusse aadressil https://support.skype.com/en/. Rohkem kui 90 päeva tagasi võetud tasusid ei tagastata.

6. Skype'i vastutus Teie ees
6.1 Vastutuse piiramine. MITTE MINGIL JUHUL EI VASTUTA SKYPE, TEMA SIDUSETTEVÕTTED, LITSENTSIANDJAD EGA TÖÖTAJAD EI LEPINGULISE VASTUTUSE, GARANTII, LEPINGUVÄLISE VASTUTUSE (SEALHULGAS HOOLETUSE PUHUL KEHTIVA VASTUTUSE) EGA MIS TAHES MUUS KORRAS JÄRGMISTE KAHJUDE EEST:

(i) MIS TAHES KAUDNE, SPETSIIFILINE, JUHUSLIK VÕI TEGEVUSE TULEMUSEL TEKKINUD KAHJU NING

(ii) IGASUGUNE SISSETULEKU, ÄRITEGEVUSE KÄIBE VÕI KASUMI KAOTUS (OTSENE VÕI KAUDNE).

6.2 SKYPE'I VASTUTUSE PIIRANGUD TEIE SUHTES, MIS ON KIRJELDATUD JAOTISES 6.1, KEHTIVAD OLENEMATA SELLEST, KAS SKYPE'I, TEMA SIDUSETTEVÕTTEID VÕI TÖÖTAJAID ON SELLISTE KAHJUMITE JA KAHJUDE VÕIMALIKKUSEST TEAVITATUD.

6.3 MITTE ÜKSKI KÄESOLEVA LEPINGU PUNKT EI OLE MÕELDUD VÄLISTAMA EGA PIIRAMA SKYPE'I (I) VASTUTUST SKYPE'I, TEMA TÖÖTAJATE VÕI AGENTIDE HOOLETUSEST PÕHJUSTATUD SURMA VÕI TERVISEKAHJUSTUSE EEST EGA (II) NIISUGUST VASTUTUST, MIDA SEADUSE KOHASELT EI TOHI PIIRATA EGA VÄLISTADA; NING LEPINGUT EI TOHI TÕLGENDADA KÕNEALUST VASTUTUST VÄLISTAVA VÕI PIIRAVANA.

6.4 SKYPE'I KOGUVASTUTUS KÄESOLEVATE TEENUSETINGIMUSTE ALUSEL VÕI NENDEGA SEOSES (NII LEPINGULISE KUI KA LEPINGUVÄLISE JA MIS TAHES MUU VASTUTUSE, SEALHULGAS HOOLETUSE PUHUL KEHTIVA VASTUTUSE KORRAL) EI ÜLETA ASJAOMASE KAEBUSE PÕHJUSTANUD SÜNDMUSE KUUPÄEVALE EELNENUD 12 KUU JOOKSUL TEIE POOLT TOODETE EEST MAKSTUD KOGUSUMMAT (KUI SEE ON ASJAKOHANE), MAKSIMAALSELT AGA 5000 EUROT OLENEMATA SELLEST, KAS TE OLETE TOODETE EEST MAKSNUD (V.A JUHUL, KUI KAHJU TEKKIS KOHUSTUSTE TAHTLIKU TÄITMATAJÄTMISE TULEMUSEL SKYPE'I POOLT VÕI TEMA RASKE HOOLETUSE TAGAJÄRJEL).

6.5 KONKREETNE VASTUTUSEST LAHTIÜTLEMINE HÄDAABITEENUSTE OSAS. HÄDAABIKÕNED ON SKYPE'i TARKVARA KASUTADES PIIRATUD ULATUSES VÕIMALIKUD AINULT JUHTUDEL, MIS ON SÄTESTATUD TEENUSETINGIMUSTE JAOTISES 3.5. MITTE ÜKSKI MUU TOODE EI TOETA EGA VÕIMALDA HÄDAABIKÕNESID EGA OLE SELLEKS MÕELDUD. SKYPE EGA TEMA JUHATUSE LIIKMED, TÖÖTAJAD EGA SIDUSETTEVÕTTED EI VASTUTA EI LEPINGULISE VASTUTUSE, GARANTII, LEPINGUVÄLISE VASTUTUSE (SEALHULGAS HOOLETUSE PUHUL KEHTIVA VASTUTUSE) EGA MIS TAHES MUUS KORRAS ÜHEGI KAEBUSE, KAHJU EGA KAHJUMI EEST (JA KÄESOLEVAGA LOOBUTE TE IGASUGUSTE SELLISTE KAEBUSTE JA HAGIDE ESITAMISEST), MIS TULENEVAD VÕI ON SEOTUD JÄRGMISEGA:

(A) KUS HÄDAABIKÕNESID EI VÕIMALDATA:

(I) TEIL EI OLE VÕIMALIK KASUTADA SKYPE'I TARKVARA HÄDAABITEENUSTEGA ÜHENDUSE VÕTMISEKS VÕI

(II) TE EI OLE VÕTNUD TÄIENDAVAID MEETMEID, ET TAGADA JUURDEPÄÄS HÄDAABITEENUSTELE VASTAVALT JAOTISELE 1.1;

(B) KUS VÕIMALDATAKSE HÄDAABIKÕNESID:

(I) TEENUSE PIIRANGUD, MIS ON SÄTESTATUD JAOTISES 3.5, VÕI

(II) TE EI OLE VÕTNUD TÄIENDAVAID MEETMEID, ET TAGADA JUURDEPÄÄS HÄDAABITEENUSTELE VASTAVALT JAOTISELE 3.5, VÕI

(III) TE EI SUUDA TEATADA HÄDAABITEENISTUSE OPERAATORILE OMA TÄPSET FÜÜSILIST ASUKOHTA VÕI

(IV) KOLMANDAST ISIKUST HÄDAABITEENISTUSTE OPERAATORITE JA KÕNEKESKUSTE KÄITUMINE, KELLEGA TEID VÕIDAKSE ÜHENDADA.

6.6 KONKREETNE SISU EEST VASTUTAMISEST LAHTIÜTLEMINE. SKYPE ÜTLEB LAHTI IGASUGUSEST VASTUTUSEST SEOSES TEMA TOODETE ABIL KÄTTESAADAVAKS TEHTUD SISUGA (SEALHULGAS AVALIKUD VESTLUSED, KÕNED TASULISTELE NUMBRITELE – LOETELU POLE AMMENDAV) NING JAOTISES 11 OSUTATUD KOLMANDATE ISIKUTE PAKUTAVA SISU, TOODETE JA TEENUSTEGA. SKYPE EGA TEMA JUHATUSE LIIKMED, TÖÖTAJAD EGA SIDUSETTEVÕTTED EI VASTUTA EI LEPINGULISE VASTUTUSE, GARANTII, LEPINGUVÄLISE VASTUTUSE (SEALHULGAS HOOLETUSE PUHUL KEHTIVA VASTUTUSE) EGA MIS TAHES MUUS KORRAS ÜHEGI KAEBUSE, KAHJU EGA KAHJUMI EEST (JA KÄESOLEVAGA LOOBUTE TE IGASUGUSTE SELLISTE KAEBUSTE JA HAGIDE ESITAMISEST), MIS TULENEVAD NIISUGUSEST SISUST, SELLISTEST TOODETEST VÕI TEENUSTEST VÕI ON NENDEGA SEOTUD.

6.7 Jurisdiktsioonist tingitud piirangud. Kuna mõnes jurisdiktsioonis pole eespool sätestatud välistused või piirangud lubatud, ei pruugi mõned välistused või piirangud Teie puhul kehtida. Sellisel juhul on vastutus piiratud niivõrd, kui see on kohaldatava õigusega lubatud.

6.8 Vääramatu jõud. Te mõistate ja nõustute, et kui Skype ei saa pakkuda Tooteid vääramatu jõu tõttu toimunud sündmuse tagajärjel, siis ei riku Skype oma kohustusi, mis tal Teie ees käesolevate teenusetingimuste alusel on. Vääramatu jõud tähendab sündmust, mille üle Skype ei oma kontrolli. Kui Skype'i kahjustab vääramatu jõud, teatab ta Teile niipea kui mõistlike jõupingutustega võimalik, millises ulatuses ja kui kaua ta ei ole oletatavalt suuteline oma kohustusi täitma või kui suure hilinemisega ta need täita suudab. SKYPE EI KANNA MINGIT VASTUTUST TEIE EES EI LEPINGULISE VASTUTUSE, GARANTII, LEPINGUVÄLISE VASTUTUSE (SEALHULGAS HOOLETUSE PUHUL KEHTIVA VASTUTUSE) EGA MIS TAHES MUUS KORRAS, KUI TA EI SUUDA OMA KÄESOLEVA LEPINGU KOHASEID KOHUSTUSI TÄITA VÄÄRAMATU JÕU MÕJUL TOIMUNUD SÜNDMUSE TÕTTU.

7. Kui kaua kehtib Teie leping Skype'iga?
7.1 Kestus. Leping jõustub kuupäevast, millal Te nupu „Nõustun” või muu sarnase, Skype'i poolt selleks ette nähtud nupu või lingi klõpsamisega selle aktsepteerite, või kuupäevast, millal Te mis tahes Toodet esmakordselt kasutate, olenevalt sellest, kumb toimub varem, ning jääb jõusse kuni lepingu allpool sätestatud korras lõpetamiseni Skype'i või Teie poolt.

7.2 Lõpetamine. Te võite oma lepingu meiega igal ajal lõpetada. Piiramata muude õiguskaitsevahendite kasutamist võivad Skype või tema sidusettevõtted koheselt, automaatselt ja kohtusse pöördumata lõpetada käesolevate teenusetingimuste kehtivuse ja piirata, peatada või lõpetada Teiepoolse Toodete kasutamise, keelata juurdepääsu Skype'i veebisaidile, eemaldada majutatud sisu ning võtta tehnilisi ja õiguslikke meetmeid, et hoida Teid Skype'i veebisaidilt eemal, kui Te meie arvates rikute käesolevaid teenusetingimusi, põhjustate probleeme, kui Teie tegevus võib kaasa tuua õigusliku vastutuse või ei ole kooskõlas meie põhimõtetega, kui Te rikute kellegi teise intellektuaalomandi õigusi, osalete pettustes, kõlblusevastastes või ebaseaduslikes tegevustes, kui Te ostsite Skype'i krediiti volitamata edasimüüjalt või kui esineb muid analoogseid põhjuseid. Skype jõustab sellise lõpetamise, tõkestades Teie juurdepääsu kasutajakontole ja Toodetele ning Skype'i tarkvarale. Kui Te andsite oma kehtiva e-posti aadressi, võib Skype sellest Teile e-kirjaga teatada.

7.3 Muudatused. Skype jätab endale õiguse käesolevaid teenusetingimusi igal ajal muuta, avaldades muudetud teenusetingimused veebisaidil, misjärel need 30 päeva möödumisel jõustuvad, välja arvatud juhul, kui Te selgesõnaliselt nõustute muudetud teenusetingimustega varem, klõpsates nuppu „Nõustun”. Teiepoolne Toodete kasutamise jätkamine pärast 30-päevase tähtaja möödumist tähendab, et Teie nõustumine muudetud teenusetingimustega on siduv. Kui Te neid muudetud teenusetingimusi ei aktsepteeri, on Teil õigus oma kasutajakonto alates muudetud teenusetingimuste jõustumise kuupäevast sulgeda, teatades sellest kirjalikult või e-posti teel meie klienditoe meeskonnale. Käesolevate Teenusetingimuste uusima versiooni leiate aadressilt http://www.skype.com/go/tos.

8. Internetinumbrite ja Skype To Go numbrite kasutamise lisatingimused
8.1 Internetinumbri või Skype To Go numbri kättesaadavus. Kui olete ostnud internetinumbri / Skype To Go numbri ja Teil on õigus see saada, eraldatakse see Teile niipea kui praktiliselt võimalik pärast seda, kui olete meile selle eest maksnud. Teatud riikides võib Teile Skype'i asemel numbri eraldada Skype'i partner ja Teil võib olla vajalik sõlmida sellise partneriga eraldi leping. Te mõistate ja nõustute, et numbri kättesaadavus ja eraldamine ei kujuta endast numbriga seotud omandi- ega muude õiguste üleandmist.

8.2 Ettevõtte kontohaldus. Kui internetinumbri eraldab Teile administraator, siis toimub numbri kasutamise õiguse teostamine ja selle õiguse tühistamine tema poolt ja tema äranägemise kohaselt. Skype püüab eraldada Teile soovitud numbri, et tavatelefonivõrgu kasutajad saaksid Teile sellel numbril helistada (kui on kohaldatav). Skype ei saa aga garanteerida, et Teile on võimalik soovitud numbreid eraldada või et Te saate sellise numbri abil Skype'i tarkvara ja tooteid kasutada.

8.3 Numbrite sulgemine. Skype'il on õigus keelduda numbri eraldamisest, muuta või sulgeda Teile eraldatud number igal ajal mis tahes põhjusel alljärgnevatest (loetelu pole ammendav):

(i) kui Te ei täida käesolevaid teenusetingimusi või mis tahes kohaldatavaid lisatingimusi

(ii) kui Te ei täida Skype'i ja/või tema partnerite juhiseid seoses Toodetega vastavalt jaotisele 8.5 ja/või

(iii) kui mõni Skype'i partneritest on numbri mis tahes põhjusel tagasi võtnud, sulgenud või ära muutnud.

8.4 Kui Skype muudab Teile eraldatud internetinumbrit või Skype To Go numbrit, saadab ta Teile selle kohta e-kirja, milles on märgitud muudatuse jõustumise kuupäev ja Teie uus number. Kui Te uut numbrit ei aktsepteeri, on Teil õigus oma number alates Teile uue numbri eraldamise kuupäevast sulgeda, teatades sellest kirjalikult või e-posti teel aadressil billing@skype.net.

8.5 Teie koostöö. Te nõustute, et: (i) täidate kõiki Skype'i või Skype'i partnerite antud mõistlikke juhiseid, mis on seotud numbrite ja Toodete kasutamisega, kaasa arvatud Skype'i partnerite teenusetingimuste järgimine; (ii) annate õiget ja täielikku teavet oma elukoha ja numbri(te) kasutamise kohta ning muud infot, mida Skype võib aegajalt põhjendatult küsida.

9. Tasulistele numbritele helistamise lisatingimused
9.1 Tasulised numbrid. Saate helistada tasulistele numbritele, et saada juurdepääs kolmandate isikute pakutavale sisule. Selline sisu võib hõlmata infoteenuseid, nõuandetelefone, meelelahutust, võistlusmänge või muud Teile kolmandate isikute poolt kättesaadavaks tehtud sisu.

9.2 Piiratud kättesaadavus. Skype võib igal ajal tasulised numbrid oma äranägemisel aktiveerida või desaktiveerida.

9.3 Vastutus volitamata kasutamise korral. Ainult Teie üksi vastutate kõigi Teie kasutajakontolt sooritatud toimingute eest, sealhulgas kõigi tasulistele numbritele tehtud kõnede eest, isegi kui toiminguid tehakse ilma Teie loata. Volitamata kasutamise vältimiseks soovitame Teil hoida oma parool salajas ja mitte anda seda kellelegi teisele.

9.4 Kõnede keelamine. Te saate blokeerida kõned tasulistele numbritele oma kasutajakontolt, logides sisse Minu konto lehele aadressil www.skype.com ja keelates kõned tasulistele numbritele. Kui soovite kõnesid tasulistele numbritele taas aktiveerida, saate blokeeringu sama konto alt tühistada.

9.5 Paketid ei ole kasutatavad. Palun pange tähele, et kõned tasulistele numbritele ei sisaldu pakettides ja seepärast tuleb selliste kõnede eest alati tasu maksta.

9.6 Puudub vastutus sisu eest. Kogu Teile tasuliste numbrite kaudu kättesaadavaks tehtavat sisu pakuvad kolmandad isikud, kes ei ole Skype'iga seotud. Te mõistate, et Skype ei kontrolli ega jälgi sellise sisu ühtegi osa ega oma selle kohta teavet; sellise sisu eest vastutab täielikult kolmandast isikust teenusepakkuja, kellelt see pärineb. See tähendab, et Teieni võivad jõuda solvava, alaealistele kahjuliku, ebasündsa või muul viisil ebameeldiva sisuga sõnumid.

9.7 Kasutajatugi. Kui Teil tekib probleeme tasulistele numbritele helistamisel, pöörduge palun kasutajatoe poole aadressil support.skype.com.

10. Voicemaili kasutamise lisatingimused
Kasutamispiirangud. Aegajalt võib Skype kehtestada, kõrvaldada või muuta toote Voicemail kasutamispiiranguid, sealhulgas sõnumite säilitusaega, sõnumite arvu ja pikkust.

11. Kolmandate isikute tooted ja teenused
11.1 Te võite osta kolmandate isikute pakutavat sisu, tooteid ja teenuseid, mis on kättesaadavad aadressil Skype.com, sealhulgas mänge, rakendusi, pilte, helinaid ja avatare, et oma Skype'i tarkvara kasutajaliides isikupärasemaks muuta.

11.2 Kui Teil tekib maksmisel, allalaadimisel või installimisel probleeme, võtke meiega palun ühendust aadressil https://support.skype.com/en/.

11.3 Jaotises 11.1 osutatud kolmandate isikute toodete või teenuste suhtes võivad kehtida kolmandast isikust pakkuja oma litsentsileping ja privaatsuspoliitika ning allalaadimise või installimise korral võib osutuda vajalikuks selle aktsepteerimine Teie poolt.

11.4 Te võite mitmesugust Teie poolt kolmandatelt isikutelt ostetud või tasuta saadud sisu ka üles laadida või kättesaadavaks muuta. Enne mis tahes sisu postitamist peaksite kontrollima, millised on sisupakkujate kehtestatud tingimused (kui neid on) ja tagama, et Teiepoolne kasutus vastab sellistele tingimustele. Igal juhul peab Teil materjali postitamiseks olema selle seadusliku omaniku luba.

11.5 Skype jätab endale õiguse ilma ette teatamata kõrvaldada kogu sisu, mis rikub või võib rikkuda kolmanda isiku õigusi ja/või on ebaseaduslik, kõlvatu, pornograafiline, laimav, solvav, ähvardav, vihkamisele õhutav, rassi- või etniliste tunnuste põhjal halvustav või muul viisil ebasobiv.

12. Kasutajakonto kasutamise lisatingimused Skype Manageris
12.1 Liikmed. Skype Manageri haldur võib kutsuda Teid saama Skype Manageri liikmeks (“Liige”). Liikmena täidate Te käesolevaid Teenusetingimusi, lõppkasutaja litsentsilepingut ja kõiki muid kohaldatavaid lisatingimusi ning kannate vastutust nende rikkumise eest. Te ei tohi kuuluda samaaegselt rohkem kui ühe Skype Manageri liikmeskonda.

12.2 Raha tagastamine. Liikmetel ei ole õigust taotleda tagasi Skype'i krediiti, mis on neile halduri poolt eraldatud. Vt ka eespool olevat jaotist 5.4.

12.3 Skype'i krediidi eraldamine. Haldur eraldab liikmetele Skype'i krediiti oma äranägemisel.

12.4 Mitteaktiivne Skype'i krediit. Kasutajakontole Skype Manageris eraldatud Skype'i krediidi saldo muutub mitteaktiivseks, kui seda ei kasutata 180 päeva jooksul. Konto saldot saab uuesti aktiveerida, klõpsates taasaktiveerimise linki jaotises Minu konto, aadressil http://www.skype.com/go/store.reactivate.credit. Taasaktiveeritud Skype'i krediidi eest raha ei tagastata.

12.5 Internetinumbrite eraldamine. Haldur võib liikmetele internetinumbreid eraldada ja neid tagasi võtta oma äranägemisel, vastavalt numbrite aboneerimisel näidatavatele eraldamisnõuetele. Eelkõige on haldur vastutav liikmete elu- ja/või asukohanõuete täitmise eest. Haldur vastutab kohaldatavate teenusetingimuste teatavaks tegemise eest liikmele, kellele number on eraldatud, ning kontrollib, et liige neid tingimusi täidaks. Skype jätab endale õiguse tühistada ettevõtte õigus aboneeritud numbritele ilma hüvitiseta, kui haldur või liikmed rikuvad kohaldatavaid teenusetingimusi, kaasa arvatud eraldamisnõuded. Haldur peab kõik liikmele eraldatud internetinumbrid numbrid tagasi võtma, kui liige mis tahes põhjusel Skype Managerist lahkub.

12.6 Isikuandmed ja andmevoogude info – liikmed.Liikmena Te mõistate ja nõustute, et Teie Skype Manageri haldur võib Teie nõusolekul vaadata üksikasjalikku infot Teie kasutajakonto tegevuste kohta, nagu kõnede ja SMSide kellaajad, kuupäevad, kestus ja numbrid, kuhu Te helistasite või SMSe saatsite (andmevoogude info), ning Teie ostude ja allalaadimiste andmeid. Te võite oma nõusoleku igal ajal tagasi võtta, muutes oma kasutajakonto seadeid. Kui esitate Skype Manageri nimistusse lisamiseks isikuandmeid, sealhulgas oma nime ja ametinimetuse, mõistate Te, et kõnealuse Skype Manageri teised liikmed võivad neid andmeid vaadata.

12.7 Lõpetamine. Võite oma liikmelisuse Skype Manageris igal ajal lõpetada. Liikmeksoleku lõpetamisel jääb halduri poolt Teile eraldatud Skype'i krediit Teie kasutajakontole ning selle eest raha ei tagastata.

13. Jututubade lisatingimused
Luues jututoa, nõustute Te olema selle administraator ja võtma vastutuse selle modereerimise eest. Te vastutate oma jututoa kogukonnale käitumisjuhiste koostamise ja nende jõustamise eest. Teie vastutusel on nende osalejate eemaldamine, kes Teie arvates rikuvad selliseid eeskirju või ei käitu korrektselt. Kui keegi edastab kaebuse, et teatav Teie vestluse sisu on seadusevastane, reegleid rikkuv või muidu ebasobiv, olete kohustatud sellise sisu maha võtma. Kui Te otsustate oma jututoast lahkuda, siis see suletakse, välja arvatud juhul, kui Te annate selle administreerimise kellelegi teisele üle. Kui Te nii toimite, saab uus administraator täpselt samad kohustused nagu juhul, kui ta oleks selle jututoa ise loonud.

14. Pakettide lisatingimused
14.1 Õiglane kasutamine. Enamike pakettide suhtes kehtivad Skype'i õiglase kasutamise põhimõtted, mis on toodud aadressil http://www.skype.com/go/terms.fairusage. Kõned telefonidele ja Skype To Go kõned sisalduvad Teie tellitud paketis, mille suhtes kehtivad õiglase kasutamise põhimõtted. Skype jätab endale õiguse õiglase kasutamise põhimõtteid igal ajal muuta. Muudatused jõustuvad 30 päeva jooksul alates muudetud versiooni avaldamisest Skype'i veebilehel. Teiepoolne tellitud paketi kasutamise jätkamine pärast 30-päevase tähtaja möödumist tähendab, et Teie nõustumine muudetud õiglase kasutamise põhimõtetega on siduv.

14.2 Paketid on mõeldud üksnes individuaalseks, personaalseks kasutamiseks. Igat paketti tohib kasutada ainult üks isik ja seda ei tohi jagada teise kasutajaga (ei kodukeskjaama, kõnekeskuse, arvuti ega muu vahendi abil). Iga paketti võib kasutada ainult Teie erasuhtluse eesmärgil, helistamiseks teistele üksikisikutele. Keelatud on paketi kasutamine ärikasumi teenimiseks, näiteks helistamine teatud numbritel spetsiaalselt selleks, et genereerida endale või teistele selliste kõnede abil sissetulekut. Ebatavalisi kõneskeeme võidakse pidada sellise kasutamise märgiks ja tulemuseks võib olla Teie paketi peatamine ja Teie kasutajakonto blokeerimine, vastavalt eelpool olevale jaotisele 7.2 ja allpool olevale jaotisele 14.4.

14.3 Skype jätab endale õiguse pakette igal ajal muuta või teatud pakettide pakkumine lõpetada. Kui Skype muudab Teie tellitud paketis sisalduvaid Tooteid, saadab ta Teile selle kohta e-kirja, milles on märgitud muudatused ja nende jõustumise kuupäev. Kui Te neid muudatusi ei aktsepteeri, on Teil õigus oma pakett alates muudatuste jõustumise kuupäevast sulgeda, teatades sellest kirjalikult või e-posti teel meie klienditoe meeskonnale.

14.4 Kui Teie paketti on kasutatud pettuse eesmärgil või kuritarvitatud või kui Skype arvab, et see on nii, on tal õigus Teie pakett viivitamatult ilma raha tagastamata sulgeda.

14.5 Vastavalt jaotisele 14.6 võite oma paketi igal ajal tühistada. Kui Te otsustate tasuda oma paketi eest igakuiste, kord kvartalis või kord aastas sooritatavate maksetega, mõistate ja nõustute Te, et tegemist on perioodilise maksega ning Te peate maksed Teie poolt valitud viisil ja Teie poolt valitud ajavahemike tagant regulaarselt Skype'ile edastama, kuni tellimus lõpetatakse kas Teie või Skype'i poolt.

14.6 ‘Maailma Extra paketil’ on minimaalne fikseeritud kehtivusaeg 2 alates ostukuupäevast. Teil pole lubatud seda lõpetada enne minimaalse 2-aastase tähtaja möödumist. Selle paketi eest tasutakse kord kuus regulaarse maksega. Maailma Extra paketis sisalduv ühe kuu kohta ettenähtud Skype'i krediit aegub iga kuu lõpus ja kasutamata summat ei saa üle kanda.

15. SkypeFind'i juhised
15.1 Te mõistate ja nõustute, et ainult Teie üksi vastutate Teie poolt postitatava sisu eest. Siin on mõned juhised, mis aitavad Teil ja kõigil teistel Skype'i kaudu ärinõuannete leidmisest võimalikult palju rõõmu tunda.

1.See on ettevõtete register. Palume mitte lisada ühtegi eranumbrit;
2.Palun kontrollige, et Teie sisestatavad andmed oleksid õiged ja täpsed. Ärge teadvalt sisestage valeteavet.
3.Ettevõtte hindamisel võite lisada ausaid kommentaare, mis kajastavad Teie arvamust selle ettevõtte kohta. Palun ärge lisage laimavaid, vaenulikke ega liialdatud kommentaare; püüdke esitada oma arvamust toetavaid, Teie kogemustel põhinevaid fakte.
4.Märksõnade sisestamisel lisage üksnes sellised, mis on asjakohased, objektiivsed ja ettevõtte kirjeldamiseks sobivad.
5.Te ei tohi edastada kommentaare, märksõnu ega mis tahes teavet, mis on seadusevastane, solvav, kuritarvituslik, ebasünnis, kõlvatu, rassistlik, diskrimineeriv või ähvardav või mis põhjustab pahameelt, ebamugavust või muret, on petturlik või laimav – või on sellisena mõeldud.
15.2 Sisu. Te mõistate, et Skype'il puudub igasugune kontroll ärinõuannete all kättesaadavaks tehtud sisu üle ning et tal ei ole võimalik sellist sisu jälgida ja ta ei tee seda. Skype ei saa seetõttu garanteerida ettevõtete registri kaudu kättesaadavaks tehtud sisu õigsust, tõelevastavust, terviklikkust ega kvaliteeti. Seega on olemas võimalus, et Te näete või kuulete solvavat, ebaõiget, väära või muul viisil ebasoovitavat sisu. Skype ütleb lahti igasugusest vastutusest seoses kättesaadavaks tehtud sisuga.

15.3 Kui leiate, et postitus rikub ühte või mitut siinesitatud juhist, võite postitust muuta ja parandada, nagu kohaseks peate.

15.4 Skype jätab endale õiguse käesolevaid juhiseid rikkuvad kasutajad ajutiselt või alaliselt blokeerida. Kui Te ei saa mingil põhjusel probleemi ise lahendada, võite sellest teavitada Skype'i, kasutades linki "Teata murest" vastava sissekande juures. Skype otsustab oma äranägemisel, kas Teie kaebusel on alust, ja võtab kasutusele asjakohased meetmed. Skype'il on õigus igal ajal oma äranägemisel sissekandeid kõrvaldada.

16. Teenuse Skype for Your Mobile lisatingimused
16.1 Skype for Your Mobile. Teatud tooteid (nagu telefonidele helistamine, Interneti-vestlused, Skype'ilt Skype'ile helistamine ja selliste kõnede vastuvõtmine) saate kasutada Skype'i tarkvara mobiilirakenduse Skype Lite kaudu ja muude Skype'i tarkvara mobiilirakenduste kaudu (nagu Skype 3.0 Windowsile). Vaadake veebilehelt http://www.skype.com/go/mobiledownload, milliseid funktsioone Te kasutada saate. Skype jätab endale õiguse Skype'i tarkvara mobiilirakenduste abil kasutatavaid funktsioone igal ajal lisada ja neid ka eemaldada. Skype'i tarkvara mobiilirakenduste aktiveerimiseks ja kasutamiseks vajate juurdepääsu mobiilsele andmesidevõrgule. Samuti peate oma mobiilseadmesse alla laadima ja installima Skype'i tarkvara mobiiliversiooni ja nõustuma lõppkasutaja litsentsilepingu ning privaatsuspoliitikaga.

16.2 Skype for Your Mobile teenustasud. Suhtlemine Skype Lite'i kaudu ei ole tasuta. Palun külastage veebilehte http://www.skype.com/go/mobiledownload, kust leiate info Skype Lite'i tasude kohta. Skype'i tarkvara mobiilirakenduste kaudu suhtlemisel kasutatakse teatud määral selle andmesidepaketi andmemahtu, mille lepinguline kasutaja Te olete.

16.3 Piiratud kättesaadavus ja kasutatavus. On võimalik, et mõned Skype'i tarkvara mobiilirakenduste funktsioonid ei ole üleilmselt saadaval. Lisaks on võimalik, et Skype'i tarkvara mobiilirakenduste kasutamine on hinnalt soodne ainult teatud territooriumidel. Te mõistate, et Teie oma huvides on kasutada Skype'i tarkvara mobiilirakendusi üksnes Skype'i soovituste kohaselt. Kasutamine väljaspool oma riigi piire võib tuua kaasa tavapärasest tunduvalt suuremad kulud ning Te vastutate ainuisikuliselt selle eest, et olete alati informeeritud ja maksate ära võimalikud rändlus- ja muud kohaldatavad tasud.

16.4 Skype'i partnerid. Osa Skype'i tarkvara mobiilirakenduste funktsioonidest võib Teile mõnikord Skype'i asemel pakkuda Skype'i partner ning sel juhul peate sõlmima sellise partneriga eraldi lepingu.

16.5 Kui helistate Skype'i tarkvara mobiilirakenduse kaudu Skype'i kasutajale tema arvutisse, näeb kõne vastuvõtja kas Teie Skype'i kasutajanime või mobiilinumbrit.

17. Automaatse laadimise lisatingimused
17.1 Automaatse laadimise funktsioon aktiveeritakse Skype'i krediidi ostmisel automaatselt, välja arvatud juhul, kui Te märgite vastava ruudukese mitteaktiivseks. Teie Skype'i krediidi kontole laaditakse sama makseviisiga sama summa, mille valisite esmakordselt automaatse laadimise funktsiooni aktiveerides, välja arvatud juhul, kui olete hiljem oma kasutajakonto kaudu summat muutnud. Kui ostate näiteks oma krediitkaardiga 10 € Skype'i krediiti ja aktiveerite automaatse laadimise, siis on Teie krediitkaardilt automaatselt laaditav summa samuti 10 €. Edaspidi, kui Teie Skype'i konto jääk langeb alla Skype'i poolt sätestatud miinimumi, laaditakse Teie krediitkaardilt Teie Skype'i kontole alati sama summa. Kui Te ei soovi automaatset laadimist aktiveerida, märkige palun vastav ruuduke mitteaktiivseks.

17.2 Kui ostate paketi ja maksate selle eest muul viisil kui krediitkaardiga või PayPali kaudu ning Teil on automaatne laadimine aktiveeritud, siis laaditakse Teie Skype'i krediidi kontole summa, mis on vajalik Teie paketitellimuse jätkamiseks.

17.3 Te saate automaatse laadimise igal ajal oma kasutajakonto kaudu keelata.

18. Skype'i Spinvox'i lisatingimused
18.1 Skype'i Spinvox võimaldab teisendada Teile Skype'i kaudu edastatud kõnepostiteated tekstiks ja saata SMS-sõnumina Teie mobiiltelefonile.

18.2 Kui kõnepostiteade on pikem kui üks SMS, siis toimetame teate kätte mitme järjestikuse SMS-sõnumiga, millest igaüks on kuni umbes 153 märki pikk. Kohaletoimetatava kõnepostiteate maksimaalne kogupikkus on 3 SMS-sõnumit, mis tähendab, et pika kõnepostiteate korral võib osa sellest jääda teisendamata.

18.3 Teilt võetakse tasu iga SMSi eest, mis on kõnepostiteate teisendamiseks vajalik. Teilt võetakse tasu iga salvestatud ja teisendatud kõnepostiteate eest, olenemata sellest, kas helistaja tegelikult jättis teate või mitte. Viimasel juhul saate SMSi, kus on öeldud, et kõnepostiteadet ei olnud võimalik SMSiks teisendada. Me jätame endale õiguse võtta tasu SMS-sõnumite eest, mille kohaletoimetamine ebaõnnestub.

18.4 Teie poolt selle Toote eest makstav tasu on kirjas veebilehel: http://www.skype.com/go/voicemail

18.5 Tekstiks teisendatakse ainult hispaania-, inglise-, prantsuse- ja saksakeelsed kõnepostiteated.

19. Skype Access'i lisatingimused
19.1Teenust Skype Access osutavad Skype’i wifi partnerid. Skype Accessi kasutamisele kohalduvad partnerite teenusetingimused. Enne Skype Accessi seansi alustamist teatud wifi-pääsupunktist antakse Teile teada wifi-teenusepakkuja nimi ja teenusetingimused. Peate lugema teenusepakkuja teenusetingimusi ja nõustuma nendega, et jätkata Skype Accessi seanssi. Skype Access'i eest saate maksta oma Skype'i krediidi kontolt ja Skype'i krediidi kasutamise suhtes kehtivad käesolevad Teenusetingimused.

19.2 SKYPE ÜTLEB LAHTI IGASUGUSEST VASTUTUSEST SEOSES MEIE PARTNERITE POOLT PAKUTAVA TOOTEGA SKYPE ACCESS. SKYPE EGA TEMA JUHATUSE LIIKMED, TÖÖTAJAD EGA SIDUSETTEVÕTTED EI VASTUTA EI LEPINGULISE VASTUTUSE, GARANTII, LEPINGUVÄLISE VASTUTUSE (SEALHULGAS HOOLETUSE PUHUL KEHTIVA VASTUTUSE) EGA MIS TAHES MUUS KORRAS ÜHEGI KAEBUSE, KAHJU EGA KAHJUMI EEST (JA KÄESOLEVAGA LOOBUTE TE IGASUGUSTE SELLISTE KAEBUSTE JA HAGIDE ESITAMISEST), MIS TULENEVAD SELLEST TOOTEST VÕI ON SELLEGA SEOTUD.

20. SMS-i lisatingimused
20.1 Kui Teil on Skype'i krediiti või kasutate paketti, saate saata SMS-tekstsõnumeid Skype'ist kõigile numbritele kogu maailmas, mille korral SMS on aktiivne. Täpsemat teavet Teie käsutuses olevate funktsioonide ja sihtkohtade vaadake veebilehelt http://www.skype.com/intl/et/allfeatures/sms.

20.2 SMS-i saatmise tasu koosneb tasust sõnumi kohta, nagu on sätestatud aadressil http://www.skype.com/intl/et/prices/smsrates.

20.3 Iga SMS-sõnum võib sisaldada maksimaalselt 160 märki. Kui kirjutate pikema sõnumi, jaotatakse see mitmeks SMS-sõnumiks ja Teilt võetakse tasu vastavalt iga saadetud sõnumi eest. Kui sisestate märgi, mida GSM-i märgistik ei toeta, võidakse SMS teisendada Unicode-formaati, mille korral võib iga sõnum olla kuni 70 märki pikk.

20.4 Te võite saata SMS-sõnumeid rohkem kui ühele inimesele korraga (kehtivad piirangud üheaegsete sõnumite koguarvu suhtes, mida Skype või tema partnerid võivad aegajalt rakendada), kuid pidage silmas, et tasu võetakse Teilt iga saadetud SMS-i eest. Te kohustute mitte saatma soovimatuid SMS-e ja/või SMS-e, mis sisaldavad reklaami või materjali, mille suhtes Teil puudub levitamisõigus.

20.5 Kui Skype'il ei õnnestu mis tahes põhjusel Teie SMS-i saata, jääb see olekusse „ootel”. Skype jätkab sõnumi saatmise katseid kuni 24 tundi ja kui meil selle aja jooksul ei õnnestu sõnumit korralikult ära saata, tagastatakse SMS-i tasu automaatselt Teie Skype'i krediidi kontole.

21. Mitmesugust
21.1 Kogu leping. Käesolevad teenusetingimused ja mis tahes kohaldatavad lisatingimused moodustavad nendes käsitletava teema osas Teie ja Skype'i vahelise tervikliku lepingu, mis on ülimuslik kõigi eelnevate, mis tahes vormis sõlmitud kokkulepete suhtes antud teemal ning asendab neid. Miski käesolevas punktis ei välista ega piira Teie või Skype'i vastutust pettuse või tahtliku väärtõlgendamise korral.

21.2 Osaline kehtetus. Kui käesolevate teenusetingimuste mõni säte või mõne sätte osa leitakse pädeva kohtu või haldusorgani poolt olevat ebaseaduslik, kehtetu või mittetäidetav ja kõnealune säte või sätteosa ei oma teenusetingimuste kui terviku suhtes määravat tähtsust, siis ei mõjuta see teenusetingimuste ülejäänud osade (kaasa arvatud kõnealust sätet sisaldava tingimuse ülejäänud osa) seaduslikkust, kehtivust ega täidetavust.

21.3 Õigustest mitteloobumine. Teenusetingimustes või seaduses ettenähtud õiguse, volituse või heastamisvahendi kasutamata jätmine või selle kasutamisega viivitamine ei tähenda kõnealusest õigusest, volitusest või heastamisvahendist loobumist. Kui Skype jätab teenusetingimuste mõne sätte rikkumise tähelepanuta, ei tähenda see, et ta jätab tähelepanuta ka kõnealuse sätte uue rikkumise või mõne muu sätte rikkumise.

21.4 Loovutamine. Te ei tohi teenusetingimusi ega nende alusel kehtivaid õigusi kellelegi loovutada. Skype võib oma äranägemisel ilma ette teatamata loovutada teenusetingimused või nende alusel kehtivad õigused kolmandale isikule.

21.5 Kohaldatav õigus ja pädev kohus. Teenusetingimusi reguleerib Luksemburgi õigus ja seda tõlgendatakse nimetatud õigusest lähtuvalt ning see kuulub Luxembourgi ringkonna kohtute pädevusse.

21.6 Keel. Teenusetingimuste inglisekeelne originaal võib olla tõlgitud teistesse keeltesse. Inglisekeelse versiooni ja muukeelsete versioonide vastuolude või lahknevuste korral kehtib inglisekeelne versioon.

21.7 Edasikehtimine. Käesoleva lepingu jaotised 4.3, 6 ja 12.11 ning kõik lisatingimused, mille puhul on sätestatud nende edasikehtimine või -toimimine lepingu lõpetamise korral, kehtivad pärast käesoleva lepingu ja kohaldatavate lisatingimuste kehtivuse mis tahes põhjusel lõpetamist edasi.

TE KINNITATE SELGESÕNALISELT, ET OLETE KÄESOLEVA LEPINGU LÄBI LUGENUD JA SAATE ARU SELLES SÄTESTATUD ÕIGUSTEST, KOHUSTUSTEST JA TINGIMUSTEST. KUI KLÕPSATE NUPPU „NÕUSTUN” VÕI KASUTATE TOOTEID, OLETE ÜHESELT NÕUSTUNUD LEPINGU TINGIMUSTEST KINNI PIDAMA JA TAGAMA SKYPE'ILE SELLES NIMETATUD ÕIGUSED.

© Skype – viimati muudetud: november 2010