SKYPEN TIETOSUOJAKÄYTÄNTÖ
Tietojesi suojaaminen on tärkeää Skypelle. Siksi Skype on sitoutunut kunnioittamaan käyttäjän yksityisyyttä sekä henkilötietojen, tietoliikenteen ja viestinnän sisällön luottamuksellisuutta.

Luxemburgiin rekisteröidyt ja sen lakien alaisuudessa toimivat Skype Software S.à.r.l., ja/tai Skype Communications S.à.r.l., keräävät ja käsittelevät tietojasi tietosuojailmoituksen mukaisella tavalla. Yhtiöiden rekisteröity toimipaikka sijaitsee osoitteessa 23-29 Rives de Clausen, 2165 Luxembourg. Skype Inc. on kalifornialainen yritys, jonka toimipaikka on 2145 Hamilton Avenue, San Jose, CA 95125, USA ja joka kerää ja käsittelee Skype Manager™ -jäsenten henkilökohtaiset tiedot Yhdysvalloissa.

Tämän tietosuojakäytännön tarkoituksena on selventää, miten Skype käyttää ja suojaa käyttäjän antamia tietoja, kun tämä käyttää Skype VoIP-vertaisviestintäohjelmaa (peer-to-peer-ohjelmaa), Skypen www-sivustoja ja/tai Skype-tuotteita.

1. MIKÄ SKYPE ON JA MITÄ TUOTTEITA SE TARJOAA?

Skype Software S.a.r.l., tarjoaa Skype-ohjelmistoa, Skype Inc. tarjoaa Skype Manageria ja Skype Managerin kautta ostettuja Skype-tuotteita asiakkaille Yhdysvalloissa, ja Skype Communications S.a.r.l., tarjoaa muita Skype-tuotteita.

2. MITÄ TIETOJA SKYPE KÄYTTÄÄ?

Skype kerää ja käyttää käyttäjän tietoja, mukaan lukien (mutta niihin rajoittumatta) seuraavat tiedot:

(a) Tunnistetiedot (esim. nimi, osoite, puhelinnumero, matkapuhelinnumero, sähköpostiosoite);

(b) Profiilitiedot (esim. ikä, sukupuoli, asuinmaa ja kaikki muut tiedot, jotka käyttäjä asettaa muiden nähtäväksi Skype-profiilinsa osana);

(c) Sähköiset tunnistetiedot (esim. IP-osoitteet, evästeet);

(d) Pankki- ja maksutiedot (luottokorttitiedot, tilinumero);

(e) Kyselyjen tulokset;

(f) Skype-ohjelmiston, Skype-tuotteiden ja -sivustojen käyttö- ja vuorovaikutustiedot, mukaan lukien tietokoneen ja internet-yhteyden tiedot, laitteiden suorituskyky, kaistanleveys, sivujen katselutilastot ja Skypen sivustojen tuleva ja lähtevä liikenne;

(g) Tilatut ja toimitetut tuotteet ja palvelut;

(h) fiilisviestiisi valitsemiesi videoiden URL-osoitteet;

(i) Numeroon ECHO123 soitetut Skype-testipuhelut (jotka tallennetaan ja toistetaan käyttäjälle, minkä jälkeen ne poistetaan);

(j) Käyttäjän kontaktiluettelo;

(k) Käyttäjän käyttäjäprofiili;

(l) Käyttäjän muiden sähköpostitilien käyttäjänimet ja salasanat, mikäli käyttäjä on ilmoittanut ne meille ja pyytänyt etsimään hänen Skypeä käyttäviä ystäviään (Huomaa, että Skype ei käytä näitä tietoja mihinkään muuhun tarkoitukseen);

(m) Käyttäjän ja Skypen välinen yhteydenpito;

(n) Tiedot tietoliikenteestä (kommunikaation välittämiseen käytetty data tai laskutus, joka sisältää (näihin kuitenkaan rajoittumatta) puhelun keston, soittajan numeron, vastaanottajan numeron jne.); ja

(o) Skypen mobiiliversiolla käytyjen chattikeskustelujen sisältö (katso kohta 13).

(p) ulkopuolisilta yrityksiltä saadut tiedot (kuten väestötieteelliset tiedot).

3. MITEN JA MIHIN TARKOITUKSEEN SKYPE KÄYTTÄÄ NÄITÄ TIETOJA?

Ensisijaisena tarkoituksenamme on kerätä tietoja, jotta voimme tarjota turvallisen, sujuvan, tehokkaan ja käyttäjän mieleiseksi muokatun käyttökokemuksen. Skype kerää ja käyttää tai työllistää palveluntarjoajan keräämään ja käsittelemään Skypen puolesta käyttäjän sellaisia henkilötietoja, joiden kerääminen on sallittua tai tarpeellista seuraavista syistä:

• Viestintätuotteiden tarjoaminen. Erityisesti Skype-ohjelmalla ja Skype-tuotteilla lähetettyjen viestien välittäminen;

• Tilausten vastaanottaminen, prosessointi ja toimittaminen www-sivustojen kautta. Laskutus ja käyttäjän tilausten tilatietojen ilmoittaminen;

• Muiden palvelujen tuottaminen (palvelun kuvaus tietojen keräämisen yhteydessä);

• Asiakastuki ja avun tarjoaminen ongelmatilanteisiin;

• Tietojen vertailu oikeellisuuden tarkistamiseksi;

• Palvelun päivityksistä ja vioista tiedottaminen;

• Palautteen pyytäminen tai osallistuminen internet-tutkimuksiin;

• Erimielisyyksien ratkominen;

• Henkilöllisyyden varmistaminen;

• Skype-ohjelmiston, -tuotteiden ja -sivustojen muokkaaminen, mittaaminen ja kehittäminen;

• jotta hakutoimintomme olisivat entistä tehokkaampia ja käyttäjät löytäisivät kontakteja helpommin;

• Skypen markkinointi- tai promootiotoimenpiteet, tarjoukset, kilpailut, pelit ja tapahtumat; sekä

• Käyttäjän ja Skypen etujen suojaaminen, erityisesti palveluehtojen täytäntöönpano ja kamppailu petoksia vastaan (jäljempänä Tarkoitukset).

4. KÄYTTÄJIEN HENKILÖKOHTAISTEN TIETOJEN LUOVUTTAMINEN

Seuraavassa esitettyjä tilanteita lukuun ottamatta Skype ei myy, vuokraa, vaihda tai muulla tavalla siirrä mitään henkilö- ja/tai liikennetietoja tai viestiyhteyksien sisältöä ilman käyttäjän nimenomaista suostumusta paitsi tapauksissa, joissa Skype on velvoitettu siihen sovellettavan lain nojalla tai toimivaltaisten viranomaisten määräyksestä.

Skype voi paljastaa henkilötietoja noudattaakseen lain vaatimuksia, suojellakseen Skypen etuja, toimeenpannakseen omia käytäntöjään tai suojellakseen kenen tahansa oikeuksia, omaisuutta tai turvallisuutta.

Voidakseen tarjota käyttäjän tilaamia palveluja Skype voi tarvittaessa jakaa henkilö- ja liikennetietoja Skype Groupin yritysten, puhelin-, kaapeli- ja verkkoyhtiöiden, palveluntarjoajakumppanien ja/tai asiamiesten kanssa. Tällaisia voivat olla esimerkiksi PSTN-VoIP-yhdyskäytävän tarjoaja, Wifi-yhteyksien palveluntarjoaja, Skypen ohjelmiston ja/tai Skypen tuotteiden jakelija ja/tai ulkopuolinen pankki tai muu maksu-, sähköposti- tai asiakastuki tai hosting- tai analyyttisia palveluita tarjoava taho. Skype vaatii aina, että nämä kolmannet osapuolet huolehtivat asianmukaisesta henkilö- ja liikennetietosuojasta, ja että asianmukaista lainsäädäntöä noudatetaan.

Jotkut Skype-tuotteet voivat olla yhteisiä kumppaniyritysten kanssa, jolloin niiden jakelusta vastaa joko kumppaniyritys tai Skype ja kumppaniyritys yhdessä. Kun käyttäjä rekisteröi tällaisen tuotteen, hän hyväksyy, että sekä Skype että kumppaniyritys voivat käyttää näiden yhteiseen tuotteeseen liittyviä käyttäjän henkilökohtaisia tietoja. Skype voi tarjota tuotteitaan muiden sivustojen tai palveluiden yhteydessä tai yhteistyössä muiden verkkopalveluiden kanssa, jotta käyttäjä pääsee nauttimaan molemmista tuotteista/palveluista tai lisäpalveluista ja -eduista. Jotta Skype pystyy selvittämään, hyötyykö käyttäjä yhdistetystä tarjouksesta, se voi – käyttäjän suostumuksella – verrata käyttäjän ja käyttäjän kontaktien sähköpostiosoitteita niihin sähköpostiosoitteisiin, joita he ovat antaneet kolmansien osapuolten sivustoille ja palveluntarjoajille.

Jos käyttäjä on Yritys-Skypen ohjauspaneelin jäsen, ohjauspaneelin hallinnoijalla saattaa olla oikeus tarkastella käyttäjän Skype-tilin tietoja, kuten liikennetietoja sekä osto- ja lataustietoja, mikäli käyttäjä on myöntänyt hallinnoijalle kyseisten tietojen käyttöoikeuden. Käyttäjä voi peruuttaa sopimuksen milloin tahansa muuttamalla käyttäjätilinsä asetuksia osoitteessa www.skype.com. Jos käyttäjä antaa henkilötietojaan, kuten nimensä tai tehtävänimikkeensä, näytettäväksi Yritys-Skypen ohjauspaneelin hakemistossa, hän tiedostaa, että tiedot ovat myös muiden kyseessä olevan Yritys-Skypen ohjauspaneelin jäsenten nähtävissä.

Jos jätät vastaajaviestin toiselle Skype-käyttäjälle, viesti saatetaan siirtää kolmannelle osapuolelle (johon tavoittelemasi Skype-kontakti on rekisteröitynyt saadakseen vastaajaan jätetyt viestit itselleen tekstiviesteinä) ja muuntaa tekstimuotoon. Poikkeustapauksissa muunnosprosessi saattaa edellyttää analyytikoiden toimia. Vastaajaa käyttämällä annat Skypelle ja sen palveluntarjoajalle luvan käsitellä vastaajaviestejäsi.

Skype, Skypen paikallinen kumppani tai viestinnän mahdollistava operaattori tai yritys voi antaa käyttäjän henkilökohtaisia tietoja, tietoja viestinnän sisällöistä ja/tai liikennetietoja asianmukaiselle juridiselle, lainvalvonta- tai hallintoviranomaiselle, mikäli tällä on lainmukainen oikeus pyytää kyseisiä tietoja. Skype antaa tällaisissa tilanteissa viranomaisille kaiken tarvittavan avun ja pyydetyt tiedot, ja käyttäjä antaa siihen tässä oman suostumuksensa.

Käyttäjän tietoja voidaan tallentaa ja käsitellä missä tahansa maassa, jossa Skypellä ja Skype Groupin yrityksillä on toimipaikkoja, mukaan lukien EU:n ulkopuoliset maat. Tästä syystä, tai jakaakseen tai luovuttaakseen tietoja tämän sopimuskohdan 4 mukaisesti, Skype pidättää itselleen oikeuden siirtää tietoja käyttäjän oman maan ulkopuolelle. Käyttämällä Skypen ohjelmistoa, Skypen www-sivustoja tai Skype-tuotteita käyttäjä suostuu tällaisten tietojen siirtämiseen oman maansa rajojen ulkopuolelle. Skypen jatkaessa liiketoimintansa kehittämistä se saattaa ostaa tai myydä tytäryhtiöitä tai liiketoimintayksiköitä. Näissä tapauksissa, tai jos Skype tai sen omaisuus oleellisin osin siirtyy kolmannelle osapuolelle, Skypen käyttäjien henkilötiedot kuuluvat yleensä siirrettävään liikeomaisuuteen. Skype pidättää oikeuden sisällyttää omaisuuteensa kuuluvat käyttäjän henkilötiedot mainitunlaiseen kolmannelle osapuolelle tehtävään omaisuudensiirtoon.

5. MITÄ EVÄSTEET JA GIF-KUVAT OVAT JA MITEN SKYPE KÄYTTÄÄ NIITÄ?

Evästeet ovat tietoja, jotka Skype-ohjelmiston selain tai käyttäjän tietokoneen internet-selain saattaa tallentaa käyttäjän tietokoneen kiintolevylle. Evästeiden avulla Skype pystyy tunnistamaan käyttäjän tai tämän asetukset, keräämään tietoja www-sivustojensa käytöstä sekä kehittämään omia tuotteitaan, www-sivustojaan. Kolmas osapuoli voi analysoida näitä tietoja Skypen puolesta.

Useimpien selainten Ohje-toiminnossa neuvotaan, kuinka selaimen voi asettaa estämään uusien evästeiden siirron koneelle tai ilmoittamaan uusista evästeistä, ja kuinka evästeet voidaan kokonaan estää. Skype-ohjelman selaimen evästeet voidaan estää valitsemalla Skype-ohjelmiston Skype-valikosta Tietosuoja-vaihtoehto ja poistamalla valinta Hyväksy Skype-selainkeksit -valintaruudusta.

On kuitenkin hyvä muistaa, että tietyt käyttäjäkohtaiset palvelut eivät välttämättä ole käytettävissä, jos evästeiden käyttö on estetty.

Tyhjät GIF-kuvat

Skypen www-sivustoilla voidaan käyttää myös tyhjiä GIF-kuvia. Tyhjät GIF-kuvat ovat todella pieniä kuvia, joissa on yksilöllinen tunniste ja joiden avulla voidaan laskea, kuinka monta kertaa käyttäjä on käynyt kyseisellä sivulla. (Tyhjät GIF-kuvat eivät kuitenkaan sisällä mitään käyttäjän henkilöllisyyden paljastavia tietoja.) Skype käyttää tyhjiä GIF-kuvia myös HTML-muotoisissa sähköpostiviesteissä selvittääkseen, mitkä sähköpostiviestit on avattu ja mitkä niistä ovat johtaneet jatkotoimenpiteisiin. Tämä auttaa Skypeä mittaamaan tiettyjen viestintätapojen sekä markkinointikampanjoiden tehokkuutta.

Kolmansien osapuolten mainostaminen

Kolmansien osapuolten www-sivustoilla näkyvät Skypen mainokset ovat verkkomainonnan yhteistyökumppaneidemme (jäljempänä "verkkomainontakumppanit") tarkasti valitsemia. Skype ja sen verkkomainontakumppanit voivat hyödyntää Skypen www-sivustojen käyttötietoja tarjotakseen käyttäjilleen heitä kiinnostavia Skypen mainoksia sekä parantaakseen ja mitatakseen mainoskampanjoidensa tehoa. Kerättäviä tietoja ei voida yhdistää kenenkään henkilöön. Skype ja sen verkkomainontakumppanit keräävät edellä mainitut tiedot yleensä evästeiden tai web-majakoiden avulla.

Voit kieltää omien tietojesi käytön Skypen mainostarkoituksiin napsauttamalla seuraavaa linkkiä: http://media.skype.com/optout_confirmation.html.

Jos kiellät tietojen käytön, saat edelleen Skypen mainoksia, mutta sinusta ei kerätä edellä mainittua tarkoitusta varten mitään Skypen www-sivustojen käyttöön liittyviä tietoja.

6. KÄYTTÄJÄPROFIILI

Käyttäjäprofiili koostuu rekisteröintivaiheessa annetuista tiedoista, jotka näytetään käyttäjän Skype-profiilissa. Profiili näkyy Skype-ohjelmassa, Skypen hakemistossa ja käyttäjän tilin henkilötietosivulla osoitteessa www.skype.com. Tiedot voivat sisältää Skype-nimen, käyttäjän koko nimen, osoitteen, puhelinnumeron, matkapuhelinnumeron, sukupuolen, syntymäajan, kielen, "Lisätietoja" -sivun osoitteen tai muita tietoja, jotka käyttäjä päättää jakaa. Käyttäjä voi avata oman profiiliinsa "Skype"-ohjelmiston Skype-valikosta tai omalta tililtään osoitteessa www.skype.com ja katsoa, korjata, täydentää tai poistaa profiilin valinnaisia tietoja. Lisäksi käyttäjä voi myös tarkistaa profiilinsa tietoihin liittyvät tietosuoja-asetukset.

7. LINKITETYT WWW-SIVUSTOT JA KOLMANSIEN OSAPUOLTEN SOVELLUKSET

Skype-sivustot voivat sisältää linkkejä, jotka siirtävät sinut Skypen sivustolta eri sivustolle Linkitetyt www-sivustot eivät ole Skypen hallinnassa, ja näillä sivustoilla voi olla erilainen tietosuojakäytäntö. Tietosuojakäytäntöä sovelletaan ainoastaan Skype-ohjelmiston, Skype-tuotteiden tai käyttäjän yhteydenoton kautta kerättyjä henkilötietoja, joten Skype kehottaa käyttäjiään jakamaan henkilötietojaan internetissä harkiten. Skype ei ole millään tavalla vastuussa tällaisista ulkopuolisista www-sivustoista.

Jos käyttäjä käyttää Skype-ohjelmiston yhteydessä ekstroja, täydennysohjelmia ja tai kolmansien osapuolten sovelluksia ("Sovellukset"), kyseisten Sovellusten tarjoaja saattaa pystyä näkemäään ja keräämään käyttäjän henkilökohtaisia tietoja. Skype ei valvo eikä pysty valvomaan, miten sovellustentarjoaja käyttää henkilötietoja kyseisten Sovellusten yhteydessä. Käyttäjän tulee tarkastaa kaikki kyseisten Sovellusten käyttöön liittyvät tietosuojakäytännöt ja muut ehdot ennen sovelluksen asentamista.

8. MITEN SKYPE SUOJAA HENKILÖTIETOJA?

Skype suojaa käyttäjän henkilötietoja sekä heille toimitettuja tai heidän keräämiään liikennetietoja asianmukaisilla organisatorisilla ja teknisillä toimenpiteillä, ottaen kuitenkin huomioon soveltuvan lainsäädännön ja sen sallimat poikkeukset. Käyttäjän henkilö- ja liikennetiedot ovat saatavilla vain Skypen valtuuttamille työntekijöille tai Skypen neuvonantajille tai asiaankuuluville Skype Groupin tahoille, jotka tarvitsevat näitä tietoja työssään.

9. KAVEREIDEN HENKILÖTIEDOT

Käyttäjä saattaa haluta kutsua myös kavereitaan liittymään Skypeen. Jos käyttäjä haluaa käyttää Skypen suosittelupalvelua, hänet ohjataan www-sivulle, jolla hän voi lisätä yhden tai useamman sähköpostiosoitteen nettilomakkeeseen. Lomakkeen tietoja käytetään ainoastaan luomaan automaattinen sähköpostiviesti näille potentiaalisille Skype-käyttäjille. Kirjoittamalla kaverinsa sähköpostiosoitteen lomakkeeseen, käyttäjä vahvistaa samalla, että hänen kaverinsa on antanut luvan tietojensa antamiseen. Skype saattaa pystyä tunnistamaan käyttäjän tämän kaverille lähetetyn viestin suosittelijaksi.

10. YHTEYDENOTTO

Skype saattaa aika ajoin pyytää käyttäjän käyttökokemuksista tietoja, joita käytetään palveluiden laadun mittaamiseen ja kehittämiseen. Käyttäjä ei ole koskaan velvollinen lähettämään tällaisia tietoja. Kaikki www-sivustojen tai kyselyjen palautelomakkeilla vapaaehtoisesti lähetetyt tiedot käytetään palautteen analysointiin ja Skype-ohjelmiston sekä Skypen tuotteiden ja www-sivustojen kehittämiseen.

Skype voi ottaa yhteyttä käyttäjään lähettämällä viestejä vioista ja palveluista. Skype varaa lisäksi oikeuden ilmoittaa käyttäjälle sähköpostitse, tekstiviestillä tai Skypen kautta mahdollisista vaatimuksista, jotka koskevat Skypen ohjelmiston, Skypen www-sivustojen tai Skype-tuotteiden käyttöä, mukaan lukien (mutta näihin rajoittumatta) muiden osapuolten oikeuksien rikkomista koskevat vaateet.

Skype voi lähettää käyttäjälle myös sähköposti- tai tekstiviesti-ilmoituksia, jos joku on yrittänyt ottaa käyttäjään yhteyttä. Skype voi myös käyttää sähköpostia, tekstiviestejä tai Skype-ohjelmistoa pitääkseen käyttäjän ajan tasalla tämän hankkimaa Skype-ohjelmistoa tai -tuotteita koskevien uutisten osalta sekä tiedottaakseen muista Skypen tuotteista tai muista Skypeen liittyvistä asioista. Käyttäjä voi kieltäytyä vastaanottamasta sähköpostilla tai tekstiviestinä lähetettyjä ilmoituksia ja/tai markkinointiviestejä klikkaamalla vastaanottamassaan sähköpostiviestissä ollutta tilauksen peruutuslinkkiä tai kirjautumalla omalle tililleen osoitteessa www.skype.com.

Jos käyttäjä on rekisteröitynyt kumppaniyritysten kanssa yhteisten Skype-tuotteiden käyttäjäksi, kyseinen kumppaniyritys saattaa lähettää sähköposti- tai tekstiviestejä Skypen puolesta.

11. VOIDAANKO TÄTÄ TIETOSUOJAKÄYTÄNTÖÄ MUUTTAA?

Skype varaa oikeuden muuttaa tämän tietosuojakäytännön ehtoja tarvittaessa. Näistä muutoksista ilmoitetaan käyttäjälle julkaisemalla päivitetty tietosuojakäytäntö osoitteessa www.skype.com/go/privacy. Päivitetty tietosuojakäytäntö tulee voimaan kolmenkymmenen (30) päivän kuluessa sen julkaisemisesta, ellei käyttäjä nimenomaisesti hyväksy päivitettyä käytäntöä napsauttamalla hyväksyntäpainiketta jo tätä aiemmin. Käyttäjä hyväksyy, että tällainen nimenomainen hyväksyntä tai Skypen ohjelmiston tai Skype-tuotteiden käytön jatkaminen julkaisuajankohtaa seuraavan kolmenkymmenen (30) päivän jakson jälkeen merkitsee, että käyttäjä on hyväksynyt muuttuneen tietosuojailmoituksen.

12. MITÄ OIKEUKSIA KÄYTTÄJÄLLÄ ON JA MITEN SKYPEEN SAA YHTEYDEN?

Käyttäjällä on oikeus tarkastella ja tarvittaessa muuttaa omia henkilötietojaan. Käyttäjä voi tarkastella tai muokata jotain tietojaan verkossa kirjautumalla omalle tililleen osoitteessa www.skype.com. Mikäli käyttäjä pyytää nähdä, korjata, täydentää tai poistaa omia henkilötietojaan, Skype vastaa pyyntöön kohtuullisen ajan kuluessa ja varmistettuaan ensin käyttäjän henkilöllisyyden. Kysymykset tulee lähettää osoitteeseen support@skype.net.

Skype pyrkii parhaansa mukaan toteuttamaan asiakkaan henkilötietojen poistopyynnöt, mikäli laki tai lainmukaiset liiketoiminnalliset tarkoitukset eivät edellytä kyseisten tietojen säilyttämistä. Käyttäjän tulee kuitenkin huomioida, että Skype-tunnuksen katoaminen vertaisverkosta saattaa kestää vertaisverkkojen teknisten ominaisuuksien vuoksi joskus jopa kaksi viikkoa. Käyttäjän tiedot saattavat näkyä hakemistossa tuona aikana.

13. MITEN KAUAN SKYPE SÄILYTTÄÄ KÄYTTÄJÄN HENKILÖTIETOJA?

Se, kuinka kauan Skype säilyttää käyttäjän henkilötiedot, määräytyy seuraavien mukaisesti: (1) onko säilyttämien tarpeen, jotta täytetään tietosuojakäytännön kohdassa 3 mainitut tavoitteet, tai jotta (2) noudatetaan sovellettavaa lainsäädäntöä, viranomaisten pyyntöjä tai toimivaltaisten oikeusistuinten antamia määräyksiä.

Pikaviestien säilyttäminen.

Skype voi säilyttää chattikeskustelujen sisällöt (a) varmistaakseen viestien perillemenon ja synkronoinnin, ja (b) mahdollistaakseen sen, että käyttäjä voi halutessaan tarkastella keskusteluhistoriaansa. Keskusteluhistorian viestit säilytetään enintään 30 päivän ajan. Skype suojaa käyttäjän tietoja jatkuvasti asianmukaisilla teknisillä ja turvallisuustoimenpiteillä. Tätä tuotetta käyttämällä käyttäjä antaa luvan keskustelujensa yllä mainitun mukaiseen tallentamiseen.

© Skype – Päivitetty Elokuu 2010