SKYPES PERSONVERNERKLÆRING
Skype er opptatt av personvernet ditt. Følgelig forplikter Skype seg til å respektere personvernet ditt og beskytte fortroligheten til personopplysningene, trafikkopplysningene og kommunikasjonsinnholdet ditt.

Skype Software S.à.r.l., og/eller Skype Communications S.à.r.l., begge stiftet i henhold til lovene i Luxembourg med hovedkontor i 23-29 Rives de Clausen, 2165 Luxembourg, innhenter og behandler dine personopplysninger i henhold til denne personvernerklæringen. Skype Inc. er basert i California og virksomheten har adressen 2145 Hamilton Avenue, San Jose, CA 95125, USA. Selskapet innhenter og behandler personlige opplysninger om medlemmer av Skype Manager™ i USA.

Denne personvernerklæringen er utarbeidet for å hjelpe deg med å forstå hvordan Skype bruker og verner informasjonen du oppgir ved bruk av Skypes P2P VoIP-programvare, Skypes nettsider og/eller Skypes produkter.

1. HVA ER SKYPE OG HVILKE PRODUKTER TILBYR DET?

Skype Software S.a.r.l., tilbyr programvaren Skype, Skype Inc. tilbyr Skype Manager og Skype-produkter som kjøpes gjennom Skype Manager av kunder i USA, og Skype Communications S.a.r.l., tilbyr andre Skype-produkter.

2. HVA SLAGS OPPLYSNINGER BRUKER SKYPE?

Skype kan innhente og bruke informasjon om deg, inkludert (men ikke begrenset til) informasjon i følgende kategorier:

(a) Identifiserende opplysninger (f.eks. navn, adresse, telefon, mobilnummer, e-postadresse);

(b) Profilinformasjon (f.eks. alder, kjønn, hjemland og all annen informasjon du velger å gjøre tilgjengelig for andre, som del av din Skype-brukerprofil);

(c) Elektronisk identifiserende opplysninger (f.eks. IP-adresser, informasjonskapsler);

(d) Bank- og betalingsinformasjon (kredittkortinformasjon, kontonummer);

(e) Resultater fra spørreundersøkelser;

(f) informasjon om hvordan du bruker Skypes programvare, våre produkter og nettsteder, blant annet informasjon om datamaskin og tilkobling, enhetskapasitet, båndbredde, statistikker på sidevisninger og trafikk til og fra nettstedene;

(g) Produkter eller tjenester som er bestilt og levert;

(h) URL-adressen til videoer du har valgt, vises i humørmeldingen din;

(i) Skypes testsamtaler til ECHO123 (som tas opp og spilles av for brukeren, for så å slettes);

(j) Liste med kontakter;

(k) Brukerprofilen din;

(l) Brukernavn og passord du har til andre e-postkontoer hvor du har opplyst oss om disse og bedt oss søke etter vennene dine på Skype (vær oppmerksom på at Skype ikke lagrer denne informasjonen eller bruker den til noe annet formål);

(m) Korrespondanse mellom deg og Skype;

(n) Trafikkdata (data behandlet med det formål å formidle kommunikasjon eller fakturering derav, inkludert, men ikke begrenset til anropets varighet, nummeret som ringte opp, og nummeret som er oppringt); samt

(o) innhold i tekstsamtaler du har hatt mens du bruker Skype for mobiltelefon (se avsnitt 13).

(p) informasjon (som f.eks. demografisk informasjon) mottatt fra tredjepartsfirmaer.

3. HVORDAN BRUKER SKYPE DISSE OPPLYSNINGENE OG TIL HVILKE FORMÅL?

Hovedformålet vårt ved innsamling av opplysningene er å kunne tilby deg en sikker, knirkefri og effektiv opplevelse som du kan tilpasse dine behov. Skype innhenter og bruker, eller får tredjepartsleverandører som jobber på vegne av Skype, til å innhente og bruke personopplysninger om deg, som tillatt eller nødvendig for å:

• tilby kommunikasjonsprodukter, spesielt for å formidle kommunikasjonen du tar del i ved hjelp av Skype-programvaren og/eller Skype-produktene

• ta i mot, behandle eller levere bestillinger som er gjort via våre nettsteder, fakturere deg eller informere deg om status for bestillingen din

• tilby deg andre tjenester (som beskrevet når vi innhenter informasjonen)

• gi deg kundestøtte og feilsøke problemer

• sammenligne informasjon med henblikk på nøyaktighet

• informere deg om serviceoppdateringer og feil

• be om tilbakemelding eller deltakelse i spørreundersøkelser på Internett

• løse tvister

• bekrefte identiteten din

• tilpasse, måle og forbedre Skype-programvaren, produktene og nettstedene våre

• for å få bedre søk og for at det skal bli enklere for deg å finne kontakter;

• organisere og gjennomføre Skypes markedsførings- eller kampanjeoperasjoner/-tilbud, konkurranser, spill og lignende hendelser samt

• beskytte deg og Skypes interesser, spesielt med tanke på å overholde våre tjenestevilkår og bekjempe bedrageri (samlet kalt "formålene").

4. FREMLEGGING AV DINE PERSONOPPLYSNINGER

Med unntak av det som er angitt nedenfor, kommer Skype ikke til å selge, leie ut, utveksle eller på noe annet vis overføre noen person- og/eller trafikkopplysninger eller kommunikasjonsinnhold til tredjeparter uten din uttrykkelige tillatelse, med mindre gjeldende lov eller en domstolsavgjørelse tvinger Skype til å gjøre dette.

Skype kan oppgi personopplysninger i forbindelse med juridiske krav for å beskytte Skypes interesser, for å overholde våre retningslinjer eller for å beskytte noens rettigheter, eiendom eller sikkerhet.

Skype kan iblant, om nødvendig, i den hensikt å tilby deg Skype-produkter du har bedt om, formidle person- og trafikkopplysningene dine til Skype-gruppens selskaper, nettverksleverandører, tilknyttede tjenesteleverandører og/eller agenter, f.eks. leverandøren av PSTN-VoIP-nettverksporten, leverandører av WiFi-tilgang, distributører av Skype-programvare og/eller Skypes produkter og/eller tredjepartsfinansinstitusjoner eller andre leverandører av betalingstjenester, e-postlevering, analytiske tjenester, kundestøtte eller vertstjenester. Skype vil alltid kreve at disse tredjepartene tar de nødvendige organisatoriske og tekniske forholdsreglene som skal til for å beskytte dine person- og trafikkopplysninger og etterfølge gjeldende lovgivning.

Noen Skype-produkter kan også være utstyrt med annet varemerke og tilbys sammen med eller via et partnerselskap. Hvis du registrerer deg for bruk av slike produkter, samtykker du i at både Skype og partnerselskapet kan bruke personopplysninger innhentet i forbindelse med det produktet. Skype kan tilby sine produkter i forbindelse med andre nettsteder eller tjenester, eller de kan samarbeide med andre Internett-tjenester om å gi deg fordelene til begge produkter/tjenester eller ytterligere tjenester og fordeler. Hvis du har gitt ditt samtykke til det, kan Skype sammenstille din og dine kontakters e-postadresser med e-postadresser som du har gitt til tredjepartsnettsteder/-tjenesteleverandører, for å fastslå om du kan dra fordel av det kombinerte tilbudet.

Hvis du er medlem av næringslivskontrollpanelet, kan administratoren av dette se detaljert informasjon om aktiviteten din på Skype-kontoen, inkludert trafikkdata og detaljer om kjøp og nedlastninger du har foretatt. Du kan når som helst trekke tilbake samtykket ditt ved å endre innstillingene for brukerkontoen din på www.skype.com. Hvis du oppgir personopplysninger, inkludert navn og stillingsbetegnelse, som skal inkluderes i katalogen for næringslivskontrollpanelet, bekrefter du at slike opplysninger kan vises av andre medlemmer av det næringslivskontrollpanelet.

Hvis du legger igjen en talepostbeskjed til en annen Skype-bruker, kan denne bli overført til en tredjeparts tjenesteleverandør (hvor Skype-kontakten du prøver å nå, har registrert seg for å motta talepost via SMS) og bli omgjort til tekst. I helt sjeldne tilfeller kan analytikere ha behov for å få tilgang til denne omgjøringsprosessen. Ved å bruke dette talepostproduktet samtykker du i at talepostbeskjeden din kan behandles av Skype og tjenesteleverandøren.

Skype, Skypes lokale partner eller operatøren eller selskapet som tilrettelegger kommunikasjonen din, kan levere personopplysninger, kommunikasjonsinnhold og/eller trafikkdata til rette rettslige myndighet, politimyndighet eller offentlige myndighet som rettmessig ber om slik informasjon. Skype vil gi all rimelig assistanse og informasjon for å oppfylle slike forespørsler, og du godtar herved en slik fremlegging.

Opplysningene dine kan lagres og bearbeides i ethvert land som Skype og Skype-gruppens selskaper har fasiliteter i, også utenfor EU. I så henseende eller med hensyn til deling eller fremlegging av data i henhold til denne paragraf 4, forbeholder Skype seg retten til å overføre opplysninger utenfor landet ditt. Ved å bruke Skype-programvaren, Skypes nettsteder eller Skype-produkter godtar du enhver slik overføring av opplysninger utenfor landet ditt. Etter hvert som Skype videreutvikler virksomheten sin, kan Skype selge eller kjøpe datterselskaper eller virksomheter. I slike transaksjoner, samt hvis Skype eller en vesentlig del av Skypes aktiva blir overtatt av en tredjepart, kommer personopplysninger om Skypes brukere vanligvis til å være en del av de forretningsaktiva som overføres. Vi forbeholder oss retten til å inkludere personopplysningene dine, samlet som driftsmidler, i enhver slik overføring til en tredjepart.

5. HVA ER INFORMASJONSKAPSLER (COOKIES) OG GIF-FILER OG HVORDAN BRUKER SKYPE DEM?

Informasjonskapsler er små biter med informasjon som nettleseren til Skypes programvareklient eller nettleseren din kan lagre på datamaskinens harddisk. Informasjonskapsler gjør Skype i stand til å: gjenkjenne deg og dine preferanser, innhente informasjon om bruken av nettstedene våre samt hjelpe oss med å forbedre produktene og nettstedene våre. Denne informasjonen kan analyseres av tredjeparter på våre vegne.

Hjelp-funksjonen på verktøylinjen i de fleste nettleserne forklarer hvordan du kan hindre nettleseren i å godkjenne nye informasjonskapsler, hvordan du kan få nettleseren til å gi deg beskjed når du mottar en ny informasjonskapsel eller hvordan du deaktiverer informasjonskapsler. Informasjonskapsler for nettleseren i Skype-programvaren kan deaktiveres ved å: gå til Fil-menyen fra verktøylinjen i Skypes programvareklient, velge Personvern og fjerne avmerkingen i boksen Godta Skype-informasjonskapsler i nettleseren.

Merk at visse personifiserte tjenester kan være utilgjengelige hvis du velger å deaktivere informasjonskapsler.

Gjennomsiktige gif-filer

Skypes nettsider kan inneholde gjennomsiktige gif-filer. Gjennomsiktige gif-filer (også kjent som websignaler) er ørsmå bilder med en unik identifikator, som brukes til å telle hvor mange ganger du besøker siden (uten å registrere personopplysninger som kan spores tilbake til deg). I tillegg bruker Skype gjennomsiktige gif-filer i de HTML-baserte e-postene sine, sånn at vi vet hvilke e-poster som er åpnet og handlet ut fra. Dette lar oss måle effektiviteten av visse kommunikasjonsmetoder og effektiviteten av markedsføringskampanjene våre.

Markedsføring fra tredjeparter

Markedsføring fra Skype som vises på tredjepartsnettsteder, leveres til deg av nøye utvalgte markedsføringsfirmaer ("markedsføringspartnere"). Skype og våre markedsføringsføringspartnere kan benytte ikke-identifiserende personopplysninger om ditt forhold til Skypes nettsteder for å kunne levere Skype-markedsføring som kan være av interesse for deg, og for å hjelpe oss med å måle og forbedre ytelsen til våre markdsføringskampanjer. Skype og våre markedsføringspartnere bruker vanligvis informasjonskapsler eller websignaler for å samle inn disse opplysningene.

Du kan velge at dine opplysninger ikke skal brukes i Skypes markedsføringsarbeid, ved å klikke på følgende kobling: http://media.skype.com/optout_confirmation.html.

Hvis du velger å trekke deg, vil du fremdeles motta Skype-markedsføring, men det innhentes ingen opplysninger om ditt forhold til Skypes nettsteder.

6. BRUKERPROFILEN DIN

Brukerprofilen din er de opplysningene du skrev inn da du registrerte deg. Disse vises i Skype-profilen din i Skype-programvareklienten, i Skype-registeret og på den personlige informasjonssiden i kontoen din på www.skype.com. Brukerprofilen kan omfatte ditt Skype-brukernavn, fulle navn, adresse, telefon- og mobilnumre, kjønn, fødselsdato, land, språk, URL-adressen til “om meg”-siden din og annen informasjon du ønsker å gjøre tilgjengelig. Du får tilgang til brukerprofilen din fra “Skype”-menyen i Skypes programvareklient eller via kontoen din på www.skype.com. Her kan du vise, endre eller legge til informasjon, fjerne informasjon som ikke er obligatorisk, og se personverninnstillingene for profilopplysningene dine.

7. TILKOBLEDE NETTSIDER OG TREDJEPARTSPROGRAMMER

Skypes nettsider kan inneholde koblinger som gjør at du forlater Skypes nettsider og går inn på et annet nettsted. Slike tilkoblede nettsteder kontrolleres ikke av Skype og det er mulig at disse nettstedene har andre personvernerklæringer. Personvernerklæringen gjelder kun for personopplysninger som er ervervet på nettstedet eller gjennom bruken din av Skype-programvaren, Skypes produkter og/eller ditt forhold til Skype, og derfor oppfordrer Skype deg til å være forsiktig når du oppgir personopplysninger på nettet. Skype tar intet ansvar for disse andre nettstedene.

Hvis du bruker noe Extra-tilbehør, plugginnmoduler eller tredjepartsprogrammer samtidig som Skype-programvaren (“programmer”), kan leverandøren av disse programmene få tilgang til visse personopplysninger om deg. Skype verken vil eller kan kontrollere hvordan leverandøren av programmer kan bruke personopplysninger de har fått tak i i forbindelse med slike programmer. Husk å lese nøye igjennom alle personvernerklæringer og andre vilkår for bruk av slike programmer før du installerer.

8. HVORDAN BESKYTTER SKYPE PERSONOPPLYSNINGENE DINE?

Skype tar de nødvendige organisatoriske og tekniske forholdsreglene som skal til for å beskytte personopplysninger og trafikkdata gitt til eller innhentet av Skype, for å følge gjeldende forpliktelser og unntak i henhold til gjeldende lovgivning. Dine person- og trafikkopplysninger er kun tilgjengelig for autoriserte ansatte og konsulenter hos Skype eller gjeldende Skype-gruppeenheter som trenger tilgang til disse opplysningene for å kunne gjøre jobben sin.

9. VENNERS PERSONOPPLYSNINGER

Du er kanskje interessert i å oppfordre vennene dine til å bruke Skype. Hvis du vil bruke Skypes henvisningstjeneste, ledes du til en nettside der du får muligheten til å legge til én eller flere e-postadresser i et elektronisk skjema. Informasjon gitt i dette skjemaet, vil kun bli brukt til automatisk å generere en e-postmelding til disse potensielle Skype-brukerne. Når du skriver inn e-postadressene til vennene dine, bekrefter du at disse vennene har gitt tillatelse til at deres opplysninger blir sendt til oss. Skype kan i e-posten som sendes til vennene dine, identifisere deg som personen som har henvist oss til dem.

10. KONTAKT MED DEG

Fra tid til annen kan Skype be deg oppgi informasjon om dine brukeropplevelser. Denne informasjonen brukes til å måle og forbedre kvaliteten. Du er aldri forpliktet til å gi slik informasjon. All informasjon som gis frivillig på tilbakemeldingsskjemaer på nettstedet, eller enhver undersøkelse som du samtykker å delta i, brukes med det formål å gjennomgå slik tilbakemelding og forbedre Skype-programvaren og Skypes produkter og nettsteder.

Skype kan ta kontakt med deg for å sende deg meldinger om feil og problemer med tjenesten. Skype forbeholder seg videre retten til å informere deg via e-post, Skype-programvaren eller via SMS om eventuelle krav i forbindelse med bruken din av Skype-programvaren, Skype-nettsidene og/eller Skype-produkter, herunder krav vedrørende brudd på rettighetene til tredjeparter.

Skype kan komme til å sende deg varsler via e-post eller SMS når noen har prøvd å kontakte deg. Skype kan også bruke e-post, SMS eller Skype-programvaren til å holde deg oppdatert om Skype-programvaren og Skype-produkter du har kjøpt og/eller for å informere deg om andre Skype-produkter eller annen informasjon knyttet til Skype. Du kan angi at du ikke ønsker å motta slike varsler og/eller e-poster eller tekstmeldinger med kampanjetilbud ved å trykke på koblingen “avslutt abonnement” i e-posten du mottar, eller ved å logge på kontosiden på www.skype.com.

Hvis du har registrert deg for eller bruker Skype-produkter som er del av flere merkevarer, kan e-postene eller tekstmeldingene du mottar, være fra partnerselskapet vårt, som kontakter deg på vegne av Skype.

11. KAN DENNE PERSONVERNERKLÆRINGEN ENDRES?

Skype forbeholder seg retten til å endre bestemmelsene i denne personvernerklæringen hvis det er nødvendig. Vi vil informere deg om disse endringene ved å publisere den reviderte personvernerklæringen på skype.com/go/privacy. Den reviderte personvernerklæringen trer i kraft innen tretti (30) dager etter slik publisering, med mindre du uttrykkelig godkjenner den reviderte erklæringen tidligere. Ved å uttrykkelig godkjenne den reviderte erklæringen eller fortsette å bruke Skype-programvaren eller Skype-produkter etter at det er gått tretti (30) dager siden den reviderte personvernerklæringen ble publisert, godkjenner du den nye personvernerklæringen.

12. HVILKE RETTIGHETER HAR DU OG HVORDAN KAN DU KONTAKTE SKYPE?

Du har rett til tilgang på og, der det er aktuelt, til å rette personopplysningene dine. Noen av opplysningene dine kan vises og endres på nettet ved å logge på Min konto-siden din på www.skype.com. Vi vil svare på forespørsler om å vise, rette, utfylle eller fjerne personopplysningene dine innen rimelig tid etter at vi har fått bekreftet identiteten din. Spørsmål kan stiles til support@skype.net.

Skype vil gjøre all rimelig innsats for å imøtekomme forespørsler om sletting av personopplysninger, med mindre de må tas vare på i henhold til loven eller etter lovlige forretningshensyn. Vær imidlertid oppmerksom på at det noen ganger kan ta opptil to uker før Skype-IDen din forsvinner helt fra P2P-nettverket grunnet de tekniske egenskapene til P2P-nettverket. Detaljene dine kan fremdeles vises i søkekatalogene i denne perioden.

13. HVOR LENGE BEVARER SKYPE PERSONOPPLYSNINGENE DINE?

Skype bevarer opplysningene dine så lenge det er nødvendig for å: (1) innfri hvilke som helst av formålene (som definert i paragraf 3 i denne personvernerklæringen) eller (2) overholde gjeldende lovverk, forskriftsmessige forespørsler og relevante pålegg fra behørige domstoler.

Bevaring av direktemeldinger.

Innholdet fra tekstsamtalene dine kan lagres av Skype (a) for å formidle og synkronisere meldingene dine og (b) slik at du kan hente tekstsamtaleloggen der det er mulig. Tekstsamtalene lagres i maksimalt 30 dager. Skype tar alltid de tekniske og sikkerhetsmessige forholdsreglene som skal til for å beskytte opplysningene dine. Ved å bruke dette produktet samtykker du i at tekstsamtalekommunikasjonen din lagres som beskrevet ovenfor.

© Skype – Sist oppdatert: august 2010