Skypes slutbrugerlicensaftale
VIGTIGT – LÆS OMHYGGELIGT
Bemærk følgende foreløbige vilkår, som anvender nogle af de definitioner, der fremgår af pkt. 1 herunder:

Ingen adgang til nødopkaldstjenester: Skype er ikke en erstatning for din almindelige mobil- eller fastnettelefon. Det betyder, at det, bortset fra de meget begrænsede omstændigheder nævnt i pkt. 3.5 i servicebetingelserne, ikke er muligt at foretage nødopkald til beredskabstjenester. Du skal træffe andre forholdsregler for at sikre, at du kan foretage nødopkald, såfremt det skulle blive nødvendigt. Der henvises endvidere til pkt. 3.6 og 6.2 herunder.

Denne aftale: Denne aftale, og nye versioner, som indgås mellem dig og Skype, omfatter al din brug af Skype-software fra en computer, som Skype-softwaren er blevet installeret på af dig eller tredjepart. Du kan acceptere aftalen ved at klikke på knappen JEG ACCEPTERER eller tilsvarende knap eller link, som angives af Skype.

Yderligere vilkår: Din aftale med Skype omfatter endvidere de yderligere vilkår, som fremgår herunder. De yderligere vilkår omfatter, men er ikke begrænset til, de vilkår og betingelser, som fremgår af pkt. 7 herunder. For at bruge Skype-softwaren, Skype-webstedet og -produkterne skal du acceptere de yderligere vilkår. Du kan acceptere de yderligere vilkår ved at (i) klikke og acceptere der, hvor du bliver bedt om at acceptere, eller ved at (ii) bruge Skype-softwaren, Skype-webstedet og -produkterne, hvorved du bekræfter og accepterer, at Skype anser en sådan brug som en accept af de gældende vilkår. Du bekræfter og accepterer ved din accept af aftalen og de yderligere vilkår, at du indgår en juridisk bindende aftale, som der generelt henvises til som "vilkårene". Hvis der er en uoverensstemmelse mellem de yderligere vilkår og denne aftale, så er de yderligere vilkår gældende for den pågældende Skype-tjeneste. Du bør udskrive eller gemme en kopi af vilkårene.

Elektronisk underskrift: Du accepterer hermed brugen af elektronisk kommunikation med henblik på at indgå kontrakter, afgive ordrer og foretage andre registreringer og elektronisk levering af meddelelser om, betingelser for og registreringer af transaktioner, der er indledt eller gennemført ved hjælp af Skype-softwaren. Endvidere frasiger du dig alle rettigheder eller krav i henhold til gældende love eller bestemmelser i et givent retsområde, som stiller krav om en original (ikke-elektronisk) underskrift eller levering eller tilbageholdelse af ikke-elektroniske registreringer i det omfang, dette tillades i henhold til gældende præceptiv lovgivning.

Begrænsninger vedrørende retsområde: Hvis lovgivningen i dit land forbyder dig at downloade eller bruge Skype-software, fordi du er mindreårig, eller fordi Skype-softwaren ikke er tilladt i dit land, beder vi dig undlade at bruge den.

1. Definitioner
1.1 Følgende begreber og udtryk har følgende mening:

Yderligere vilkår: De vilkår og betingelser og politikker, som gælder for din brug af Skype-softwaren og Skype-webstedet og produkterne som tillæg til aftalen.

Tilknyttede aktiviteter: Enhver virksomhed, ethvert selskab eller anden enhed, som direkte eller indirekte kontrollerer eller kontrolleres af eller er under fælles kontrol med Skype. For så vidt angår denne definition betyder ordet "kontrol" et direkte eller indirekte ejerskab af mere end halvtreds procent (50 %) af de udestående, stemmeberettigede aktier i virksomheden, selskabet eller anden enhed.

Aftale: Denne slutbrugerlicensaftale med fornyelse og/eller løbende ændringer.

Servicebetingelser for broadcasts: Har den betydning, der fremgår i pkt. 2.9.

Indhold: Betyder enhver type indhold, det være sig i form af tekst, lyd, billeder, fotos, video og/eller andre former for oplysninger eller kommunikation.

Dokumentation: Dokumentation, som forefindes online eller vedlægges på anden vis af Skype.

Ikrafttrædelsesdato: Den dato, hvor aftalen indgås ved enten at klikke på knappen JEG ACCEPTERER som nævnt ovenfor eller ved din installation eller brug af Skype-softwaren, afhængigt af hvad der indtræder først.

Nødopkaldstjeneste: Tjeneste, der forbinder en bruger med beredskabspersonale eller offentlige nødtjenester i henhold til gældende lokale eller nationale forskrifter.

Immaterielle rettigheder: Betyder (i) patenter, anmeldte patentansøgninger, design, varemærker og firmanavne (med eller uden registrering), copyright og tilhørende rettigheder, databaserettigheder, knowhow, forretningshemmeligheder og fortrolige oplysninger, (ii) alle øvrige immaterielle rettigheder og tilsvarende eller lignende rettigheder overalt i verden, som eksisterer i øjeblikket, eller som anerkendes i fremtiden, og (iii) ansøgninger, udvidelser og fornyelser i forbindelse med sådanne rettigheder.

Adgangskode: Henviser til den kode, du vælger, som i kombination med dit bruger-id giver dig adgang til din brugerkonto.

Produkt eller produkter: Har den betydning, som fremgår af servicebetingelserne på http://www.skype.com/intl/da/legal/terms/voip/.

Skype: Henviser til selskabet, som er oprettet i henhold til lovgivningen i Luxembourg, Skype Software S.a.r.l., med adressen 23-29 Rives de Clausen, 2165 Luxembourg (B100467), moms-nr. (LU20180239).

Skype API: Applikationsinterface, der består af en række rutiner, der anvendes af Skype-softwaren for at levere Skype-softwarefunktioner til en bestemt platform eller et bestemt operativsystem, hvor Skype API indgår eller linkes til Skype-softwaren og fremtidige versioner, forbedringer, udvikling, programmeringsrettelser, opdateringer og opgraderinger heraf.

Skypes onlinemateriale: Skype-knapper og -widgets, som kan downloades fra Skypes websted på http://www.skype.com/intl/da//share/buttons/, og som sådan kan ændres løbende efter eget skøn af Skype.

Skypes PR-materiale: Ethvert varemærke, navn, tegn, logo, banner og andet materiale uanset format, der ejes og/eller anvendes af Skype til promovering af selskabet, dets produkter og aktiviteter ud over Skypes onlinemateriale.

Skype-software: Software, der distribueres af Skype, til internetbaseret kommunikation, herunder, men ikke begrænset til, Skype API, brugergrænseflade og dokumentation samt fremtidige versioner, forbedringer, udvikling, programmeringsrettelser, opdateringer og opgraderinger heraf.

Skypes medarbejdere: Ledende funktionærer, direktører, medarbejdere i og agenter for Skype eller dets tilknyttede aktiviteter, eller enhver anden person, der ansættes af Skype eller dets tilknyttede aktiviteter.

Skypes websted: Ethvert element og indhold af webstedet og webstedets "udseende og særpræg", som det er tilgængeligt på URL-adressen www.skype.com – blandt andre URL-adresser – hvorfra Skype-softwaren kan downloades.

Vilkår: Har den betydning, som fremgår af de foreløbige "Yderligere vilkår" som nævnt ovenfor.

Brugergrænseflade: Skype-softwarens brugergrænseflade.

Brugerkonto: Den konto med det bruger-id og den adgangskode, som du opretter til din brug af Skype-softwaren.

Bruger-id: Henviser til den identifikationskode, du valgte, som i kombination med din adgangskode giver dig adgang til din brugerkonto.

Du/dig: Du/dig, dvs. slutbrugeren af Skype-softwaren. Der bruges også "din/dit", hvor det er relevant.

1.2 Ord i ental omfatter også flertal og omvendt, og henvisning til et køn omfatter også det andet.

1.3 En sætning, som starter med "herunder", "det betyder" eller tilsvarende udtryk skal fortolkes som værende forklarende og begrænser ikke betydningen af resten af sætningen.

2. Licens og begrænsninger
2.1 Licens: Med forbehold af aftalens vilkår giver Skype Software S.a.r.l., dig hermed en begrænset, personlig, ikke-kommerciel, ikke-eksklusiv gratis licens, der ikke må licenseres eller overdrages, til at hente, installere og anvende Skype-softwaren på din computer, telefon eller PDA alene til personlig brug ved hjælp af de programmer til internetkommunikation, der leveres af Skype, og øvrige programmer, som udtrykkeligt leveres af Skype. Du må bruge Skype-softwaren på universiteter eller andre uddannelsesinstitutioner med forbehold af pkt. 4.4 herunder og i overensstemmelse med denne aftale og gældende yderligere vilkår. Du må anvende Skype-softwaren på dit arbejde til kommunikationsopgaver, der vedrører din virksomhed i henhold til denne aftale og yderligere vilkår (såsom servicevilkårene, der henvises til i pkt. 7 herunder, hvis du anvender produkterne og/eller er medlem eller administrator af et virksomhedskontrolpanel).

2.2 Ingen tildeling af rettigheder til tredjepart: Du må ikke sælge, overdrage, låne, leje, distribuere, eksportere, importere, fungere som mellemmand eller leverandør eller på anden måde tildele rettigheder til tredjepart med hensyn til Skype-softwaren eller dele heraf.

2.3 Ingen ændringer: Du må ikke foretage, forårsage, tillade eller bemyndige ændring, fremstilling af afledte værker, oversættelse, reverse engineering, dekompilering, disassemblering eller hacking af Skype-softwaren eller nogen del heraf bortset fra i det omfang, dette er tilladt i henhold til gældende lovgivning.
2.4 Tredjepart: Skype-softwaren kan være indarbejdet i og kan selv omfatte software og anden teknologi, der ejes og kontrolleres af tredjepart. Al tredjepartssoftware eller -teknologi, som indarbejdes i Skype-softwaren, er omfattet af denne aftale. Al tredjepartssoftware eller -teknologi, som distribueres sammen med Skype-softwaren, er underlagt din udtrykkelige accept af en licensaftale med denne tredjepart. Du anerkender og accepterer, at du ikke indgår et kontraktbaseret forhold med Skype eller dets tilknyttede aktiviteter vedrørende tredjepartssoftware eller -teknologi, og at du kun vil kontakte den pågældende tredjepart og ikke Skype eller dets tilknyttede aktiviteter med henblik på håndhævelse af dine rettigheder.

2.5 Eksklusivt ejerskab: Alle immaterielle rettigheder til Skype-softwaren, Skype-webstedet, Skypes onlinemateriale og Skypes PR-materiale ejes udelukkende af Skype og/eller dets licensgivere. Intet i denne aftale lægger op til nogen form for overdragelse af eventuelle immaterielle rettigheder eller til at overdrage eventuelle immaterielle rettigheder til dig. Du er udelukkende berettiget til begrænset brug af de immaterielle rettigheder, som du får tildelt i henhold til denne aftale. Du må ikke forsøge at begrænse, gribe ind i eller anfægte Skypes immaterielle rettigheder. Enhver uautoriseret brug af Skypes immaterielle rettigheder er et brud på denne aftale og i strid med lovgivningen vedrørende immaterielle rettigheder, herunder, men ikke begrænset til, copyright- og varemærkelovgivningen. Alle ejendomsrettigheder og immaterielle rettigheder til tredjepartsindhold, som ikke findes i Skype-softwaren, men hvortil der kan opnås adgang ved brug af Skype-softwaren, tilhører ejerne af det pågældende indhold og kan være beskyttet af gældende ophavsretlige love og traktater eller andre immaterialretlige love og traktater.

2.6 Meddelelser må ikke fjernes: Du accepterer, at du ikke må fjerne, tilsløre, forvanske eller på anden måde ændre meddelelser om eller mærkning af immaterielle rettigheder og/eller Skypes rettigheder og ejerskab hertil, hvor meddelelse om eller mærkning heraf er påført, fremgår af eller på anden måde er forbundet med materialet.

2.7 Brug af Skype API.

2.7.1 Du må bruge Skype API på følgende betingelser:

(i) Du opfylder vilkårene for brug af Skype API på http://www.skype.com/intl/da/legal/terms/api/

(ii) Din brug af Skype API har et lovligt formål og påvirker ikke funktionen eller ydeevnen af Skype-softwaren eller de tjenester, der leveres af Skype, på en negativ måde

(iii) Du holder øje med Skypes websted for at sikre, at du er opmærksom på ændringer i vilkårene for brug af Skype API. Hvis du ikke kan acceptere sådanne ændringer, skal du straks ophøre med at bruge Skype API og Skype-softwaren.

2.7.2 Hvis du ønsker at bruge Skype API til et formål, som ikke er tilladt i henhold til denne aftale eller vilkårene for brug af Skype API, skal du forinden indhente Skypes skriftlige samtykke og udtrykkeligt acceptere eventuelle yderligere kommercielle vilkår.

2.8 Skypes PR-materiale: Intet i denne aftale giver dig ret til at bruge Skypes PR-materiale.

2.9 Broadcasts, der bruger Skype-software. Undtagen hvor dette udtrykkeligt er tilladt i henhold til Vilkår og betingelser for broadcasts på http://www.skype.com/legal/terms/broadcast/ (" Servicebetingelser for broadcasts"), har du ikke tilladelse til at bruge Skype-softwaren i forbindelse med broadcasts (som defineret i servicebetingelserne for broadcasts).

3. Det, du kan og ikke kan forvente af os
3.1 Ingen garanti: Installation af Skype-softwaren gør dig i stand til at kommunikere med andre personer. Skype garanterer ikke, at du altid kan kommunikere med andre brugere af Skype-software, og Skype kan ikke garantere, at du kan kommunikere uden afbrydelser, forsinkelser eller ikke udsættes for kommunikationsfejl, eller at al din kommunikation altid leveres til andre brugere.

3.2 Indhold

3.2.1 Kommunikationsindhold: Ansvaret for indholdet af den kommunikation, der udbredes ved brug af Skype-softwaren, ligger alene hos den person, hvorfra indholdet stammer. Du accepterer således, at du ved at bruge Skype-softwaren, produkterne og Skype-webstedet kan blive udsat for indhold, der er stødende, skadeligt for mindreårige, uanstændigt eller på anden måde betænkeligt, og at du bruger Skype-softwaren, produkterne og Skype-webstedet på egen risiko.

3.2.2 Du anerkender og accepterer, at du alene er ansvarlig for enhver form for indhold, som du overfører, sender, offentliggør, udsender eller viser via Skype-softwaren (" anvender" eller " anvendte"), og at Skype ikke er ansvarlig over for dig eller tredjepart for indhold, der anvendes af dig eller andre brugere af Skype-software.

3.2.3 Tredjeparts immaterielle rettigheder: Du accepterer, at du ikke må bruge indhold, der er underlagt tredjeparts immaterielle rettigheder, medmindre du har en licens eller særlig tilladelse fra ejeren til at anvende tredjepartsindhold og til at give licens til Skype som defineret i pkt. 3.2.4 herunder.

3.2.4 Licens: Du giver hermed Skype en ikke-eksklusiv, verdensomspændende, varig, uigenkaldelig, afgiftsfri licens, der må licenseres og overdrages, til at bruge indholdet i ethvert medie i forbindelse med Skype-softwaren, produkterne og Skype-webstedet.

3.2.5 Fjernelse af indhold: Skype forbeholder sig ret til (men er ikke forpligtet til) at afgøre, om det indhold, du anvender, er i overensstemmelse med denne aftale og eventuelle yderligere vilkår. Skype kan efter eget skøn til enhver tid fjerne et sådant indhold og/eller ophæve denne aftale og lukke din brugerkonto uden forudgående varsel, såfremt du anvender indhold, der udgør et brud på denne aftale og/eller de yderligere vilkår.

3.3 Brug af din computer: Skype-software kan bruge processoren og båndbredden i den computer (eller andet udstyr), som du bruger, med det begrænsede formål at formidle kommunikation mellem dig og tredjepart. Skype vil gøre, hvad der kommercielt er rimeligt for at beskytte de personlige oplysninger på og integriteten af de computerressourcer (eller andet udstyr), som du anvender, og i din kommunikation, men Skype giver ingen garanti i denne forbindelse.

3.4 Nye versioner af Skype-softwaren: Skype forbeholder sig retten til efter eget skøn at tilføje nye egenskaber eller funktioner eller at stille programmeringsrettelser, opdateringer og opgraderinger til Skype-softwaren til rådighed. Skype ikke er forpligtet til at stille nogen efterfølgende version af Skype-softwaren til rådighed for dig. Du kan være nødt til at indgå aftalen i en ny udgave, hvis du ønsker at hente, installere eller anvende en ny version af Skype-softwaren.

3.5 Suspendering: Skype kan efter eget skøn og i det omfang, dette tillades i dit retsområde, ændre, annullere eller suspendere din mulighed for at bruge en udgave af Skype-softwaren og/eller deaktivere Skype-software, som du allerede har adgang til eller har installeret, uden at meddele dette til dig, med henblik på at reparere, forbedre og/eller opgradere den underliggende teknologi eller af anden berettiget årsag, herunder, men ikke begrænset til, omstændigheder, hvor du efter Skypes vurdering misligholder vilkårene, skaber problemer, giver anledning til pådragelse af juridisk ansvar eller deltager i svigagtige, umoralske eller ulovlige aktiviteter eller af andre tilsvarende årsager.

3.6 Ingen adgang til nødopkaldstjenester: Skype-softwaren er ikke beregnet til at understøtte eller videresende nødopkald til hospitaler, politimyndigheder, læger eller andre udbydere af nødtjenester, med undtagelse af de meget begrænsede omstændigheder nævnt i pkt. 3.5 i servicebetingelserne. Der er vigtige forskelle mellem traditionelle telefontjenester og Skype-softwaren. Du bekræfter og accepterer: (i) at Skype ikke har pligt til at tilbyde adgang til nødtjenester i henhold til gældende lokale og/eller nationale regler, bekendtgørelser eller love, (ii) at det er dit ansvar, i tillæg til Skype-softwaren, at anskaffe dig en almindelig trådløs (mobil-) eller fastnettelefontjeneste, der giver adgang til nødopkald, og (iii) at Skype ikke er en erstatning for din primære telefontjeneste.

4. Det, vi forventer af dig
4.1 Lovlige formål: Du medgiver, at du udelukkende vil anvende Skype-softwaren til lovlige formål. I denne henseende må du ikke, uden begrænsning, a) opsnappe eller overvåge, skade eller ændre kommunikation, som ikke er tiltænkt dig, b) bruge nogen form for spider, virus, orm, trojansk hest, tidsbombe eller anden kode eller instruks med henblik på at forvanske, slette, skade eller foretage disassemblering af Skype-softwaren eller kommunikationen, c) sende uopfordret kommunikation, som er ulovlig, d) udsætte tredjepart for materiale, der er stødende, skadeligt for mindreårige, uanstændigt eller på anden måde betænkeligt, e) bruge Skype-softwaren til at bringe eller forsøge at bringe andre i forlegenhed, forårsage problemer eller bekymringer eller true, chikanere eller krænke privatlivets fred eller f) anvende (herunder som en del af dit brugernavn) materiale eller indhold, som er underlagt tredjeparts ejendomsret, medmindre du har licens eller tilladelse fra ejeren.

4.2 Erklæringer: Du erklærer og garanterer, at du er bemyndiget til at indgå denne aftale og opfylde dens vilkår. Endvidere erklærer og garanterer du, at du på ethvert tidspunkt vil opfylde dine forpligtelser i henhold hertil samt i henhold til enhver lovgivning, bestemmelse og politik, der gælder for brugen af Skype-softwaren, produkterne og/eller Skype-webstedet.

4.3 Skadesløsholdelse: DU ACCEPTERER AT SKADESLØSHOLDE OG HOLDE SKYPE OG DETS TILKNYTTEDE AKTIVITETER FRI FOR OG FORSVARE DEM IMOD ETHVERT ERSTATNINGSANSVAR OG ENHVER OMKOSTNING, HERUNDER UDGIFTER TIL RIMELIGE ADVOKATSALÆRER, SOM MÅTTE PÅFØRES NÆVNTE PARTER I FORBINDELSE MED ELLER SOM FØLGE AF DIN A) OVERTRÆDELSE ELLER MISLIGEHOLDELSE AF ET VILKÅR I DENNE AFTALE ELLER GÆLDENDE LOV ELLER BESTEMMELSE, UANSET OM SÅDANNE NÆVNES HERI, ELLER B) OVERTRÆDELSE AF TREDJEPARTS RETTIGHEDER ELLER C) BRUG ELLER MISBRUG AF SKYPE-SOFTWAREN ELLER D) KOMMUNIKATION, DER UDBREDES VED HJÆLP AF SKYPE-SOFTWAREN.

4.4 Brug af din computer: Hvis din brug af Skype-softwaren afhænger af brugen af en processor og båndbredde, der ejes og kontrolleres af tredjepart, anerkender og accepterer du, at din licens til at bruge Skype-softwaren er betinget af, at du opnår samtykke fra pågældende tredjepart til sådan brug. Du erklærer og garanterer, at du ved at acceptere denne aftale og ved at bruge Skype-softwaren har indhentet et sådant samtykke.

4.5 Eksportrestriktioner: Skype-softwaren kan være underlagt internationale regler for eksport af software. Du accepterer at overholde alle gældende internationale og nationale love, der gælder for Skype-softwaren såvel som begrænsninger vedrørende slutbrugere, slutbrug og destination, der er vedtaget af de nationale regeringer. Denne software er underlagt kontrol i henhold til ECCN 5D992.b.1 i bestemmelserne vedrørende eksport (Export Administration Regulations (EAR)), jf. CCATS # G047973, og må derfor ikke eksporteres eller geneksporteres til eller downloades af personer i de lande, der i henhold til EAR af antiterrorhensyn er underlagt kontrol, herunder Iran, Nordkorea, Cuba, Syrien og Sudan. EAR 742.15 (a), Title 15, Code of Federal Regulations. Endvidere må softwaren ikke eksporteres eller geneksporteres til eller downloades af personer eller enheder, som er underlagt amerikanske sanktioner, uanset hvor de opholder sig. Se http://www.bis.doc.gov/ComplianceAndEnforcement/ListsToCheck.htm and EAR Part 736. Skype gør sin software tilgængelig for dig, så du kan downloade den på den betingelse, at du bekræfter, at du ikke er en sådan person eller enhed, som nævnes ovenfor, og at du ved at hente softwaren ikke overtræder de amerikanske regler og sanktioner vedrørende eksportkontrol.

4.6 Brugere i den amerikanske forvaltning. Skype-softwaren og den medfølgende dokumentation er henholdsvis "commercial computer software" og "commercial computer software documentation", som disse begreber er anvendt i United States Federal Acquisition Regulations § 12.212. Enhver anvendelse, kopiering eller offentliggørelse af Skype-softwaren eller dokumentationen, der foretages af eller på vegne af den amerikanske forvaltning, er underlagt de i denne aftale anførte restriktioner.

5. Løbetid, opsigelse, opdateringer
5.1 Løbetid: Denne aftale træder i kraft på ikrafttrædelsesdatoen og fortsætter med at være gældende, indtil den opsiges af enten Skype eller dig som beskrevet herunder. De yderligere vilkår træder i kraft på den dato, hvor de accepteres af dig, eller hvor du bruger Skype-tjenesten (afhængigt af hvad der er relevant), og vil være gældende, indtil de opsiges af Skype eller dig som nævnt herunder og/eller i de gældende vilkår.

5.2 Opsigelse: Du kan til enhver tid opsige vilkårene med øjeblikkelig virkning. Uden at begrænse øvrige beføjelser kan Skype begrænse, suspendere eller opsige denne licens og din brug af Skype-softwaren, forhindre dig adgang til Skype-webstedet og slette din brugerkonto og/eller dit bruger-id med øjeblikkelig virkning, automatisk og uden domstolenes medvirken, hvis vi mener, at du misligholder vilkårene, skaber problemer, giver anledning til pådragelse af juridisk ansvar (faktisk eller potentielt), overtræder en andens immaterielle rettigheder, deltager i svigagtige, umoralske eller ulovlige aktiviteter eller af andre tilsvarende årsager. Skype gennemfører opsigelsen ved at fremsende en meddelelse til den e-mail-adresse, som du har oplyst, og/eller ved at hindre dig adgang til din konto. Vi forbeholder os ret til at annullere brugerkonti, der har været inaktive i mere end et (1) år.

5.3 Konsekvenser af opsigelse: Ved opsigelse af aftalen og de yderligere vilkår: a) ophører alle licenser og rettigheder til at bruge Skype-softwaren og Skype-tjenesten straks, b) ophører du med øjeblikkelig virkning med at bruge Skype-softwaren, og c) accepterer du straks at fjerne Skype-softwaren fra alle harddiske, netværk og andre opbevaringsmedier samt at destruere alle kopier af Skype-softwaren, som du har adgang til og kontrol over.

5.4 Nye versioner: Skype forbeholder sig ret til når som helst at ændre denne aftale ved at offentliggøre den reviderede aftale på Skype-webstedet. Den reviderede aftale træder i kraft senest tredive (30) dage efter en sådan offentliggørelse, medmindre du udtrykkeligt accepterer den reviderede aftale tidligere ved at klikke på knappen Jeg accepterer. Din udtrykkelige accept eller fortsatte brug af Skype-softwaren efter udløb af fristen på tredive (30) dage udgør din accept af at være bundet af vilkårene og betingelserne i den reviderede aftale. Du kan læse den seneste version af denne aftale på http://www.skype.com/intl/da/company/legal/eula. Skype forbeholder sig ret til når som helst at ændre de yderligere vilkår, og en sådan ændring træder i kraft enten i løbet af tredive dage (30) fra offentliggørelsen af den reviderede udgave på Skypes websted (medmindre du udtrykkeligt har accepteret de reviderede vilkår tidligere ved at klikke på knappen Jeg accepterer, hvor dette har været muligt), eller i løbet af den tid, der fremgår af de gældende vilkår, såfremt de er anderledes.

6. Garantifraskrivelse og ansvarsbegrænsning
6.1 Ingen garanti: SKYPE-SOFTWAREN LEVERES "SOM DEN ER OG FOREFINDES" UDEN NOGEN FORM FOR GARANTI. SKYPE AFGIVER HVERKEN UDTRYKKELIGT, INDIREKTE ELLER DIREKTE ELLER I HENHOLD TIL GÆLDENDE LOV NOGEN GARANTI, PÅSTAND ELLER ERKLÆRING MED HENSYN TIL SKYPE-SOFTWAREN, HERUNDER, MEN IKKE BEGRÆNSET TIL, NOGEN GARANTI VEDRØRENDE KVALITET, PRÆSTATION, IKKE-KRÆNKELSE, SALGBARHED ELLER EGNETHED TIL ET BESTEMT FORMÅL. ENDVIDERE ERKLÆRER ELLER GARANTERER SKYPE IKKE, AT SKYPE- SOFTWAREN ALTID VIL VÆRE TIL RÅDIGHED, TILGÆNGELIG, UDEN AFBRYDELSER, PUNKTLIG, SIKKER, NØJAGTIG, FULDSTÆNDIG OG FEJLFRI, ELLER AT DEN VIL FUNGERE UDEN PAKKETAB, OG SKYPE GARANTERER EJ HELLER FORBINDELSE TIL ELLER TRANSMISSION FRA INTERNETTET ELLER KVALITETEN AF OPKALD, DER FORETAGES VIA SKYPE-SOFTWAREN.

6.2 Særlig ansvarsfraskrivelse for nødopkald: MED UNDTAGELSE AF DE I SERVICEBETINGELSERNES PKT. 3.5 BESKREVNE BEGRÆNSEDE OMSTÆNDIGHEDER TILBYDER SKYPE IKKE FORBINDELSE TIL NØDOPKALDSTJENESTER VIA SKYPE-SOFTWAREN. DU SKAL VÆRE OPMÆRKSOM PÅ, AT YDERLIGERE ANSVARSFRASKRIVELSER ER GÆLDENDE I SERVICEBETINGELSERNE, HVAD ANGÅR TILVEJEBRINGELSEN AF BEGRÆNSET NØDOPKALD. SKYPE ER IKKE ANSVARLIG (HVERKEN KONTRAKTLIGT ELLER FOR SKADEVOLDENDE HANDLINGER (HERUNDER UAGTSOMME), ELLER I HENHOLD TIL NOGEN ANDEN TEORI OM ANSVAR, OG UANSET OM SKYPE ER BLEVET ORIENTERET OM MULIGHEDEN FOR SÅDANNE KRAV, TAB ELLER SKADER, DER ER OPSTÅET SOM FØLGE AF ELLER ER RELATERET TIL:

(I) DIN MANGLENDE MULIGHED FOR AT BRUGE SKYPE-SOFTWAREN TIL NØDOPKALD

(II) DIN MANGLENDE SIKRING AF ADGANG TIL NØDTJENESTER I HENHOLD TIL PKT. 3.6 HEROVER.

6.3 Din risiko: Du anerkender og accepterer, at hele risikoen forbundet med din brug af Skype-softwaren er din i hele det omfang, som tillades af loven.

6.4 Intet ansvar: Skype-softwaren stilles vederlagsfrit til din rådighed. SÅLEDES ANERKENDER OG ACCEPTERER DU, AT SKYPE, DETS TILKNYTTEDE AKTIVITETER, DETS LICENSGIVERE OG SKYPES MEDARBEJDERE IKKE ER ANSVARLIGE I FORBINDELSE MED ELLER SOM FØLGE AF DIN BRUG AF SKYPE-SOFTWAREN, SOM DET FREMGÅR HERUNDER. DIN ENESTE RETTIGHED ELLER AFHJÆLPNING MED HENSYN TIL PROBLEMER ELLER UTILFREDSHED MED SKYPE-SOFTWAREN ER STRAKS AT AFINSTALLERE OG OPHØRE MED AT BRUGE SKYPE-SOFTWAREN.

6.5 Ansvarsbegrænsning: UNDER INGEN OMSTÆNDIGHEDER KAN SKYPE, DETS TILKNYTTEDE AKTIVITETER, DETS LICENSGIVERE ELLER SKYPES MEDARBEJDERE GØRES ANSVARLIGE, UANSET OM DER ER TALE OM AFTALEFORHOLD, GARANTI, SKADEVOLDENDE HANDLINGER (HERUNDER UAGTSOMME), PRODUKTANSVAR ELLER ANDEN FORM FOR ANSVAR VEDRØRENDE:

6.5.1 INDIREKTE, HÆNDELIGE, KONKRET DOKUMENTEREDE ELLER FØLGESKADER (HERUNDER, MEN IKKE BEGRÆNSET TIL, TAB ELLER ØDELÆGGELSE AF DATA, AFBRYDELSE, COMPUTERFEJL ELLER ØKONOMISK TAB), DER MÅTTE OPSTÅ SOM FØLGE AF BRUG ELLER MANGLENDE MULIGHED FOR BRUG AF SKYPE- SOFTWAREN

6.5.2 TAB AF INDTÆGT, FORRETNING ELLER OVERSKUD (DIREKTE ELLER INDIREKTE) SOM FØLGE AF BRUG ELLER MANGLENDE MULIGHED FOR BRUG AF SKYPE-SOFTWAREN

6.5.3 TAB ELLER SKADE, SOM DU MÅTTE BLIVE PÅFØRT SOM FØLGE AF:

(I) AFBRYDELSE ELLER FORSINKELSE I KOMMUNIKATION VED BRUG AF SKYPE-SOFTWAREN

(II) SUSPENDERING ELLER OPSIGELSE AF AFTALEN FORETAGET AF DIG ELLER SKYPE UANSET ÅRSAG

(III) UDGIVELSE AF ELLER BESLUTNING OM IKKE AT UDGIVE NYE VERSIONER AF SKYPE-SOFTWAREN TIL DIG.

6.6 BEGRÆNSNINGERNE AF SKYPES ANSVAR I FORHOLD TIL DIG I PKT. 6.5 OVENFOR GÆLDER UANSET, OM SKYPE, DETS TILKNYTTEDE AKTIVITETER ELLER MEDARBEJDERE ER ORIENTERET OM MULIGHEDEN FOR SÅDANNE TAB ELLER SKADER.

6.7 INTET I DENNE AFTALE HAR TIL HENSIGT AT FRAVIGE ELLER BEGRÆNSE ELLER MÅ OPFATTES SOM EN FRAVIGELSE ELLER BEGRÆNSNING AF SKYPES ANSVAR VED (I) DØD ELLER PERSONSKADE SOM FØLGE AF SKYPES, SKYPES MEDARBEJDERES ELLER SKYPES AGENTERS UAGTSOMHED ELLER (II) ANSVAR, DER IKKE KAN BEGRÆNSES ELLER FRAVIGES I HENHOLD TIL GÆLDENDE LOVGIVNING.

6.8 Begrænsninger vedrørende retsområde: Da visse retsområder ikke tillader nogle af de udelukkelser og begrænsninger, der er angivet herover, gælder nogle af disse udelukkelser og begrænsninger muligvis ikke for dig. I det tilfælde er ansvaret begrænset til det, der maksimalt er tilladt i henhold til gældende lovgivning.

7. Yderligere vilkår
7.1 Ud over denne aftale skal du opfylde følgende yderligere vilkår ved anvendelse af Skype-softwaren, produkterne og Skype-webstedet. Vi forventer, at du læser disse yderligere vilkår nøje, som alle indgår i denne aftale:

◦Skype-etikette http://www.skype.com/intl/da/legal/terms/etiquette opstiller retningslinjer for korrekt behandling af og respekt for andre medlemmer af Skype
◦Skype API. Du må ikke bruge Skype API, medmindre du opfylder vilkårene for API på http://www.skype.com/intl/da/legal/terms/api/
◦Skypes onlinemateriale. Du må ikke anvende Skypes onlinemateriale, medmindre du opfylder vilkårene for onlinemateriale på http://www.skype.com/intl/da/company/legal/promote/materials/
◦Skypes internetbaserede kommunikationsbetalingsprodukter leveres af Skype Communications S.a.r.l., i henhold til servicebetingelserne på http://www.skype.com/legal/terms/voip/
◦Brug af http://www.skype.com/intl/da/ -webstedet er underlagt vilkårene for anvendelse for Skype Technologies SA på http://www.skype.com/intl/da/legal/terms/web/.
◦Hvis du ønsker at levere betalingsydelser til andre brugere af Skype-software via Skype-softwaren som serviceudbyder, skal du overholde tjenesteudbyderaftalen med Skype Communications S.a.r.l., på http://www.skype.com/intl/da/legal/terms/callserviceprovider.
◦Hvis du ønsker at bruge Skype Premium Call Service, skal du opfylde servicebetingelserne for Skype Premium Call (Beta) på http://www.skype.com/intl/da/legal/terms/callservices/.
◦Du skal overholde servicebetingelserne for broadcasts, som findes på http://www.skype.com/intl/da/legal/terms/broadcast, såfremt du ønsker at anvende Skype-softwaren i forbindelse med en broadcast (som defineret i nævnte servicebetingelser for broadcasts).
7.2 Øvrige undtagelser: Hvis du ønsker at gøre noget, der ikke er tilladt i henhold til denne aftale eller en af ovennævnte yderligere vilkår, skal du forinden indhente Skypes skriftlige samtykke og udtrykkeligt acceptere eventuelle yderligere vilkår.

7.3 Beskyttelse af fortrolige og personlige oplysninger: Skype respekterer din ret til beskyttelse af personlige oplysninger og fortroligheden af dine persondata. Vores politik om beskyttelse af personlige oplysninger på http://www.skype.com/go/privacy bekriver, hvordan Skype kan bruge dine personlige oplysninger, trafikoplysninger og indholdet i din kommunikation. Hvis du ikke ønsker, at dine oplysninger bruges på den måde, som fremgår af vores politik for beskyttelse af personlige oplysninger, skal du undlade at bruge Skype-softwaren eller produkterne.

8 Diverse
8.1 Hele aftalen: Vilkårene og betingelserne i denne aftale udgør hele aftalen mellem dig og Skype med hensyn til dens emne og træder i stedet for og erstatter alle tidligere forståelser og aftaler, uanset deres format vedrørende emnet. Der er intet i denne bestemmelse, som udelukker eller begrænser dit eller Skypes ansvar som følge af svig eller urigtige oplysninger fremsat mod bedre vidende.

8.2 Delvis ugyldighed: Hvis en bestemmelse i vilkårene, eller en del af en bestemmelse, ifølge en domstol eller kompetent retsinstans er ulovlig, ugyldig eller ikke kan håndhæves, og bestemmelsen ikke er, hverken helt eller delvist, grundlæggende for de øvrige vilkår som helhed, påvirkes lovligheden, gyldigheden og muligheden for håndhævelse af de øvrige vilkår ikke (herunder resten af det vilkår, som indeholder den pågældende bestemmelse).

8.3 Intet afkald: Manglende udøvelse eller forsinkelse i udøvelsen af en rettighed, beføjelse eller retsmiddel i henhold til vilkårene eller gældende lovgivning, betyder ikke, at der gives afkald på den pågældende rettighed, beføjelse eller det pågældende retsmiddel. Hvis Skype undlader at gribe ind over for en overtrædelse af en bestemmelse i vilkårene, udgør det ikke et afkald på at gribe ind over for efterfølgende overtrædelse af den pågældende bestemmelse eller andre bestemmelser.

8.4 Overdragelse: Du må ikke overdrage vilkårene eller rettighederne i henhold hertil. Skype må efter eget skøn overdrage vilkårene eller rettigheder i henhold hertil til tredjepart uden forudgående varsel.

8.5 Lovvalg og værneting: Vilkårene reguleres af og skal fortolkes i henhold til lovgivningen i Luxembourg og er underlagt domstolenes kompetence i distriktet Luxembourg.

8.6 Sprog: Den oprindelige engelske udgave af vilkårene kan være oversat til andre sprog. I tilfælde af uoverensstemmelser eller afvigelser mellem den engelske udgave og enhver anden udgave af aftalen, vil den engelske udgave være gældende.

8.7 Aftalens beståen: Vilkårene i aftalens punkt 2.5, 5 og 6 og enhver anden bestemmelse i de yderligere vilkår, som angives at skulle gælde eller fortsat være gældende efter aftalens ophør, skal være gældende efter denne aftale og de pågældende yderligere vilkårs ophør, uanset årsagen.

8.8 AVC/H.264-meddelelse Hvis Skype-softwaren benyttes til at foretage videoopkald (i) mellem din personlige computer og en enhed, der ikke er en personlig computer, eller (ii) mellem enheder, der ikke er personlige computere, kan AVC/H.264-codec anvendes til at lette videofunktionen, og i så fald gælder nedenstående meddelelse: AVC-VIDEOFUNKTIONEN I DETTE PRODUKT ER GIVET I LICENS I HENHOLD TIL "AVC PATENT PORTFOLIO LICENSE" TIL EN FORBRUGERS PERSONLIGE OG IKKE-KOMMERCIELLE BRUG TIL (i) KODNING AF VIDEO I OVERENSSTEMMELSE MED "AVC STANDARD" ("AVC VIDEO") OG/ELLER (ii) AFKODNING AF AVC VIDEO, DER ER BLEVET KODET AF EN FORBRUGER I FORBINDELSE MED EN PERSONLIG OG IKKE-KOMMERCIEL AKTIVITET OG/ELLER ER LEVERET AF EN VIDEOUDBYDER I OVERENSSTEMMELSE MED EN LICENS FRA AVC VIDEO. DER ER IKKE GIVET NOGEN LICENS, HVERKEN DIREKTE ELLER INDIREKTE, TIL NOGEN ANDEN BRUG. YDERLIGERE OPLYSNINGER KAN FÅS HOS MPEG LA, L.L.C. SE HTTP://WWW.MPEGLA.COM.

DU ANERKENDER UDTRYKKELIGT, AT DU HAR LÆST DENNE AFTALE OG FORSTÅR DE RETTIGHEDER, FORPLIGTELSER, VILKÅR OG BETINGELSER, SOM FREMGÅR AF NÆRVÆRENDE. NÅR DU KLIKKER PÅ KNAPPEN JEG ACCEPTERER OG/ELLER FORTSÆTTER MED AT INSTALLERE SKYPE-SOFTWAREN, AFGIVER DU DIT UDTRYKKELIGE SAMTYKKE TIL AT VÆRE BUNDET AF DENS VILKÅR OG BETINGELSER, OG DU GIVER SKYPE DE RETTIGHEDER, SOM FREMGÅR AF NÆRVÆRENDE.

© Skype – Sidst opdateret: August 2010