A SKYPE ADATVÉDELMI POLITIKÁJA
A Skype nagy hangsúlyt fektet az Ön adatainak védelmére. A Skype ezért elkötelezetten gondoskodik az Ön személyes és forgalmi adatainak, valamint kommunikációja tartalmának védelméről és biztonságáról.

Jelen Adatvédelmi politika alapján az Ön személyes információinak gyűjtését és feldolgozását a luxemburgi törvények szerint a 23-29 Rives de Clausen, 2165 Luxembourg székhellyel bejegyzett Skype Software S.à.r.l., és/vagy Skype Communications S.à.r.l., végzi. A Skype Inc., egy Kalifornia Államban bejegyzett társaság, melynek üzleti címe 2145 Hamilton Avenue, San Jose, CA 95125, USA, személyes információkat gyűjt és dolgoz fel a Skype Manager™ tagjairól az Egyesült Államokban.

Ön a jelen Adatvédelmi politikából megtudhatja, hogy a Skype miként védi és használja fel az Ön által a Skype közvetlen (peer-to-peer) VoIP-szoftverének, a Skype webhelyeinek és/vagy a Skype termékeinek a használata során közölt információkat.

1. MI AZ A SKYPE, ÉS MILYEN TERMÉKEKET KÍNÁL?

A Skype Software S.a.r.l., a Skype szoftvert kínálja, a Skype Inc. a Skype Managert és a Skype Manageren keresztül megvásárolható Skype termékeket kínálja, a Skype Communications S.a.r.l., pedig egyéb Skype termékeket kínál.

2. MILYEN INFORMÁCIÓKAT HASZNÁL A SKYPE?

Önnel kapcsolatban a Skype információk gyűjtését és felhasználását végezheti, ideértve (korlátozás nélkül) az alábbi kategóriákba tartozó információkat:

(a) Személyazonosító adatok (pl. név, cím, telefonszám, mobilszám, e-mail cím);

(b) Profil információk (pl. életkor, nem, lakóhely szerinti ország és bármely más információ, amit Skype felhasználói profiljának részeként Ön mások számára elérhetővé tesz);

(c) Elektronikus azonosító adatok (pl. IP-címek, cookie-k);

(d) Banki és fizetési információk (hitelkártya adatai, számlaszám);

(e) Felmérési eredmények;

(f) információk a Skype szoftver, termékeink és webhelyeink használatára és az azokkal való interakcióra vonatkozóan, beleértve a számítógépre és a kapcsolatra vonatkozó információkat, az eszköz képességeit, a sávszélességet, az oldalak megtekintési statisztikáit, a forgalmazást webhelyeinkről és azokra;

(g) Megrendelt és leszállított termékek vagy szolgáltatások;

(h) a videók URL-je, amelyeket kiválasztott, hogy megjelenjenek a hangulatüzenetben;

(i) Az ECHO123 felé intézett Skype teszthívások (amelyeket előbb rögzítenek és lejátszanak a felhasználónak, majd törölnek);

(j) Az Ön kapcsolati listája;

(k) Az Ön felhasználói profilja;

(l) Az Ön más e-mail fiókokhoz tartozó felhasználóneve és jelszava, amennyiben Ön ezt megadta nekünk és a Skype-ot használó barátainak felkutatására kért bennünket (felhívjuk figyelmét, hogy a Skype nem őrzi meg, és semmilyen egyéb célra nem használja fel ezt az információt);

(m) Az Ön és a Skype között folytatott levelezés;

(n) Forgalmi adatok (a kommunikáció biztosításához vagy annak számlázásához feldolgozott bármely adat, ideértve – korlátozás nélkül – a hívás időtartamát, a hívó fél számát, a hívott számot); és

(o) a Skype For Your Mobile használatakor folytatott csevegés tartalma (lásd a 13. pontot).

(p) a harmadik fél vállaltoktól kapott információk (mint amilyenek a demográfiai információk).

3. HOGYAN ÉS MILYEN CÉLBÓL HASZNÁLJA FEL A SKYPE EZEKET AZ INFORMÁCIÓKAT?

Az információgyűjtés elsődleges célja az, hogy Önnek biztonságos, problémamentes, hatékony és egyéni igényekhez igazodó élményt nyújtsunk. A Skype maga gyűjti és használja fel, vagy a Skype megbízásából működő külső szolgáltatóval gyűjtteti és használtatja fel az Önre vonatkozó azon személyes adatokat, amelyek az alábbiakhoz szükségesek:

• kommunikációs termékeket biztosítani, ezen belül pedig az Ön által a Skype szoftver és/vagy a Skype termékek segítségével eszközölt kommunikációt biztosítani;

• a webhelyeinken keresztül adott megrendeléseket felvenni, feldolgozni vagy leszállítani, Önnek számlázni, illetve megrendelése állapotáról Önt értesíteni;

• egyéb (az információk gyűjtésekor bemutatott) szolgáltatásokat nyújtani Önnek;

• ügyféltámogatást és hibaelhárítási tanácsokat adni Önnek;

• az információk pontosságát összehasonlítani;

• tájékoztatni Önt a szolgáltatás frissítéséről és meghibásodásáról;

• visszajelzést vagy online felmérésekben való részvételt kérni;

• jogvitákat megoldani;

• az Ön személyazonosságát igazolni;

• testre szabni, kiértékelni és fejleszteni a Skype szoftvert, termékeinket és webhelyeinket;

• keresési funkcióink tökéletesítése céljából, valamint abban segíteni, hogy könnyebben megtalálja partnereit;

• Skype marketing vagy promóciós akciókat/ajánlatokat, versenyeket, játékokat és hasonló rendezvényeket szervezni és lebonyolítani; és

• védeni az Ön és a Skype érdekeit, ideértve a Szolgáltatási feltételeink betartatását és a csalás elleni harcot is (együttesen: a Célok)

4. AZ ÖN SZEMÉLYES ADATAINAK ÁLTALUNK ÁLTALUNK TÖRTÉNŐ KISZOLGÁLTATÁSA

Az alábbi kivételeket leszámítva a Skype az Ön kifejezett engedélye nélkül nem értékesíti, nem kölcsönzi, nem cseréli el és semmilyen más módon sem adja át az Ön személyes és/vagy forgalmi adatait, illetve az Ön által eszközölt kommunikáció tartalmát harmadik félnek, hacsak a hatályos törvények vagy az illetékes hatóságok erre nem kötelezik.

A Skype abból a célból szolgáltathat ki személyes adatokat, hogy megfeleljen a törvényi előírásoknak, védje a Skype érdekeit, érvényt szerezzen saját szabályzatainak, illetve védje bárki más jogait, tulajdonát vagy biztonságát.

Az Ön által igényelt Skype termékek biztosítása érdekében alkalmanként előfordulhat, hogy a Skype az Ön személyes és forgalmi adatait – szükség esetén – megosztja a Skype-csoport vállalataival, telefonszolgáltatókkal, szolgáltatói partnerekkel és/vagy ügynökökkel, például a PSTN-VoIP útválasztót szolgáltató céggel, Wifi hozzáférés szolgáltatóval, a Skype szoftver és/vagy a Skype termékek forgalmazójával és/vagy külső banki intézményekkel vagy más fizetési, e-mail továbbítási, elemzési, ügyféltámogatási vagy hosting szolgáltatókkal. A Skype a külső felektől mindig megköveteli, hogy megfelelő szervezeti és műszaki intézkedések révén gondoskodjanak az Ön személyes és forgalmi adatainak a védelméről, valamint a vonatkozó törvényi előírások betartásáról.

Előfordulhat, hogy egyes Skype termékek közös márkanév alatt futnak, és értékesítésük valamilyen partnercéggel együtt vagy partnercég által történik. Ha Ön regisztrál vagy használ ilyen terméket, akkor Ön beleegyezik a társmárkás termékkel kapcsolatban összegyűjtött személyes adatok Skype és a partnercég általi felhasználásába. Előfordulhat, hogy a Skype más weboldalakkal vagy szolgáltatásokkal összefüggésben kínálja termékeit, illetve más online szolgáltatókhoz társul, hogy Ön ezáltal élvezhesse a termékek/szolgáltatások együttes eredményeit, illetve a kiegészítő szolgáltatásokat és előnyöket. Ha Ön beleegyezését adta, akkor annak meghatározásához, hogy Önnek hasznos-e az együttes ajánlat, a Skype összepárosíthatja az Ön e-mail címét és az Ön kapcsolatainak e-mail címeit azokkal az e-mail címekkel, amelyeket Ön adott a harmadik fél weboldal/szolgáltató részére.

Ha Ön tagja a Business vezérlőpanelnek, akkor a Business vezérlőpanel adminisztrátora hozzáférhet az Ön Skype-fiókjára vonatkozó részletes információkhoz, beleértve a forgalmi adatokat, valamint az Ön vásárlásainak és letöltéseinek részleteit is, amennyiben Ön beleegyezett az ilyen hozzáférésbe. Ön a www.skype.com webhelyen, a felhasználói fiók beállításainak megváltoztatásával bármikor visszavonhatja beleegyezését. Ha Ön személyes adatokat ad meg (beleértve az Ön nevét és munkakörét) a Business vezérlőpanel könyvtárában való szerepeltetéshez, akkor tudomásul veszi, hogy ezen adatokat az adott Business vezérlőpanel többi tagja is láthatja.

Ha hangüzenetet hagy egy másik Skype-felhasználónál, előfordulhat, hogy hangüzenete átadásra kerül egy harmadik fél szolgáltató részére (amennyiben a Skype-partner, akit megpróbál elérni, bejelentkezett arra, hogy a hangüzeneteket szöveges üzenetként kapja meg), és szövegre lesz konvertálva. Kivételes esetekben előfordulhat, hogy a konverziós folyamat elemzők beavatkozását igényli. A hangposta termék használatával Ön beleegyezik abba, hogy hangüzenetét a Skype és annak szolgáltatója feldolgozza.

Előfordulhat, hogy a Skype, a Skype helyi partnere, illetve az operátor vagy az Ön kommunikációját segítő cég megadja az Ön személyes adatait, kommunikációja tartalmát és/vagy forgalmi adatait az ilyen információt törvényesen kérő illetékes bírói, bűnüldözési vagy kormányzati hatóságnak. A Skype minden ésszerű támogatást és információt biztosít az ilyen kérés teljesítéséhez, Ön pedig ezennel beleegyezik az ilyen adatkiadásba.

Az Önre vonatkozó információk tárolása és feldolgozása bármely olyan országban történhet, ahol a Skype és a csoportjába tartozó vállalatok létesítményeket tartanak fenn, beleértve az EU-n kívüli országokat is. Ezzel kapcsolatban, illetve az adatok jelen 4. cikk szerinti megosztása vagy kiszolgáltatása céljából a Skype fenntartja a jogot arra, hogy az információkat az Ön országán kívülre továbbítsa. A Skype szoftver, a Skype webhelyek vagy a Skype termékek használatával Ön hozzájárul ahhoz, hogy a Skype az információkat az Ön országán kívülre továbbítsa. A Skype folyamatos üzletbővítése miatt előfordulhat, hogy a Skype leányvállalatokat vagy üzleti egységeket ad el vagy vásárol. Az ilyen jellegű tranzakciók során, illetve abban az esetben, ha a Skype vagy a cég lényegében összes eszköze más vállalat kezébe kerül, a Skype-felhasználók személyes információi rendszerint az átadott cégvagyon egyik elemét jelentik. Fenntartjuk a jogot arra, hogy az Öntől begyűjtött személyes információkat – mint a cégvagyon elemét – is átadjuk a külső félnek az ilyen tranzakciók során.

5. MIK AZOK A COOKIE-K ÉS GIFEK, ÉS HOGYAN HASZNÁLJA EZEKET A SKYPE?

A cookie-k olyan apró információcsomagok, amelyeket a Skype szoftverkliens böngészője vagy az Ön internetböngészője az Ön számítógépének merevlemezén tárol. A cookie-k lehetővé teszik a Skype számára, hogy felismerje Önt, illetve az Ön preferenciáit, információt gyűjtsön a webhelyeinek használatáról, és segítenek bennünket, hogy a tökéletesítsük termékeinket és webhelyeinket. Ezen információkat külső felek dolgozzák fel a mi megbízásunk alapján.

Felhívjuk a figyelmét arra, hogy a cookie-k letiltása esetén előfordulhat, hogy Ön nem tud hozzáférni minden személyre szabott szolgáltatáshoz.

Átlátszó GIF képek

Előfordulhat, hogy a Skype weblapok átlátszó gifeket tartalmaznak. Az átlátszó gifek (más néven webes irányjelzők) olyan egyedi azonosítóval rendelkező apró grafikák, amelyek az Ön laplátogatásait számolják (de amelyek nem őriznek meg semmilyen személyes azonosításra szolgáló információt). A Skype a HTML alapú e-mail üzeneteinkben is átlátszó gifeket használ, hogy tudomást szerezzünk arról, hogy milyen e-mailek esetében történik megnyitás és intézkedés. Ennek segítségével mérhetjük bizonyos kommunikációk hatékonyságát és marketingkampányaink hatékonyságát.

Harmadik fél hirdetések

A Skype harmadik fél webhelyein megjelenő hirdetéseit körültekintően kiválasztott reklámszolgáltatási partnereink ("Reklámszolgáltatási partnerek") szállítják Önnek. A Skype és Reklámszolgáltatási partnereink a Skype webhelyeivel való kapcsolatára vonatkozó, személyi azonosításra alkalmatlan információkat használhatnak fel annak érdekében, hogy az Önt valószínűleg jobban érdeklő Skype hirdetéseket nyújtsák Önnek, és hogy segítsenek mérni és javítani hirdetési kampányaink teljesítményét. A Skype és Reklámszolgáltatási partnereink rendszerint cookie-k vagy webes irányjelzők alkalmazásával gyűjtik össze az ilyen információkat.

Ön választhatja azt, hogy leállítja információinak felhasználását a Skype hirdetési erőfeszítéseiben, ha a következő hivatkozásra kattint: http://media.skype.com/optout_confirmation.html.

Ha a leállítást választja, a Skype hirdetési továbbra is leszállításra kerülnek az Ön részére, de a Skype webhelyeivel való kapcsolatára vonatkozóan semmilyen információ nem lesz elérhető erre a célra.

6. AZ ÖN FELHASZNÁLÓI PROFILJA

Felhasználói profilja azon adatok összessége, amelyeket a regisztrálás során megadott, és amelyek Skype profiljában a Skype szoftverkliensben, a Skype címjegyzékben, valamint a www.skype.com weboldalon található fiókjában a személyes adatok oldalán megjelennek. Ilyen lehet az Ön Skype felhasználó neve, teljes neve, címe, vezetékes és mobil számai, neme, születési dátuma, országa, nyelve, „magamról” oldalának internetes címe és az Ön által kiadhatónak ítélt bármely egyéb információ. Felhasználói profiljához a Skype szoftverkliens „Skype” menüjében, illetve a www.skype.com weboldalon található fiókjában férhet hozzá, és itt megtekintheti, kijavíthatja és kiegészítheti az adatokat, eltávolíthatja a nem kötelező adatokat, valamint megtekintheti a profiladataihoz tartozó adatvédelmi beállításokat.

7. HIVATKOZOTT WEBHELYEK ÉS HARMADIK FÉL ALKALMAZÁSOK

A Skype webhelyei tartalmazhatnak olyan hivatkozásokat, amelyekre kattintva Ön elhagyja a Skype webhelyét, és egy másik webhelyre jut. A Skype felügyelete nem terjed ki a hivatkozott webhelyek ellenőrzésére, és előfordulhat, hogy azok más adatvédelmi szabályzatot követnek. Mivel az Adatvédelmi politika kizárólag a webhelyeken, illetve a Skype szoftver és Skype termékek Ön általi használata és/vagy az Ön Skype-pal fenntartott kapcsolata útján begyűjtött személyes adatokra vonatkozik, így a Skype arra kéri Önt, hogy személyes adatainak online közlésekor legyen körültekintő. A Skype nem vállal felelősséget az ilyen egyéb webhelyekért.

Ha Ön a Skype szoftverrel együtt extrákat, beépülő modulokat vagy harmadik fél alkalmazásokat („Alkalmazások”) használ, akkor előfordulhat, hogy az ilyen Alkalmazások szolgáltatója hozzáférést kap az Ön bizonyos személyes információihoz. A Skype nem ellenőrzi és nem is ellenőrizheti azt, hogy az Alkalmazások szolgáltatója miként használja fel az ilyen Alkalmazásokkal összefüggésben szerzett személyes információkat. Fontos, hogy a telepítés előtt Ön áttanulmányozza az ilyen Alkalmazások adatvédelmi szabályzatát vagy egyéb használati feltételeit.

8. HOGYAN GONDOSKODIK A SKYPE AZ ÖN SZEMÉLYES ADATAINAK VÉDELMÉRŐL?

A Skype megteszi a megfelelő szervezeti és műszaki lépéseket a részére megadott vagy általa összegyűjtött személyes és forgalmi adatok védelme érdekében, kellően ügyelve a vonatkozó törvényi rendelkezések szerinti kötelezettségekre és kivételekre. Az Ön személyes és forgalmi adataihoz kizárólag a Skype vagy a Skype-csoport érintett cégeinek azon feljogosított dolgozói vagy tanácsadói férhetnek hozzá, akiknek adott feladataik ellátásához szükséges ezeknek az információknak az ismerete.

9. ISMERŐSÖK SZEMÉLYES ADATAI

Előfordulhat, hogy Ön szeretné meghívni barátait a Skype-felhasználók táborába. Ha szeretné igénybe venni a Skype ajánlószolgáltatását, akkor Önt a szoftver egy weboldalra irányítja, ahol online űrlapon keresztül adhat meg egy vagy több e-mail címet. Az ezen az űrlapon megadott információk kizárólag azt a célt szolgálják, hogy a rendszer automatikusan e-mail üzenetet küldjön ezeknek a potenciális Skype-felhasználóknak. Az ismerőse e-mail címének megadásával Ön megerősíti azt, hogy az adott ismerős hozzájárult a rá vonatkozó adatok megadásához. A Skype azon személyként azonosíthatja Önt, akitől az Ön ismerősének megküldött e-mailben szereplő hivatkozás származik.

10. KAPCSOLATFELVÉTEL ÖNNEL

A Skype időről időre arra kérheti Önt, hogy a minőség kiértékelése és javítása érdekében számoljon be gyakorlati tapasztalatairól. Ön azonban soha nem kötelezhető az ilyen jellegű adatszolgáltatásra. A webhelyen található visszajelzési űrlapokon önkéntesen vagy az Ön által elfogadott bármely felmérés keretén belül megadott információk a visszajelzések áttekintésére és a Skype szoftver, valamint a Skype termékeinek és webhelyeinek a tökéletesítésére szolgálnak.

Előfordulhat, hogy a Skype üzeneteket küld Önnek a hibákkal és szolgáltatási kérdésekkel kapcsolatban. A Skype fenntartja továbbá a jogot arra, hogy Önt e-mail, a Skype szoftver vagy SMS útján értesítse a Skype szoftver, a Skype webhelyek és/vagy a Skype termékek Ön általi használatával kapcsolatos bármely esetleges jogigényről, ideértve – korlátozás nélkül – a harmadik fél jogok megsértésére vonatkozó jogigényeket is.

A Skype e-mailben vagy SMS-ben figyelmeztetéseket küldhet Önnek akkor, ha valaki megpróbált kapcsolatba lépni Önnel. Emellett a Skype e-mail, a Skype szoftver vagy SMS útján értesítheti Önt a Skype szoftverrel vagy az Ön által vásárolt Skype termékekkel kapcsolatos hírekről és/vagy tájékoztathatja Önt a Skype egyéb termékeiről, illetve a Skype-ra vonatkozó egyéb információkról. Úgy állíthatja le a figyelmeztetések és/vagy promóciós e-mailek vagy SMS-ek további küldését, hogy a kapott e-mailben található „leiratkozás” linkre kattint, illetve a www.skype.com weboldalon bejelentkezik fiókoldalára.

Ha Ön közös márkanév alatt futó Skype termékekre regisztrál vagy ilyet használ, akkor előfordulhat, hogy az Önnek érkező e-maileket vagy SMS-eket a Skype nevében eljáró partnercégünk küldi.

11. MÓDOSÍTHATÓ-E A JELEN ADATVÉDELMI POLITIKA?

A Skype fenntartja magának a jogot a jelen Adatvédelmi politika rendelkezéseinek szükség szerinti módosítására. Ezen változásokról a módosított Adatvédelmi politika skype.com/go/privacy címen történő közzétételével fogjuk értesíteni Önt. A módosított Adatvédelmi politika a közzétételt követő harmincadik (30.) napon lép érvénybe, hacsak Ön a módosított Politikát kifejezetten előbb el nem fogadja. Ön vállalja, hogy az Ön általi kifejezett elfogadás, illetve a Skype szoftvernek vagy a Skype termékeknek a harminc (30) napos értesítési időszak után Ön által megvalósított folytatólagos használata az Adatvédelmi politika elfogadását jelenti.

12. MILYEN JOGAI VANNAK ÖNNEK, ÉS HOGYAN LÉPHET KAPCSOLATBA A SKYPE-PAL?

Önnek jogában áll személyes adataihoz hozzáférni, és azokat módosítani, ha kell. Bizonyos információkat csak akkor tekinthet meg vagy szerkeszthet, ha a www.skype.com címen bejelentkezik a saját felhasználói fiókjába. Az Ön személyes adatainak megtekintésére, helyesbítésére, kiegészítésére vagy törlésére vonatkozó kérésekre ésszerű időn belül válaszolunk az Ön személyazonosságának ellenőrzését követően. Kérjük, minden kérdését a support@skype.net címre küldje.

A Skype minden ésszerűen tőle elvárhatót megtesz a személyes adatok törlésére irányuló kérelmek teljesítése érdekében, hacsak ezen adatok megőrzése nem törvényi kötelezettség vagy törvényes üzleti célok miatt szükséges. A peer-to-peer hálózat technikai jellege miatt azonban esetenként akár két hét is eltelhet addig, amíg az Ön Skype azonosítója teljesen eltűnik a peer-to-peer hálózatból. Előfordulhat, hogy ezen idő alatt az Ön adatai továbbra is láthatók a kereső könyvtárban.

13. MENNYI IDEIG ŐRZI MEG A SKYPE AZ ÖN SZEMÉLYES ADATAIT?

A Skype addig őrzi meg az Ön információit, ameddig erre az alábbiak miatt szükség van: (1) a (jelen Adatvédelmi politika 3. cikke szerinti) Célok bármelyikének teljesítése vagy (2) a hatályos rendelkezéseknek, a hatósági kéréseknek és az illetékes bíróságok megfelelő utasításainak való megfelelés.

Azonnali üzenetek megőrzése.

Előfordulhat, hogy a Skype tárolja az Ön csevegési kommunikációjának tartalmát, hogy (a) átvigye és szinkronizálja az üzeneteit, és (b) lehetővé tegye Önnek a korábbi üzenetváltások megtekintését, ahol lehetséges. A korábbi üzenetváltások megőrzése legfeljebb 30 napon át történik. A Skype mindig megfelelő műszaki és biztonsági intézkedéseket alkalmaz az Ön adatainak védelme érdekében. Ennek a terméknek a használatával Ön beleegyezik az Ön csevegési kommunikációjának fentiek szerinti tárolásába.

© Skype – Utolsó módosítás: 2010. Augusztus