Skypes lisensavtale for sluttbrukere
VIKTIG – LES NØYE GJENNOM
Vær oppmerksom på følgende innledende vilkår, som bruker noen av definisjonene som fremgår av avsnitt 1 nedenfor:

Ingen tilgang til nødtelefontjenester: Skype er ikke en erstatning for mobilen eller fasttelefonen din. Vær særlig oppmerksom på at Skype ikke tillater at du ringer nødanrop til beredskapstjenester, bortsett fra under de helt spesielle omstendighetene beskrevet i punkt 3.5 i tjenestevilkårene. Du må sørge for å ha andre kommunikasjonsmuligheter tilgjengelig, slik at du kan ringe nødanrop om det skulle bli nødvendig. Se også avsnitt 3.6 og 6.2 nedenfor.

Denne avtalen: Denne avtalen, samt eventuelle nye utgaver, mellom Skype og deg, dekker all din bruk av Skype-programvare fra alle terminaler der Skype-programvare er installert, av deg eller av tredjeparter. Du kan godta denne avtalen ved å klikke på GODTA-knappen eller lignende knapper eller koblinger som er utpekt av Skype.

Ytterligere vilkår: Avtalen din med Skype inkluderer også ytterligere vilkår (som definert nedenfor). Ytterligere vilkår skal inkludere, men er ikke begrenset til, vilkår og retningslinjer som fremgår av avsnitt 7 nedenfor. Du må godta de ytterligere vilkårene for å kunne bruke Skypes programvare, nettsider og produkter. Du kan godta de ytterligere vilkårene ved å (i) klikke for å godta eller samtykke der dette alternativet er tilgjengelig, eller (ii) ved å ta i bruk Skypes programvare, nettsider og produkter, noe som innebærer at du bekrefter og samtykker i at Skype vil betrakte slik bruk som at du godtar de aktuelle vilkårene. Du bekrefter og samtykker i at ved å godta denne avtalen og de ytterligere vilkårene, inngår du en juridisk bindende kontrakt som samlet heretter kalles “vilkårene”. Hvis det er avvik mellom ytterligere vilkår og denne avtalen, skal ytterligere vilkår ha forrang når det gjelder den aktuelle Skype-tjenesten. Skriv ut eller lagre en kopi av vilkårene for senere bruk.

Elektronisk(e) signatur(er): Du samtykker herved i bruken av elektronisk kommunikasjon for å inngå kontrakter, foreta bestillinger og opprette annen dokumentasjon, samt elektronisk levering av meldinger, retningslinjer og dokumentasjon på transaksjoner som er innledet eller fullført via Skype-programvaren. Du frasier deg også alle rettigheter eller krav i henhold til lover eller forskrifter i noen annen jurisdiksjon som krever en original (ikke-elektronisk) underskrift eller levering eller oppbevaring av ikke-elektronisk dokumentasjon, i den grad det er tillatt under gjeldende lov.

Rettsområdets begrensninger: Hvis lovgivningen i landet du bor i, forbyr deg fra å laste ned eller bruke Skype-programvare fordi du er under aldersgrensen eller fordi Skypes programvare ikke er tillatt i landet, skal du ikke bruke den.
1. Definisjoner
1.1 Følgende ord og uttrykk skal ha følgende betydning:

Ytterligere vilkår: vilkårene og betingelsene og retningslinjene som gjelder din bruk av Skypes programvare, nettsider og produkter, i tillegg til denne avtalen.

Tilknyttet selskap: ethvert konsern, selskap eller annet rettssubjekt som direkte eller indirekte kontrollerer, kontrolleres av eller er under felles kontroll med Skype. I denne definisjonen skal ordet “kontroll” bety direkte eller indirekte eierskap av mer enn femti prosent (50 %) av utestående stemmeberettigede aksjer i konsernet, selskapet eller annet rettssubjekt.

Avtale: denne sluttbrukerlisensavtalen, med eventuell fornyelse og/eller endringer fra tid til annen.

Tjenestevilkår for kringkasting: har betydningen oppgitt i avsnitt 2.9.

Innhold: betyr alt innhold bestående av tekst, lyd, bilder, fotografier, video og/eller all annen type informasjon eller kommunikasjon.

Dokumentasjon: all elektronisk eller på annen måte begrenset informasjon gitt av Skype.

Ikrafttredelsesdato: datoen da denne avtalen ble inngått ved å klikke på GODTA-knappen som oppgitt ovenfor eller ved installasjon eller bruk av Skype-programvaren, det som skjer først.

Nødtjeneste(r): betyr tjenester som kobler en bruker til beredskapstjenestepersonell eller offentlige nødtelefontjenester i henhold til gjeldende lokale og/eller nasjonale krav.

Åndsverksrettigheter: betyr (i) patenter, patentsøknader, designer, varemerker og varenavn (registrert eller uregistrert), opphavsrett og relaterte rettigheter, databaserettigheter, ekspertise, yrkeshemmeligheter og fortrolig informasjon; (ii) alle åndsverksrettigheter og lignende og tilsvarende rettigheter over alt i verden som finnes for tiden eller som anerkjennes i fremtiden og (iii) søknader, forlengelser og fornyelser med hensyn til eventuelle slike rettigheter.

Passord: viser til en kode du velger, som kombinert med bruker-ID, gir deg tilgang til brukerkontoen din.

Produkt(er): skal ha betydningen oppgitt i tjenestevilkårene på http://www.skype.com/intl/no/legal/terms/voip/.

Skype: viser til selskapet Skype Software S.a.r.l., som er opprettet i henhold til Luxembourgs lover og har adressen23-29 Rives de Clausen, 2165 Luxembourg (B100467), VAT-nr. (LU20180239).

Skype-API: programgrensesnitt bestående av settet med rutiner som brukes av Skype-programvaren til å gi Skype-programvarefunksjonalitet til en gitt plattform eller operativsystem, der Skype API er inkludert eller koblet til Skype-programvaren så vel som fremtidige versjoner, forbedringer, utviklinger, programmeringsrettinger, oppdateringer og oppgraderinger derav.

Skypes elektroniske materiell: Skype-knapper og innretninger for nedlasting på Skypes nettside, http://www.skype.com/intl/no/share/buttons/, slik disse kan endres fra tid til annen av Skype etter selskapets eget forgodtbefinnende.

Skypes markedsføringsmateriell: alle varemerker, navn, skilt, logoer, bannere og annet materiell, uansett form, eid og/eller brukt av Skype for å reklamere for selskapet, selskapets produkter og aktiviteter, bortsett fra Skypes elektroniske materiell.

Skype-programvare: programvaren distribuert av Skype for Internett-kommunikasjon, inkludert, men ikke begrenset til Skype-API, -brukergrensesnitt og -dokumentasjon, samt enhver fremtidig versjon, forbedring, utvikling, programmeringsretting, oppdatering og oppgradering derav.

Skype-stab: styremedlemmene, direktørene, de ansatte og agentene for Skype eller dets tilknyttede selskaper eller noen andre personer engasjert av Skype eller dets tilknyttede selskaper.

Skypes nettsider: alle og ethvert element, innhold og grensesnitt for nettsidene som er tilgjengelig under URL-adressen www.skype.com, – blant andre URL-adresser – nettsidene som Skype-programvaren kan lastes ned fra.

Vilkår: har betydningen som er oppgitt under “Ytterligere vilkår” ovenfor.

Brukergrensesnitt: Skype-programvarens brukergrensesnitt.

Brukerkonto: kontoen med bruker-ID og passord som du oppretter for din bruk av Skype-programvaren.

Bruker-ID: viser til en ID-kode du har valgt, som sammen med passordet gir deg tilgang til din brukerkonto.

Du: Du, sluttbrukeren av Skype-programvaren også brukt i formen “din” der det er aktuelt.

1.2 Henvisninger til entall inkluderer flertall og motsatt, og henvisninger til ett kjønn inkluderer det andre kjønnet.

1.3 Et hvilket som helst uttrykk som innledes av “inkludert”, “inkluderer”, “spesielt”, eller andre lignende uttrykk skal forstås som illustrative og skal ikke begrense forståelsen av ordene som står forut for disse uttrykkene.

2. Lisens og restriksjoner
2.1 Lisens: Underlagt vilkårene i denne avtalen, gir Skype deg herved en begrenset, personlig, ikke-kommersiell, ikke-eksklusiv og gratis lisens som ikke kan viderelisensieres eller overdras, for å laste ned, installere og bruke Skype-programvaren på datamaskinen, telefonen eller den håndholdt datamaskinen din (PD) utelukkende for privat bruk av Internett-kommunikasjonsprogram fra Skype og eventuelle andre programmer som Skype uttrykkelig tilbyr. Du har tillatelse til å bruke Skype-programvare på universitet eller annen utdanningsinstitusjon, underlagt avsnitt 4.4 nedenfor og i henhold til denne avtalen og eventuelle gjeldende ytterligere vilkår. Du har tillatelse til å bruke Skype-programvaren på arbeid for å kommunisere i forhold til din virksomhet i henhold til denne avtalen og eventuelle ytterligere vilkår som gjelder (så som tjenestevilkår i avsnitt 7 nedenfor hvis du bruker produktene og/eller er medlem eller administrator av et næringslivskontrollpanel).

2.2 Ingen tildeling av rettigheter til tredjeparter: Du får ikke selge, tilordne, leie ut, lease, distribuere, eksportere, importere, handle som mellomledd eller leverandør, eller på noen annen måte gi rettigheter til tredjeparter i forhold til Skype-programvaren eller deler derav.

2.3 Ingen endringer: Du skal ikke gjennomføre, forårsake, tillate eller autorisere endring, opprettelse av avledet arbeid, oversettelse, omvendt utvikling, dekompilering, disassemblering eller hacking av Skypes programvare eller noen del derav, utover det som lovgivning tillater.
2.4 Tredjeparter: Skype-programvaren kan innlemmes i, og kan innlemme seg selv i, programvaren og annen teknologi som eies og kontrolleres av tredjeparter. En slik tredjepartsprogramvare eller -teknologi som er innlemmet i Skype-programvaren, omfattes av denne avtalen. Alle og enhver annen tredjepartsprogramvare eller -teknologi som kan distribueres sammen med Skype-programvaren vil være underlagt din eksplisitte godtakelse av en lisensavtale med den tredjeparten. Du bekrefter og samtykker i at du ikke vil inngå et kontraktsmessig forhold med Skype eller Skypes tilknyttede selskaper i forhold til slik tredjepartsprogramvare eller -teknologi, og du vil kun henvende deg til den aktuelle tredjeparten og ikke til Skype eller Skypes tilknyttede selskaper for å håndheve noen av dine rettigheter.

2.5 Eksklusivt eierskap: Alle og enhver åndsverksrettighet i Skype-programvaren, Skypes nettside, Skypes elektroniske materiell og Skypes reklamemateriell er og skal fortsette å være Skypes' og/eller Skypes lisensgiveres eksklusive eiendom. Ingenting i denne avtalen har til hensikt å overføre noen slike åndsverksrettigheter til, eller å overdra noen slike åndsverksrettigheter til deg. Du har kun rett til begrenset bruk av åndsverksrettighetene som er gitt deg i henhold til denne avtalen. Du skal ikke foreta deg noe som setter Skypes åndsverksrettigheter på spill, begrenser eller påvirker disse. All uautorisert bruk av Skypes åndsverksrettigheter er brudd på denne avtalen så vel som brudd på lover og avtaler om åndsverksrettigheter, inkludert, uten begrensning, lover om opphavsrett og varemerkelover. Alle tittel- og åndsverkrettigheter til en tredjeparts innhold som ikke omfattes av Skype-programvaren, men kan fås tilgang til gjennom bruk av Skype-programvaren, eies av de respektive eierne av innholdet og kan være beskyttet av gjeldende lov om opphavrett eller andre åndsverkslover og -avtaler.

2.6 Ingen fjerning av meldinger: Du samtykker i at du ikke vil fjerne, skjule, gjøre uleselig eller endre noen meldinger eller indikasjoner på åndsverksrettigheter og/eller Skypes rettigheter og eierskap derav, enten slike meldinger eller indikasjoner er festet til, inneholdt i eller på annen måte er knyttet til noe materiell.

2.7 Bruk av Skype-API.

2.7.1 Du kan gjøre bruk av Skype-API, forutsatt at:

(i) du overholder Skype-APIs bruksvilkår på http://www.skype.com/intl/no/legal/terms/api/;

(ii) din bruk av Skype API er kun til lovlige formål og skal ikke påvirke negativt funksjonaliteten eller ytelsen av Skype-programvaren eller tjenestene som er levert av Skype; og

(iii) du følger med på Skypes nettside for å forsikre deg om at du er oppmerksom på eventuelle endringer i Skype-APIs bruksvilkår. Hvis du ikke kan akseptere slike endringer, skal du umiddelbart slutte å bruke Skype-API og, der det er aktuelt, Skype-programvaren.

2.7.2 Hvis du er interessert i å bruke Skype-API til et annet formål enn det som er tillatt under denne avtalen eller Skype-APIs bruksvilkår, må du på forhånd innhente skriftlig godkjenning fra Skype og godta eksplisitt eventuelle ytterligere kommersielle vilkår.

2.8 Skypes markedsføringsmateriell: Ingenting i denne avtalen gir deg rett til å bruke Skypes markedsføringsmateriell.

2.9 Kringkasting med bruk av Skypes programvare. Bortsett fra det som klart og tydelig tillates i vilkår og betingelser for kringkasting på http://www.skype.com/legal/terms/broadcast/ (“ Tjenestevilkår for kringkasting”), er det ikke tillatt å bruke Skypes programvare i forbindelse med kringkasting av noe slag (som definert i tjenestevilkår for kringkasting).

3. Hva du skal og ikke skal forvente av Skype
3.1 Ingen garantier: Når du installerer Skype-programvaren, gir dette deg muligheten til å kommunisere med andre mennesker. Skype kan ikke garantere at du alltid vil kunne kommunisere med andre mennesker. Skype kan heller ikke garantere at du kan kommunisere uten avbrudd, forstyrrelser eller kommunikasjonsrelaterte mangler eller at kommunikasjonen alltid når frem til andre.

3.2 Innhold

3.2.1 Kommunikasjonsinnhold: Personen som kommuniserer innhold har det hele og fulle ansvaret for kommunikasjonsinnholdet som formidles ved hjelp av Skype-programvaren. Du er innforstått med at når du bruker Skypes programvare, produkter og nettsider kan du bli utsatt for innhold som er støtende, skadelig for mindreårige, uanstendig eller på annen måte upassende, og at du bruker Skypes programvare, produkter og nettsider for egen risiko.

3.2.2 Du bekrefter og samtykker i at du har eneansvar for alt innhold du laster opp, sender inn, posterer, overfører eller viser med Skypes programvare (“ Bruker” eller “ Brukt”), og at Skype ikke er ansvarlig overfor deg eller noen annen tredjepart i forbindelse med noe innhold som brukes av deg eller en annen bruker av Skypes programvare.

3.2.3 Tredjeparts åndsverksrettigheter: Du samtykker i at du ikke skal bruke noe innhold som er underlagt noen annen tredjeparts åndsverksrettigheter, med mindre du har lisens eller spesiell tillatelse fra eieren til å bruke slikt tredjepartsinnhold, samt å gi Skype lisens som beskrevet i avsnitt 3.2.4 nedenfor.

3.2.4 Lisens: Du gir med dette Skype en lisens som er ikke-eksklusiv, verdensomspennende, vedvarende, ugjenkallelig, uten royalty, overførbar og som kan viderelisensieres til å bruke alt innhold i alle medier i forbindelse med Skypes programvare, produkter eller nettside.

3.2.5 Fjerning av innhold: Skype forbeholder seg retten til (men er ikke forpliktet til) å bestemme om innhold du bruker, er i henhold til denne avtalen og alle andre tilleggsvilkår. Skype kan, etter eget forgodtbefinnende, når som helst fjerne slikt innhold og/eller si opp denne avtalen og brukerkontoen din, hvis du bruker innhold som ikke er i henhold til denne avtalen og/eller andre tilleggsvilkår uten å varsle deg på forhånd.

3.3 Utnyttelse av datamaskinen din: Skypes programvare kan utnytte prosessoren og båndbredden til datamaskinen (eller annen aktuell enhet) som du bruker, for det begrensede formålet å tilrettelegge for kommunikasjon mellom deg og tredjeparter Skype vil, innenfor kommersielt rimelige grenser, bestrebe seg på å beskytte personvernet og integriteten til dataressursene (eller annet aktuelt utstyr) som du bruker og til din kommunikasjon, men Skype kan ikke gi noen garantier i så måte.

3.4 Nye versjoner av Skypes programvare: Skype forbeholder seg, etter eget forgodtbefinnende, retten til å legge til flere egenskaper eller funksjoner, eller tilby programmeringsrettinger, oppdateringer og oppgraderinger av Skype-programvaren. Skype er ikke forpliktet til å gjøre tilgjengelig for deg noen etterfølgende versjoner av Skype-programvaren. Du vil kanskje måtte inngå en fornyet versjon av denne avtalen hvis du vil laste ned, installere eller bruke en ny versjon av Skype-programvaren.

3.5 Innstilling: Skype kan etter eget forgodtbefinnende og i så stor grad som er tillatt innenfor din jurisdiksjon, endre eller inndra eller suspendere din mulighet til å bruke noen versjon av Skype-programvaren og/eller deaktivere noen Skype-programvare som du allerede kan ha fått tilgang til eller ha installert uten varsel, for å reparere, forbedre og/eller oppgradere den underliggende teknologien eller av annen forsvarlig grunn, inkludert, men ikke begrenset til, omstendigheter der du, etter Skypes forgodtbefinnende, bryter vilkårene, skaper problemer, mulig rettslig ansvar, eller er involvert i bedragerske, umoralske eller ulovlige aktiviteter, eller andre lignende grunner.

3.6 Ingen tilgang til nødtelefontjenester: Skype-programvaren er ikke beregnet på å støtte eller gjennomføre nødtelefonanrop til noe sykehus, politimyndigheter, legevakt eller noen annen type beredskapstjeneste, bortsett fra under de helt spesielle omstendighetene beskrevet i punkt 3.5 i tjenestevilkårene. Det er viktige forskjeller mellom tradisjonelle telefontjenester og Skypes programvare. Du bekrefter og samtykker i at: (i) Skype ikke trenger å gi tilgang til beredskapstjenester i henhold til gjeldende lokale og/eller nasjonale regler, forskrifter eller lover; (ii) det er ditt ansvar å kjøpe (uavhengig av Skypes programvare) tradisjonelle mobile telefontjenester eller fasttelefontjenester som gir deg tilgang til beredskapstjenester og (iii) at Skype ikke er noen erstatning for din primære telefontjeneste.

4. Hva vi forventer av deg
4.1 Lovlige formål: Du skal bruke Skype-programvaren utelukkende for lovlige formål. I så måte kan du ikke, uten begrensning (a) snappe opp eller avlytte, skade eller endre kommunikasjon som ikke er beregnet på deg, (b) benytte noen type edderkopp, virus, orm, trojansk hest, tidsinnstilt bombe eller andre koder eller instruksjoner som er beregnet på å forvrenge, slette, skade eller dekompilere Skype-programvaren eller kommunikasjonen, (c) sende noen form for kommunikasjon uoppfordret med unntak av det som er tillatt i gjeldende lov, (d) utsette noen tredjepart for materiell som er støtende, skadelig for mindreårige, uanstendig eller upassende på noen måte, (e) bruke Skype-programvaren til å forårsake eller prøve å forårsake forlegenhet eller lidelse på, eller til å true, trakassere eller invadere personvernet til noen tredjepart eller (f) bruke (gjelder også for brukernavnet ditt) noe materiell eller innhold som er underlagt en tredjeparts eiendomsrett, med mindre du har lisens eller tillatelse fra eieren av slike rettigheter.

4.2 Fremstillinger: Du fremstiller og garanterer at du er autorisert til å inngå i og overholde vilkårene. Du fremstiller videre og garanterer at du til enhver tid vil oppfylle dine forpliktelser i henhold til vilkårene, så vel som alle andre lover, forskrifter og retningslinjer som kan gjelde ved bruken av Skypes programvare, produkter og/eller Skypes nettsider.

4.3 Skadesløsholdelse: DU SAMTYKKER I Å HOLDE SKYPE OG SKYPES TILKNYTTEDE SELSKAPER SKADESLØS OG FORSVARE DEM MOT ALT ERSTATNINGSANSVAR OG KOSTNADER, INKLUDERT RIMELIGE ADVOKATSALÆRER PÅLØPT AV NEVNTE PARTER, I FORBINDELSE MED ELLER SOM FØLGE AV (A) DINE BRUDD PÅ NOEN VILKÅR I DENNE AVTALEN ELLER GJELDENDE LOV ELLER FORSKRIFT, ENTEN DE OMTALES HERI ELLER IKKE, ELLER (B) BRUDD PÅ NOEN RETTIGHET TILHØRENDE EN TREDJEPART ELLER (C) BRUK ELLER MISBRUK AV SKYPE-PROGRAMVAREN ELLER (D) KOMMUNIKASJON FORMIDLET VED HJELP AV SKYPE-PROGRAMVAREN.

4.4 Utnyttelse av datamaskinen din: Hvis bruken din av Skype-programvaren er avhengig av bruken av en prosessor og båndbredde som eies av eller kontrolleres av en tredjepart, bekrefter du og samtykker i at din lisens til å bruke Skype-programvaren betinges av at du innhenter samtykke fra den aktuelle tredjeparten for slik bruk. Du fremstiller og garanterer at du har innhentet slikt samtykke, ved å akseptere denne avtalen og bruke Skype-programvare.

4.5 Eksportbegrensninger: Skypes programvare kan være underlagt internasjonale regler som styrer eksport av programvare. Du skal overholde alle gjeldende internasjonale og nasjonale lover som kan ha relevans for Skype-programvaren så vel som sluttbruker-, sluttbruks- og stedsbegrensninger som er utstedt av nasjonale myndigheter. Denne programvaren styres av ECCN 5D992.b.1 av Export Administration Regulations (“EAR”) i henhold til CCATS # G047973 og kan dermed ikke eksporteres eller videreeksporteres eller lastes ned av noen person i noe land som er under oppsyn i forbindelse med anti-terror i henhold til EAR, som inkluderer Iran, Nord-Korea, Cuba, Syria og Sudan. EAR 742.15(a), Tittel 15 Code of Federal Regulations. Programvaren kan videre ikke eksporteres eller videreeksporteres eller lastes ned av noen person eller enhet som er underlagt amerikanske sanksjoner, uansett sted. Se http://www.bis.doc.gov/ComplianceAndEnforcement/ListsToCheck.htm og EAR Del 736. Skype gjør denne programvaren tilgjengelig for deg kun for nedlasting, på den betingelsen at du bekrefter at du ikke er en slik person eller enhet og at nedlastingen ikke på annen måte utgjør brudd på amerikanske eksportkontroll- og sanksjonforskrifter.

4.6 Offentlige brukere: Skypes programvare og dokumentasjon er henholdsvis “kommersiell dataprogramvare” og “dokumentasjon for kommersiell dataprogramvare”, slik disse begrepene brukes i USAs føderale anskaffelsesbestemmelser, paragraf 12.212. All bruk, kopiering eller offentliggjøring av Skypes programvare eller dokumentasjon av eller på vegne av USAs myndigheter er underlagt restriksjoner som angitt i denne avtalen.

5. Varighet, oppsigelse og oppdateringer
5.1 Varighet: Denne avtalen vil være effektiv fra og med ikrafttredelsesdatoen og vil fortsette å være gyldig inntil den oppsies av Skype eller av deg, som beskrevet nedenfor. De ytterligere vilkårene trer i kraft på den datoen de aksepteres av deg eller du tar i bruk den relevante Skype-tjenesten og vil fortsette å være gjeldende inntil de sies opp enten av Skype eller av deg i henhold til beskrivelsen nedenfor og/eller de aktuelle vilkårene.

5.2 Oppsigelse: Du kan når som helst si opp vilkårene med umiddelbar virkning. Uten begrensning av andre rettsmidler, kan Skype begrense, innstille eller si opp denne avtalen og din bruk av Skypes programvare, forby tilgang til Skypes nettsider og slette din brukerkonto og/eller bruker-ID, med umiddelbar virkning, automatisk og uten regresskrav hos domstolene, hvis vi er av den oppfatning at du bryter vilkårene, skaper problemer, står til rettslig ansvar (faktisk eller potensielt), krenker andres immaterielle rettigheter, involverer deg i bedragerske, umoralske eller ulovlige aktiviteter, eller av andre lignende årsaker. Skype skal effektuere slik oppsigelse ved å varsle deg ved e-postadressen du har oppgitt og/eller sperre tilgang til brukerkontoen. Vi forbeholder oss retten til å annullere brukerkontoer som har vært inaktive i mer enn ett (1) år.

5.3 Konsekvenser av oppsigelse: Ved oppsigelse av denne avtalen og ytterligere vilkår: (a) skal alle lisenser og rettigheter til bruk av Skype-programvaren opphøre med umiddelbar virkning, (b) skal du umiddelbart avbryte all bruken av Skype-programvaren og (c) skal du umiddelbart fjerne Skype-programvaren fra alle harddisker, nettverk og andre lagringsmedier og destruere alle kopier av Skype-programvaren i din besittelse eller under din kontroll.

5.4 Nye versjoner: Skype forbeholder seg retten til når som helst å endre denne avtalen ved å publisere den reviderte avtalen på Skypes nettside. Den reviderte avtalen skal tre i kraft innen tretti (30) dager etter slik publisering, med mindre du uttrykkelig godtar den reviderte avtalen tidligere ved å klikke på Godta-knappen. Din uttrykkelige aksept eller din fortsatte bruk av Skype-programvaren etter utløp av fristen på tretti (30) dager skal utgjøre din aksept som skal være underlagt den reviderte avtalens vilkår og betingelser. Du finner den nyeste versjonen av denne avtalen på http://www.skype.com/intl/no/company/legal/eula. Skype forbeholder seg retten til å endre hvilke som helst av de ytterligere vilkårene fra tid til annen og slike endringer skal tre i kraft enten innen tretti (30) dager etter publisering av den reviderte versjonen på Skypes nettside (med mindre du uttrykkelig godtar de reviderte uttrykkene tidligere ved å klikke på Godta-knappen hvis dette alternativet er tilgjengelig), eller innenfor tidsrammen som fremgår av de gjeldende vilkårene hvis denne er forskjellig.

6. Fraskrivelse av garantier og begrensning av erstatningsansvar
6.1 Ingen garantier: SKYPE-PROGRAMVAREN LEVERES “SOM DEN ER” UTEN NOEN SOM HELST GARANTIER. SKYPE GIR INGEN GARANTIER, PÅSTANDER ELLER FREMSTILLINGER, VERKEN UTTRYKT, UNDERFORSTÅTT ELLER LOVHJEMLET, I FORHOLD TIL SKYPE-PROGRAMVAREN, INKLUDERT, UTEN BEGRENSNING, GARANTIER ELLER BETINGELSER VEDRØRENDE KVALITET, YTELSE, UKRENKELIGHET, SALGBARHET ELLER EGNETHET FOR NOE BESTEMT FORMÅL. VIDERE FREMSTILLER ELLER GARANTERER IKKE SKYPE AT SKYPE-PROGRAMVAREN ALLTID VIL HA TILGANG, VÆRE TILGJENGELIG, UAVBRUTT, PUNKTLIG, SIKKER, NØYAKTIG, FULLSTENDIG OG FEILFRI ELLER VIL FUNGERE UTEN PAKKETAP. SKYPE GARANTERER HELLER IKKE NOEN FORBINDELSE MED ELLER OVERFØRING FRA INTERNETT, ELLER NOEN KVALITET PÅ ANROP SOM SKJER VIA SKYPE-PROGRAMVAREN.

6.2 Spesifikk fraskrivelse av ansvar for beredskapstjenester: SKYPE LAR DEG IKKE RINGE TIL BEREDSKAPSTJENESTER VIA SKYPES PROGRAMVARE, BORTSETT FRA UNDER DE SPESIELLE OMSTENDIGHETENE BESKREVET I PUNKT 3.5 I TJENESTEVILKÅRENE. VÆR OPPMERKSOM PÅ AT YTTERLIGERE FRASKRIVELSE AV ERSTATNINGSANSVAR GJELDER I TJENESTEVILKÅRENE, MED MULIGHET TIL BEGRENSET TILGANG TIL NØDANROP. SKYPE ER IKKE ANSVARLIG (VERKEN KONTRAKTSMESSIG, ERSTATNINGSRETTSLIG (INKLUDERT VED UAKTSOMHET), ELLER PÅ NOEN ANNEN MÅTE FOR ERSTATNINGSANSVAR, UANSETT OM SKYPE ER GJORT OPPMERKSOM PÅ MULIGHETER FOR SLIKE SKADER ELLER TAP ELLER IKKE) FOR NOE KRAV, SKADE ELLER TAP SOM OPPSTÅR FRA ELLER STÅR I FORBINDELSE MED:

(I) AT DU IKKE KAN BRUKE SKYPES PROGRAMVARE TIL Å KONTAKTE BEREDSKAPSTJENESTER, ELLER

(II) AT DU IKKE HAR SØRGET FOR Å HA TILGANG TIL BEREDSKAPSTJENESTER I HENHOLD TIL PUNKT 3.6 OVENFOR.

6.3 Din egen risiko: Du bekrefter og samtykker i at du bærer hele risikoen som følge av din bruk av Skype-programvaren, i så stor grad som gjeldende lov tillater det.

6.4 Ingen erstatningsansvar: Du tilbys Skype-programvaren gratis. FØLGELIG VEDKJENNER OG GODTAR DU AT SKYPE, DETS TILKNYTTEDE SELSKAPER, LISENSTAKERE OG SKYPE-PERSONALE IKKE HAR NOE ERSTATNINGSANSVAR I FORBINDELSE MED ELLER PÅ GRUNNLAG AV BRUKEN DIN AV SKYPE-PROGRAMVAREN, SOM ANGITT NEDENFOR. DIN ENESTE RETT ELLER RETTSMIDDEL I FORHOLD TIL NOEN PROBLEMER ELLER MISNØYE MED SKYPE-PROGRAMVAREN ER STRAKS Å AVINSTALLERE OG OPPHØRE BRUKEN AV SKYPE-PROGRAMVAREN.

6.5 Begrenset erstatningsansvar: UNDER INGEN OMSTENDIGHET SKAL SKYPE, SKYPES TILKNYTTEDE PARTER ELLER LISENSGIVERE ELLER SKYPES PERSONALE VÆRE ANSVARLIG, VERKEN I KONTRAKT, GARANTI, ERSTATNINGSRETTSLIG SKADE (INKLUDERT UAKTSOMHET), ERSTATNINGSANSVAR FOR PRODUKT ELLER NOEN ANNEN TYPE ERSTATNINGSANSVAR FOR:

6.5.1 ENHVER INDIREKTE, TILFELDIGE, SPESIELLE ELLER FØLGEMESSIGE SKADE (INKLUDERT UTEN BEGRENSNING ALLE TAP AV ELLER ØDELEGGELSE AV DATA, AVBRUDD, DATASVIKT ELLER ØKONOMISKE TAP) SOM FØLGE AV BRUKEN ELLER MANGLENDE EVNE TIL Å BRUKE SKYPE-PROGRAMVAREN, OG

6.5.2 ETHVERT TAP AV INNTEKT, FORRETNINGSVIRKSOMHET ELLER FORTJENESTE (DET VÆRE SEG DIREKTE ELLER INDIREKTE) SOM OPPSTÅR SOM FØLGE AV BRUK ELLER MANGLENDE EVNE TIL Å BRUKE SKYPE-PROGRAMVARE,

6.5.3 ALT TAP ELLER SKADE SOM KAN PÅDRAS AV DEG SOM FØLGE AV,

(I) ALLE AVBRUDD ELLER FORSINKELSER I KOMMUNIKASJONEN VED BRUK AV SKYPE-PROGRAMVAREN,

(II) INNSTILLING ELLER OPPSIGELSE AV DENNE AVTALEN AV DEG ELLER AV SKYPE, UANSETT ÅRSAK, OG

(III) UTGIVELSEN ELLER BESLUTNINGEN OM IKKE Å UTGI NYE VERSJONER AV SKYPE-PROGRAMVAREN TIL DEG.

6.6 BEGRENSNINGENE AV SKYPES ERSTATNINGSANSVAR OVERFOR DEG I AVSNITT 6.5 OVENFOR SKAL GJELDE UANSETT OM SKYPE, SKYPES TILKNYTTEDE PARTER ELLER SKYPES PERSONALE ER INFORMERT OM MULIGHETEN FOR SLIKT TAP ELLER SKADE.

6.7 INGENTING I DENNE AVTALEN ER MENT Å UTELUKKE ELLER BEGRENSE ELLER SKAL OPPFATTES Å UTELUKKE ELLER BEGRENSE SKYPES ANSVAR FOR (I) DØDSFALL ELLER PERSONSKADE FORÅRSAKET AV SKYPES UAKTSOMHET, SKYPES PERSONALE ELLER SKYPES REPRESENTANTER ELLER (II) NOE ANSVAR SOM IKKE KAN BEGRENSES ELLER EKSKLUDERES VED LOV.

6.8 Rettsområdets begrensninger: Siden noen rettsområder ikke tillater enkelte av utelukkelsene eller begrensningene angitt ovenfor, er det ikke sikkert at alle disse begrensningene eller utelukkelsene gjelder for deg. I så tilfelle skal erstatningsansvaret i så stor grad som det er mulig begrenses innenfor gjeldende lovgivning.

7. Ytterligere vilkår
7.1 I tillegg til denne avtalen må du overholde følgende ytterligere vilkår når du bruker Skypes programvare, produkter eller nettsider. Vi forventer at du leser nøye gjennom disse ytterligere vilkårene, som alle inngår i denne avtalen:

◦Skype-etikette http://www.skype.com/intl/no/legal/terms/etiquette gir retningslinjer for riktig og respektfull behandling av de andre medlemmene av Skypes
◦Skype-API. Du har ikke lov til å bruke Skype-API med mindre du overholder API-vilkårene på http://www.skype.com/intl/no/legal/terms/api/
◦Skypes elektroniske materiell. Du har ikke adgang til å bruke Skypes elektroniske materiell med mindre du overholder vilkårene for elektronisk materiell på http://www.skype.com/intl/no/company/legal/promote/materials/
◦Skypes betalbare Internett-produkter er levert av Skype Communications S.a.r.l., og er gjenstand for tjenestevilkårene på http://www.skype.com/legal/terms/voip/
◦Bruken av nettsiden http://www.skype.com/intl/no/ er underlagt bruksvilkårene for Skype Technologies SA på http://www.skype.com/intl/no/legal/terms/web/
◦Hvis du vil tilby betalingstjenester til andre brukere av Skype-programvare via Skype-programvaren som tjenesteleverandør, må du overholde tjenesteleverandøravtalen med Skype Communications S.a.r.l., på http://www.skype.com/intl/no/legal/terms/callserviceprovider
◦Hvis du vil bruke Skype-betalingsringetjeneste, må du overholde tjenestevilkårene for Skype-betalingsringing (Beta) på http://www.skype.com/intl/no/legal/terms/callservices/
◦Du må godta tjenestevilkårene for kringkasting som du finner på http://www.skype.com/intl/no/legal/terms/broadcast hvis du ønsker å bruke Skypes programvare i forbindelse med kringkasting (som defineres i tjenestevilkår for kringkasting).
7.2 Alle andre unntak: Hvis du er interessert i å gjøre noe som ikke er tillatt i henhold til denne avtalen eller av en av ovennevnte ytterligere vilkår, må du på forhånd innhente Skypes skriftlige samtykke og samtykke eksplisitt i eventuelle ytterligere vilkår.

7.3 Din fortrolige informasjon og ditt personvern: Skype forplikter seg til å respektere ditt personvern og fortroligheten til dine personopplysninger. Personvernerklæring på http://www.skype.com/go/privacy fremsetter hvordan Skype kan bruke dine personopplysninger og innholdet i din(e) kommunikasjon(er). Hvis du har innvendinger mot at din informasjon brukes slik det fremgår av personvernerklæringen, skal du ikke bruke Skypes programvare eller produkter.

8. Diverse
8.1 Hele avtalen: Vilkårene og betingelsene til vilkårene utgjør hele avtalen mellom deg og Skype når det gjelder innholdet herav, og erstatter alle tidligere overenskomster og avtaler, uansett form, når det gjelder innholdet. Ingenting i denne klausulen skal utelukke eller begrense ditt eller Skypes ansvar som følge av bedrageri eller bedragersk uriktig fremstilling.

8.2 Delvis ugyldighet: Hvis noen bestemmelse i vilkårene, eller noen del av en bestemmelse, finnes av en rett eller et administrativt organ av pågjeldende jurisdiksjon å være ulovlig, ugyldig eller urettskraftig, og den aktuelle bestemmelsen (eller delbestemmelsen) ikke er av grunnleggende art i forhold til vilkårene som helhet, skal ikke gjenværende vilkårs (inkludert resten av vilkåret som inneholder den aktuelle bestemmelsen) lovlighet, gyldighet eller håndhevbarhet påvirkes.

8.3 Ingen fraskrivelse: Hvis ikke en rett, myndighet eller rettsmiddel gitt i henhold til vilkårene eller ved lov blir utøvet, eller utøvelsen av disse er forsinket, skal det ikke utgjøre fraskrivelse av den retten, myndigheten eller rettsmiddelet. Hvis Skype frasier seg brudd på noen bestemmelse i vilkårene, skal dette ikke være å anse som fraskrivelse av etterfølgende brudd på den bestemmelsen, eller som fraskrivelse av brudd på noen annen bestemmelse.

8.4 Overdragelse: Du har ikke anledning til å overdra vilkårene eller noen rettigheter under disse. Skype har tillatelse til, etter eget forgodtbefinnende, å overdra vilkårene eller rettighetene under vilkårene til en hvilken som helst tredjepart, uten forhåndsvarsel.

8.5 Gjeldende lov og kompetent domstol: Vilkårene skal reguleres av og tolkes i samsvar med Luxembourgs lover og skal være underlagt jurisdiksjonen til domstolene i Luxembourg.

8.6 Språk: Den opprinnelige engelske versjonen av vilkårene kan være oversatt til andre språk. Ved eventuell manglende overensstemmelse eller avvik mellom den engelske versjonen og noen annen språkversjon, skal den engelskspråklige versjonen gjelde.

8.7 Overlevelse: Vilkårene i avsnitt 2.5, 5 og 6 i denne avtalen og alle andre bestemmelser i tjenestevilkårene som uttrykkes å overleve eller være gjeldende ved eventuell oppsigelse, skal overleve oppsigelse av denne avtalen og gjeldende ytterligere vilkår, uansett årsak.

8.8 AVC/H.264-varsel. Hvis Skypes programvare brukes til videosamtaler (i) mellom din private datamaskin og enheter som ikke er PCer eller (ii) mellom enheter som ikke er PCer, kan AVC/H.264-kodeken brukes til å tilrettelegge videofunksjonalitet. I slike tilfeller gjelder følgende: AVC-VIDEOFUNKSJONALITETEN TIL DETTE PRODUKTET HAR LISENS UNDER AVC-PATENTPORTEFØLJEN FOR PERSONLIG OG IKKE-KOMMERSIELL BRUK FOR AT EN FORBRUKER SKAL KUNNE (i) KODE VIDEO I SAMSVAR MED AVC-STANDARDEN (“AVC-VIDEO”) OG/ELLER (ii) DEKODE AVC-VIDEO SOM HAR BLITT KODET AV EN FORBRUKER SOM BEDREV PRIVAT OG IKKE-KOMMERSIELL VIRKSOMHET OG/ELLER BLE MOTTATT FRA EN VIDEOFORHANDLER MED LISENS TIL Å ANSKAFFE AVC-VIDEO. INGEN LISENSER TILDELES ELLER SKAL UNDERFORSTÅS FOR NOE ANNEN BRUK. DU FINNER MER INFORMASJON PÅ HJEMMESIDEN TIL MPEG LA, L.L.C. VED Å GÅ TIL HTTP://WWW.MPEGLA.COM/.

DU VEDKJENNER UTTRYKKELIG AT DU HAR LEST DENNE AVTALEN OG FORSTÅR RETTIGHETENE, FORPLIKTELSENE OG VILKÅRENE OG BETINGELSENE ANGITT I DETTE DOKUMENTET. NÅR DU KLIKKER PÅ GODTA-KNAPPEN OG/ELLER FORTSETTER Å INSTALLERE SKYPE-PROGRAMVAREN, GIR DU UTTRYKKELIG TILSAGN TIL Å VÆRE BUNDET AV DENS VILKÅR OG BETINGELSER OG GIR SKYPE RETTIGHETENE ANGITT I DETTE DOKUMENTET.

© Skype – Sist oppdatert: August 2010