Szolgáltatási feltételek
1. A legfontosabb dolgok, amiket a Skype használatával kapcsolatban tudnia kell
1.1 Nem kezdeményezhetők segélyhívások: A Skype nem helyettesíti az Ön mobiltelefonját vagy vezetékes telefonját. Ezen belül – nagyon korlátozott körülményektől eltekintve – a Skype nem teszi lehetővé azt, hogy Ön segélyhívásokat kezdeményezzen a segélyszolgálatokhoz. Önnek alternatív kommunikációs megoldásokról kell gondoskodnia, ha segélyszolgálatokat is el kíván érni. További részletek az alábbi 3.4 és 6.5 pontban.

1.2 Joghatósági korlátozások: Amennyiben országának törvényei tiltják Önnek a Termékek használatát, mert Ön nem éri el a korhatárt, vagy mert a Termékek használata az Ön országában nem engedélyezett, úgy kérjük, ne használja azokat.

1.3 A jelen Szerződés: A jelen Szolgáltatási feltételek és azok összes frissítése, valamint a Skype szoftver, a Skype webhely és a Termékek Ön általi használatára vonatkozó Kiegészítő feltételek együttesen képezik az Ön és a Skype közötti jogi megállapodást. Ha egyetért a jelen Szolgáltatási feltételekkel, kattintson az „Egyetértek” gombra. Ha Ön nem ért egyet a jelen Szolgáltatási feltételekkel, akkor ne kattintson az „Egyetértek” gombra, és ne használja a Termékeket. Kérjük, mindenféleképpen olvassa el – és fogadja el – a Végfelhasználói licencszerződést, az Adatvédelmi szabályzatot és a Skype etikettet, valamint minden egyéb További feltételt, amely a Skype szoftver, a Skype weboldal és termékek Ön által történő felhasználására vonatkozik. Előfordulhat, hogy a Termékeket egyes országokban a helyi partnerünk biztosítja. Ha így van, akkor Önnek az ilyen partner saját szolgáltatási feltételeit kell elfogadnia, mert ellentmondás esetén azok felülírják a jelen Szolgáltatási feltételeket. Nyomtassa ki vagy mentse el a jelen Szolgáltatási feltételek egy példányát.

2. Meghatározások
A jelen Szolgáltatási feltételekben nem meghatározott nagybetűs kifejezések jelentése a Végfelhasználói licencszerződésben megadott jelentésükkel egyezik meg. Emellett az alábbi szavak és kifejezések jelentése a következő:

Termék(ek):a Skype által a jelen Szolgáltatási feltételekkel összhangban biztosított internetes kommunikációs termékek (így például – korlátozás nélkül – az online számok, a Skype To Go számok, hangposta, nyilvános csevegés, előfizetések, üzleti ajánlások keresése, Skype For Your Mobile, Spinvox for Skype, Skype Access, SMS, korlátozott segélyhívás és Skype-egyenleg);

Skype: a Skype Communications S.a.r.l., amely a 23-29 Rives de Clausen, 2165 Luxembourg, Luxembourg címen található;

Szolgáltatási feltételek: az időről időre megújítható és/vagy módosítható jelen szolgáltatási feltételek.

3. Mit várhat el tőlünk, és mit nem
A Skype használata során Ön a következőket várhatja el tőlünk:

3.1 Minőség: A Skype arra törekszik, hogy minimális megszakításokkal biztosítsa a Termékeket. Meg kell azonban érteni, hogy a Skype nem tudja azt garantálni, hogy a Termékek mindig megszakítás, késedelem vagy más hibák nélkül működjenek. Mivel a Termékek átvitele nyilvános internetvonalakon és a nyilvános kapcsolt telefonhálózaton („PSTN”) keresztül történhet, előfordulhatnak áramkimaradások, vagy megszakadhat az internetszolgáltatás, és Ön ilyenkor szakadozást tapasztalhat, pl. csomagvesztést vagy csomagkésést, ami rontja Önnél a kommunikáció minőségét.

3.2 Műszaki fejlesztés és karbantartás: A Skype módosíthatja a műszaki jellemzőket annak érdekében, hogy lépést tudjon tartani a legújabb követelményekkel vagy technológiai fejlesztésekkel, illetve hogy megfeleljen valamely jogszabálynak. Mivel arra is szükség lehet, hogy a Skype javítást, fejlesztést és/vagy frissítést végezzen a Termékeken, így kénytelenek lehetünk korlátozni, limitálni, szüneteltetni, zavarni és/vagy megszakítani a Termékeket.

3.3 A kommunikáció tartalma: A Skype nem ellenőrzi, illetve egyáltalán nem ismeri a Termékek használatával terjesztett kommunikáció(k) tartalmát. A kommunikáció tartalmáért kizárólag az a személy felel, akitől az adott tartalom származik. Emiatt tehát előfordulhat, hogy Ön sértő, kiskorúakra ártó jellegű, törvényellenes, szeméremsértő vagy más miatt kifogásolható tartalommal találkozik.

3.4 Nincs hozzáférés Segélyszolgálatokhoz: A Skype szoftvernek nem célja segélyhívásokat támogatni vagy továbbítani, bármilyen kórházba, jogérvényesítési szervhez, orvosi ellátó egységhez vagy bármilyen segélyszolgálathoz intézik is őket. A hagyományos telefonszolgáltatások és a Termékek között lényeges különbségek vannak. Ön tudomásul veszi és vállalja, hogy (i) a Skype semmilyen hatályos helyi és/vagy országos jogszabály, rendelet vagy törvény alapján nem köteles a Segélyszolgálatokhoz való hozzáférést biztosítani; (ii) az Ön feladata az, hogy megvásárolja (a Termékektől külön) a Segélyszolgálatokhoz való hozzáféréshez szükséges hagyományos vezetékmentes (mobil) vagy vezetékes telefonszolgáltatást; és (iii) a Skype nem pótolja az Ön elsődleges telefonszolgáltatását.

3.5 Korlátozott segélyhívás: Nagyon korlátozott számú országban és csak a Skype szoftver 4.1 for Windows (vagy későbbi) verziójánál vagy a 3.0 for Mac OS X (vagy későbbi) verziójánál („ Engedélyezett verziók”) a Skype megpróbál önállóan működő szolgáltatásként korlátozott segélyhívást biztosítani, de ebben a vonatkozásban nem vállal kötelezettséget. Ezt a Terméket abszolút csak mint utolsó lehetőséget szabad használni. Emellett az alábbiakat kell figyelembe venni:

(i) a fenti 3.1 pont szerinti minőségi korlátokat, mert ezek bármelyike kedvezőtlenül befolyásolhatja a hívás sikerét.

(ii) előfordulhat, hogy egy engedélyezett országban a Skype útján történő segélyhívás nem kap ugyanolyan hálózati prioritást, mint egy hagyományos vezetékmentes (mobil) vagy vezetékes szolgáltatás útján eszközölt hívás.

(iii) ha létrejön a segélyhívás, akkor a rendszer arra kéri Önt, hogy adja meg fizikai tartózkodási helyét egy harmadik fél segélyszolgálati munkatársának, hogy az Ön segélyhívását a megfelelő segélyszolgálati szervezet fogadhassa. Ha Ön a kérés időpontjában nem adja meg ezt az információt, akkor azzal tudomásul veszi, hogy a segélyhívás nem biztos, hogy sikerül és hogy Ön a Skype használatával nem tudja majd elérni az igényelt segélyszolgálatot. Ilyen körülmények között a Skype nem vállal felelősséget az Ön sikertelen segélyhívásáért.

(iv) az Engedélyezett verziókat leszámítva a Skype nem biztosít korlátozott segélyhívást semmilyen Termékhez vagy Termékkel együtt, illetve semmilyen platform, eszköz, szolgáltatás vagy operációs rendszer használatakor (beleértve a harmadik felek által a Skype API felhasználásával vagy egyéb módon kifejlesztett bármely terméket, platformot, eszközt, szolgáltatást vagy operációs rendszert is).

Ön úgy tudhatja meg, hogy az Ön országában elérhető-e a korlátozott segélyhívás funkció, ha a Skype szoftver Hívásbeállítások oldalán az Ön alapértelmezett tartózkodási helyét állítja be segélyhíváshoz (amennyiben Ön Engedélyezett verziót használ). Önnek kell arról gondoskodnia, hogy ez az információ helyes legyen és hogy a fizikai cím megváltozásakor megtörténjen a frissítés. A világ országainak többségében a Skype nem támogatja a segélyhívásokat. Ha az Ön országában támogatva van a korlátozott segélyhívás, akkor a segélyhívásért a Skype nem számít fel semmit, illetve Önnek nem kell Skype-hitel egyenleggel rendelkeznie. Ha viszont az Ön országában nincs támogatva a korlátozott segélyhívás, akkor Ön a Skype szoftver használatával ne próbáljon és ne engedjen segélyhívást kezdeményezni. Ha az Ön engedélyével egy másik felhasználó használja az Ön Felhasználói fiókját, akkor ezt a felhasználót Önnek kell tájékoztatnia azon korlátozott körülményekről, amelyek fennállása esetén korlátozott segélyhívás áll rendelkezésre.

4. Amit mi várunk el Öntől
4.1 Információadás. Önnek mindenkor időben kell megadnia a Skype-nak a Termékek megfelelő biztosításához szükséges adatokat és információkat.

4.2 Nincs viszonteladás. Ön vállalja, hogy semmilyen harmadik félnek nem értékesíti tovább a Termékeket.

4.3 Kártalanítás. ÖN VÁLLALJA, HOGY MEGVÉDI, KÁRTALANÍTJA ÉS MENTESÍTI A SKYPE-OT ÉS ANNAK TÁRSVÁLLALATAIT BÁRMELY ÉS MINDEN OLYAN KÖTELEZETTSÉG ÉS KÖLTSÉG TEKINTETÉBEN (BELEÉRTVE AZ EMLÍTETTEKNÉL FELMERÜLŐ INDOKOLT ÜGYVÉDI DÍJAKAT IS), AMELYEK AMIATT VAGY AZZAL KAPCSOLATBAN MERÜLNEK FEL, HOGY ÖN MEGSÉRTI A JELEN SZOLGÁLTATÁSI FELTÉTELEKET, BÁRMELY HATÁLYOS TÖRVÉNYT VAGY RENDELKEZÉST, ILLETVE BÁRMELY HARMADIK FÉLNEK A SKYPE TERMÉKEK HASZNÁLATÁVAL ÖSSZEFÜGGŐ JOGAIT.

5. Fizetési és díjszabási kérdések
5.1 Skype-hitel. Egyes Termékek használatért Önnek fizetnie kell. A fizetős Termékeket akkor vásárolhatja meg, ha Skype-hitelének egyenlege megfelelő, ami nem más, mint az Ön (vagy egy Céges kezelőfelület adminisztrátora) által a Skype-tól vásárolt és az Ön Felhasználói fiókjához hozzárendelt hitel („ Skype-hitel”). Felhasználói fiókjában Önnek megfelelő összegű Skype-hitelt kell elhelyeznie az Ön terheléses vagy hitelkártyája, PayPal szolgáltatás, akciós kuponok vagy a Skype-tól kapott egyéb eszközök útján. A Skype fenntartja a jogot arra, hogy ne fogadja el bizonyos kibocsátók terheléses vagy hitelkártyáit.

5.2 Korlátozások. A Skype nem garantálja azt, hogy Ön minden fizetős Termék megvásárlására fel tudja majd használni az Ön Skype-hitelének egyenlegét. Előfordulhat, hogy bizonyos Termékekért külön kell fizetni.

5.3 Inaktív Skype egyenleg: Amennyiben – az 5.4 pontnak megfelelően – 180 napig nem használja Skype egyenlegét, akkor azt inaktív állapotba helyezzük. A Skype egyenleget a felhasználói fiókján, a http://www.skype.com/go/store.reactivate.credit címen elérhető hivatkozást követve aktiválhatja újra. Az újraaktivált Skype egyenleg után nem jár visszatérítés.

5.4 Az egyenleg lejárata Amennyiben Ön Japánban lakik, és Skype egyenleget vásárol a Skype.com weboldalon, úgy Önre nem vonatkozik a fenti 5.3 pont, és Skype egyenlege a vásárlás napjától számított hat hónap elteltével lejár. A lejárat napján, illetve azt követően nem használhatja fel Skype egyenlegét. Amennyiben Ön lejárt Skype egyenleget használ, azzal megszegi a jelen Szolgáltatási feltételeket, és a lenti 7.2 pontnak megfelelően jogunkban áll a jelen Szolgáltatási feltételeket megszüntetni, és megakadályozni, hogy Ön felhasználói fiókjához hozzáférhessen.

5.5 Visszatérítési szabályzat

(i) Visszatérítési kérelem: A fel nem használt és még érvényes Termékek után, valamint a fel nem használt és aktív Skype egyenleg után Ön bármikor visszatérítést kérhet a következő címen elérhető Ügyfélszolgálathoz benyújtott támogatási kérelem útján: support.skype.com. Nem jár visszatérítés olyan Skype egyenleg után, amelynek újraaktiválása az 5.3 és 12.4 pontnak megfelelően történt. A más módon benyújtott visszatérítési kérelmeket nem áll módunkban megvizsgálni. Nem jár visszatérítés olyan Skype egyenleg után, amelynek újraaktiválása az 5.3 és 12.3 pontnak megfelelően történt, illetve olyan Skype egyenleg után, amely az 5.4 pontnak megfelelően járt le. A más módon benyújtott visszatérítési kérelmeket nem áll módunkban megvizsgálni. Nem jár visszatérítés olyan Termékek után (beleértve a Skype egyenleget is), amelyek vásárlása nem közvetlenül online történt a Skype-tól (például kuponok vagy előre kifizetett kártyák után nem jár visszatérítés), vagy amelyek kifizetése készpénzzel történt külső felek által biztosított fizetési módszerek (például készpénzfizetési pénztárca) útján, illetve a Skype Manager tagjainak az adminisztrátor által fizetett Skype egyenleg után. Ha Ön a Skype egy külső partnerén keresztül vásárol Termékeket (beleértve a Skype egyenleget is), akkor az esetleges visszatérítési kérelmeket nem a Skype-hoz, hanem ezen partnerhez kell továbbítani. A partner saját hatáskörében dönt arról, hogy ad-e visszatérítést.

(ii) Megfelelően benyújtott visszatérítési kérelem esetén a Skype visszatéríti Önnek Skype-hitelének egyenlegét. Ha Skype-egyenlegéből Ön egy eurónál (1 EUR) kevesebbet használt fel, akkor teljes visszatérítést fog kapni. Megfelelően benyújtott visszatérítési kérelem esetén a Skype időarányos visszatérítést ad Önnek az adott Termék fel nem használt időszaka után.

(iii) A Skype fenntartja a jogot az ismétlődő (adott típusú fizetős Termék után egynél több) visszatérítési kérelmek megtagadására.

(iv) A Skype akkor is visszatéríti az Ön Skype-hitelének egyenlegét, ha Ön a jelen Szolgáltatási feltételek szerint megengedetten megszünteti Felhasználói fiókját/fiókjait, vagy ha a Skype komoly indok nélkül felmondja a jelen Szolgáltatási feltételeket.

(v) Minden visszatérítést az eredetileg használt fizetési módszer vagy a Skype által saját belátása szerint meghatározott egyéb ésszerű fizetési módszer útján kell eszközölni, a Skype-hitelt vagy Terméket eredetileg megvásárló személynek címezve, illetve az Ön Skype-hitelének megfelelő korrekciójával.

(vi) A Skype fenntartja a jogot a jelen Szolgáltatási feltételek azonnali hatállyal, automatikusan és a bírói út választása nélkül történő felmondására, ha Ön bármilyen módon visszaél a visszatérítésre vonatkozó jelen feltételekkel.

5.5 FIZETÉS

5.5.1 Díjak és árak

(i) Termékek: Ön azokat a díjakat és tarifákat fizeti a Skype-nak, amelyeket az Ön által megvásárolt és használt Termékekre vonatkozóan a Skype webhely feltüntet. Ön fizethet Skype-egyenlege felhasználásával vagy bármely más rendelkezésre álló fizetési módszerrel.

(ii) Telefonhívás: A telefonok hívásáért fizetendő díj kapcsolási díjból és percdíjból áll, amint a http://www.skype.com/go/allrates oldalon olvasható.

(iii) Prémium díjszabású számok: A prémium díjszabású számok hívásáért fizetendő díj a http://www.skype.com/go/rates-premium címen feltüntetett percdíjból áll. Itt nem kell kapcsolási díjat fizetni.

(iv) A hívás időtartamának kiszámítása percalapú felosztással történik. A perctöredékek a következő percre lesznek felkerekítve. A kapcsolási díj felszámítása, - ahol az alkalmazásra kerül -, a hívás megkezdésekor történik. A hívás során felmerülő díjak automatikusan levonásra kerülnek az Ön számlájáról.

5.5.2 A díjak és tarifák változása

(i) A Skype bármikor megváltoztathatja a tarifákat (a prémium díjszabású számok kivételével), ha erről harminc (30) nappal előbb értesítést tesz közzé a Skype webhelyén: http://www.skype.com/go/allrates.

(ii) A prémium díjszabású számok hívásának díjai az Ön előzetes értesítése nélkül bármikor módosíthatók. Ha meg kívánja tudni egy prémium díjszabású szám aktuális hívási díját, mindössze annyit kell tennie, hogy begépeli a számot a http://www.skype.com/go/rates-premium oldalon található árkalkulátorba.

(iii) Ha Ön nem fogadja el a tarifák ilyen módosítását, akkor Skype-hitele egyenlegének visszatérítését kérheti. Az új tarifa azután lesz érvényes az Ön legközelebbi vásárlására, hogy megtörtént a módosítások közzététele a Skype webhelyen. Ön elismeri, hogy az új tarifák elfogadását jelenti az, ha a tarifák módosítása után Ön folytatja a Termékek vásárlását és/vagy használatát.

(iv) A Skype az Ön előzetes értesítése nélkül bármikor módosíthatja a Termékek (pl. online számok vagy hangposta) megvásárlásakor fizetendő díjakat.

5.5.3 Adó: Általánosságban a 15%-os luxemburgi áfa érvényes Önre, ha az EU-ban él, és nem rendelkezik áfa azonosító számmal. Egyes országokban helyi adók lehetnek érvényesek. Amikor Ön bizonyos országokban kupont vásárol, helyi áfával vagy egyéb adókkal kell számolnia, amelyeket a beváltást követően levonhatnak a kupon értékéből. Az alábbiakban felsorolt területek az EU-ban mentesek az áfa alól a közös áfarendszerről szóló 2006/112/EK sz. Tanácsi irányelv alapján. A Skype webhely nem teszi lehetővé, hogy az ilyen területeken lévő felhasználók élvezzék ezen áfamentesség előnyeit, és ezért nem biztosítjuk a Terméket az ilyen területeken: Athos-hegy, Kanári-szigetek, Franciaország tengeren túli megyéi, Aland-szigetek, Csatorna-szigetek, Helgoland szigete, Büsingen területe, Ceuta, Melilla, Livigno, Campione d'Italia körzet és a Lugano-tó olaszországi vizei.

5.5.4 Telefonhívásra vonatkozó ingyenes promóciók: A Skype korlátozott időtartamra ingyenes telefonhívásokat kínálhat bizonyos országokból vagy országokba. Cserébe a Skype csak annyit kér Öntől, hogy ésszerűen használja a Terméket, és ne éljen vissza az ingyenesség előnyeivel. A Skype emlékezteti Önt arra, hogy nem engedélyezi Önnek a telefonhívások viszonteladását, és hogy ha a Skype szándékos visszaélést észlel, akkor jogosult azonnal megszüntetni az Ön hozzáférését a Felhasználói fiókjához. Ha pedig Ön olyan szolgáltatást, proxy vagy egyéb eszközt használ, amely miatt nem tudjuk meghatározni az Ön helyét (például névtelen IP-cím kiosztása), akkor a Skype jogosult az Ön által kezdeményezett hívásokat normál tarifával kiszámlázni, függetlenül az Ön tényleges földrajzi helyétől. Figyelem: az ilyen promóciók nem tartalmazzák a prémium díjszabású számok hívását, valamint a "hívásátirányítás" szolgáltatás révén keletkező hívásokat.

5.5.5 Téves számlázás. Ha Ön úgy véli, hogy a Skype tévesen számlázott Önnek, akkor az adott számlázást követő 90 napon belül kell a Skype ügyfélszolgálatot a https://support.skype.com/en/ címen megkeresnie. 90 napnál régebben kiszámlázott díjakat nem térítünk vissza.

6. A Skype felelőssége Önnel szemben
6.1 A felelősség korlátozása. A SKYPE, ANNAK TÁRSVÁLLALATAI, LICENCADÓI VAGY A SKYPE MUNKATÁRSAI NEM TARTOZNAK SEMMILYEN – SZERZŐDÉSES, GARANCIÁLIS VAGY SZERZŐDÉSEN KÍVÜLI – FELELŐSSÉGGEL (BELEÉRTVE A HANYAGSÁGOT IS) VAGY EGYÉB FELELŐSSÉGGEL AZ ALÁBBIAKAT ILLETŐEN:

(i) BÁRMELY KÖZVETETT, VÉLETLEN, KÜLÖNLEGES VAGY KÖVETKEZMÉNYES KÁR; ÉS

(ii) BÁRMELY JÖVEDELEM-, ÜZLET- VAGY NYERESÉGVESZTÉS (AKÁR KÖZVETLEN, AKÁR KÖZVETETT).

6.2 A SKYPE ÖN FELÉ FENNÁLLÓ FELELŐSSÉGÉNEK A FENTI 6.1 PONT SZERINTI KORLÁTOZÁSAI ATTÓL FÜGGETLENÜL FENNÁLLNAK, HOGY A SKYPE, ANNAK TÁRSVÁLLALATAI VAGY A SKYPE MUNKATÁRSAI ÉRTESÜLTEK-E AZ ILYEN KÁROK VAGY VESZTESÉGEK LEHETŐSÉGÉRŐL.

6.3 A JELEN SZERZŐDÉSBEN SEMMI OLYAN NEM SZEREPEL, AMI KIZÁRNÁ VAGY KORLÁTOZNÁ, ILLETVE AMI ÚGY ÉRTELMEZHETŐ, HOGY KIZÁRJA VAGY KORLÁTOZZA A SKYPE FELELŐSSÉGÉT (I) A SKYPE, A SKYPE MUNKATÁRSAINAK VAGY ÜGYNÖKEINEK HANYAGSÁGA MIATTI HALÁLESET VAGY SZEMÉLYI SÉRÜLÉS ESETÉN VAGY (II) A TÖRVÉNYILEG NEM KORLÁTOZHATÓ VAGY KIZÁRHATÓ FELELŐSSÉG ESETÉN.

6.4 SKYPE JELEN FELTÉTELEKKEL KAPCSOLATOS TELJES (SZERZŐDÉSES, SZERZŐDÉSEN KÍVÜLI VAGY EGYÉB) FELELŐSSÉGE (BELEÉRTVE A HANYAGSÁGOT IS) ÖSSZESSÉGÉBEN NEM HALADHATJA MEG A JOGIGÉNY ALAPJÁUL SZOLGÁLÓ ESEMÉNY IDŐPONTJÁT MEGELŐZŐ 12 HÓNAPOS IDŐSZAK SORÁN A TERMÉKEKÉRT ÖN ÁLTAL FIZETETT ÖSSZEGET (AHOL VAN ILYEN), ILLETVE MAXIMUM 5000 EURÓT (HACSAK A VESZTESÉG OKA NEM A SKYPE SZÁNDÉKOS MULASZTÁSA VAGY SÚLYOS HANYAGSÁGA).

6.5 A SEGÉLYSZOLGÁLATOK MIATTI FELELŐSSÉG KIFEJEZETT KIZÁRÁSA. A SKYPE SZOFTVER HASZNÁLATA MELLETTI KORLÁTOZOTT SEGÉLYHÍVÁS CSAK A 3.5 PONTBAN EMLÍTETT KÖRÜLMÉNYEK ESETÉN ENGEDÉLYEZETT. EGYIK TERMÉKNEK SEM FELADATA VAGY CÉLJA SEGÉLYHÍVÁSOKAT TÁMOGATNI VAGY TOVÁBBÍTANI, BÁRMILYEN SEGÉLYSZOLGÁLATHOZ INTÉZIK IS AZOKAT. SEM A SKYPE, SEM ANNAK TISZTSÉGVISELŐI, MUNKAVÁLLALÓI VAGY TÁRSVÁLLALATAI NEM VISELNEK SEMMILYEN – SZERZŐDÉSES, GARANCIÁLIS VAGY SZERZŐDÉSEN KÍVÜLI – FELELŐSSÉGET (BELEÉRTVE A HANYAGSÁGOT IS) VAGY EGYÉB FELELŐSSÉGET SEMMI OLYAN KÖVETELÉS, KÁR VAGY VESZTESÉG MIATT, (ÉS ÖN EZENNEL LEMOND BÁRMELY ÉS MINDEN OLYAN KÖVETELÉSRŐL VAGY PERALAPRÓL), AMELY A KÖVETKEZŐK MIATT KELETKEZIK:

(A) AMENNYIBEN A SEGÉLYHÍVÁS NEM ENGEDÉLYEZETT:

(I) HA ÖN A SKYPE SZOFTVER HASZNÁLATÁVAL KÉPTELEN KAPCSOLATBA LÉPNI A SEGÉLYSZOLGÁLATOKKAL, VAGY

(II) HA ÖN A FENTI 1.1 PONTBAN FOGLALTAK SZERINT NEM GONDOSKODIK TOVÁBBI MEGOLDÁSOKRÓL A SEGÉLYSZOLGÁLATOK ELÉRÉSE ÉRDEKÉBEN;

(B) AMENNYIBEN KORLÁTOZOTT SEGÉLYHÍVÁS ENGEDÉLYEZETT:

(I) A 3.5 PONT SZERINTI SZOLGÁLTATÁSI KORLÁTOK, VAGY

(II) HA ÖN A FENTI 3.5 PONTBAN FOGLALTAK SZERINT NEM GONDOSKODIK TOVÁBBI MEGOLDÁSOKRÓL A SEGÉLYSZOLGÁLATOK ELÉRÉSE ÉRDEKÉBEN, VAGY

(III) ÖN NEM ADJA MEG PONTOS FIZIKAI TARTÓZKODÁSI HELYÉT A SEGÉLYSZOLGÁLATI MUNKATÁRSNAK, VAGY

(IV) AZ ÖN HÍVÁSÁT FOGADÓ HARMADIK FÉL SEGÉLYSZOLGÁLATI MUNKATÁRSAK ÉS TELEFONKÖZPONTOK MAGATARTÁSA.

6.6 A TARTALOM MIATTI FELELŐSSÉG KIFEJEZETT KIZÁRÁSA. A SKYPE KIZÁR MINDEN FELELŐSSÉGET ÉS KÖTELEZETTSÉGET A TERMÉKEKEN (ÍGY PÉLDÁUL – KORLÁTOZÁS NÉLKÜL – NYILVÁNOS CSEVEGÉSEKEN, PRÉMIUM DÍJSZABÁSÚ SZÁMOK HÍVÁSÁN) KERESZTÜL TOVÁBBÍTOTT TARTALOM, ILLETVE AZ ALÁBBI 11. PONT SZERINTI HARMADIK FELEK ÁLTAL BIZTOSÍTOTT BÁRMELY TARTALOM, TERMÉKEK VAGY SZOLGÁLTATÁSOK TEKINTETÉBEN. SEM A SKYPE, SEM ANNAK TISZTSÉGVISELŐI, MUNKAVÁLLALÓI VAGY TÁRSVÁLLALATAI NEM VISELNEK SEMMILYEN – SZERZŐDÉSES, GARANCIÁLIS VAGY SZERZŐDÉSEN KÍVÜLI – FELELŐSSÉGET (BELEÉRTVE A HANYAGSÁGOT IS) VAGY EGYÉB FELELŐSSÉGET SEMMI OLYAN KÖVETELÉS, KÁR VAGY VESZTESÉG MIATT, (ÉS ÖN EZENNEL LEMOND BÁRMELY ÉS MINDEN OLYAN KÖVETELÉSRŐL VAGY PERALAPRÓL), AMELY AZ ILYEN TARTALOM, TERMÉKEK VAGY SZOLGÁLTATÁSOK MIATT ADÓDIK

6.7 Joghatósági korlátozások. Mivel egyes joghatóságok nem engedik meg a fenti kizárások vagy korlátozások némelyikét, így nem biztos, hogy ezen kizárások vagy korlátozások mindegyike érvényes Önre. Ilyen esetben a felelősség a hatályos törvények szerinti lehetséges mértékben korlátozódik.

6.8 Vis maior. Ön elismeri és tisztában van azzal, hogy ha a Skype vis maior esemény bekövetkezte miatt nem képes a Termékeket biztosítani, akkor ezzel a Skype nem sérti meg a jelen Szolgáltatási feltételek alapján Önnel szemben fennálló egyetlen kötelezettségét sem. A vis maior esemény a Skype hatáskörén kívül álló eseményeket jelenti. Ha a Skype-ot vis maior esemény érinti, akkor lehető legjobb tudása szerint köteles Önt azonnal tájékoztatni arról, hogy kötelezettségeinek teljesítésében várhatóan milyen mértékű és időtartamú kiesésre vagy késésre lehet számítani. A SKYPE NEM TARTOZIK SEMMILYEN – SZERZŐDÉSES, GARANCIÁLIS VAGY SZERZŐDÉSEN KÍVÜLI – FELELŐSSÉGGEL (BELEÉRTVE A HANYAGSÁGOT IS) VAGY EGYÉB FELELŐSSÉGGEL A JELEN SZERZŐDÉS SZERINTI KÖTELEZETTSÉGEINEK ELMULASZTÁSÁÉRT, AMENNYIBEN AZ ILYEN MULASZTÁS OKA VALAMILYEN VIS MAIOR ESEMÉNY.

7. Meddig tart a Skype-pal kötött szerződése?
7.1 Időtartam. A szerződés azon a napon lép érvénybe, amelyen Ön azt az accept (elfogad) gombra, illetve a Skype által megjelölhető hasonló gombokra vagy linkekre kattintva elfogadja, vagy amelyen Ön először használ valamilyen Terméket (amelyik előbb következik be), és addig marad hatályos, amíg azt a Skype vagy Ön fel nem bontja az alábbiak szerint.

7.2 Megszüntetés. Ön bármikor megszüntetheti a velünk kötött szerződését. Az egyéb jogorvoslatok korlátozása nélkül a Skype-nak vagy Társvállalatainak jogában áll azonnali hatállyal, automatikusan és bírói út választása nélkül korlátozni, szüneteltetni vagy megszüntetni a Termékek Ön általi használatát, letiltani a Skype webhelyhez való hozzáférést, eltávolítani a tárolt tartalmat, valamint technikai és jogi lépésekkel távol tartani Önt a Skype webhelytől akkor, ha úgy véljük, hogy Ön megsérti a jelen Szolgáltatási feltételeket, problémákat és esetleg jogi kötelezettségeket okoz, nem cégünk útmutatásainak betűje szerint és szellemében jár el, megsérti mások szellemi tulajdonnal kapcsolatos jogait, csalárd, erkölcstelen vagy illegális tevékenységeket folytat, illetve más hasonló okok miatt. Az ilyen megszüntetést a Skype úgy foganatosítja, hogy megakadályozza az Ön hozzáférését a saját Felhasználói fiókjához, valamint a Termékekhez és a Skype szoftverhez. Amennyiben Ön érvényes e-mail címet adott meg, a Skype e-mailben is értesítheti Önt.

7.3 Frissítés: A Skype fenntartja a jogot a jelen Szolgáltatási feltételek bármikor történő módosítására úgy, hogy a módosított Szolgáltatási feltételeket közzéteszi a Webhelyen, ami a közzétételt követő harmincadik (30.) napon válik hatályossá, hacsak a módosított Szolgáltatási feltételeket Ön az Accept (Elfogad) gombra való kattintással kifejezetten el nem fogadja. Ha Ön a 30 napos időszak lejárta után tovább folytatja a Termékek használatát, akkor az úgy tekintendő, hogy Ön elfogadta és magára érvényesnek tekinti a Szolgáltatási feltételek módosított változatában rögzített feltételeket. Ha Ön nem fogadja el a módosított Szolgáltatási feltételeket, akkor jogosult az ügyféltámogatási csoportot írásban vagy e-mailben elérve felmondani az Önhöz tartozó Felhasználói fiókot úgy, hogy a felmondás a módosított Szolgáltatási feltételek hatálybalépésének napjától érvényes. A jelen Szolgáltatási feltételek aktuális változata a http://www.skype.com/go/tos címen található.

8. Kiegészítő feltételek az online számok és a Skype To Go számok használatához
8.1 Online szám vagy Skype To Go szám elérhetősége. Amennyiben Ön online számot/Skype To Go számot vásárolt, és arra jogosult, a számot a lehető leghamarabb elérhetővé tesszük az Ön részére, miután Ön teljesítette felénk a fizetést. A szám elérhetővé tételét egyes országokban a Skype helyett egy Skype-partner is elvégezheti, és így előfordulhat, hogy Önnek külön szerződést kell kötnie ezzel a partnerrel. Ön tudomásul veszi és megérti, hogy a szám elérhetősége és kiosztása a számok tekintetében semmilyen tulajdon- vagy egyéb jog átadását nem jelenti.

8.2 Üzleti vezérlőpult. Ha az online szám Önhöz való hozzárendelését adminisztrátor végzi el, a szám használatához való jogot és az adott jog törlését az adminisztrátor saját belátása szerint gyakorolhatja. A Skype igyekszik maga elvégezni a kért szám hozzárendelését és kiosztását, továbbá annak biztosítását, hogy a PSTN-felhasználók Önt a saját számán hívhassák, ahol ez alkalmazható. A Skype azonban nem tudja garantálni, hogy a kért számok Önhöz hozzárendelhetők vagy Önnek kioszthatók lesznek, vagy hogy az ilyen számmal Ön igénybe veheti a Skype szoftvert és a Termékeket.

8.3 Számok megszüntetése. A Skype bármilyen (többek között az alábbiakban felsorolt) indokkal bármikor jogosult az Ön számára elérhetővé tett bármely számot visszautasítani, megváltoztatni vagy megszüntetni:

(i) ha Ön nem teljesíti a jelen Szolgáltatási feltételeket vagy a vonatkozó Kiegészítő feltételek bármelyikét;

(ii) ha Ön nem teljesíti a Skype és/vagy annak partnerei által a Termékekre vonatkozóan adott bármely utasítást az alábbi 8.5 pontnak megfelelően; és/vagy;

(iii) ha a számot a Skype valamelyik partnere vonta vissza, szüntette meg vagy módosította bármilyen ok miatt.

8.4 Ha a Skype megváltoztatja az Önhöz hozzárendelt online számot vagy Skype To Go számot, akkor a Skype erről email útján küld értesítést, feltüntetve abban a változtatás hatálybalépésének napját és az Ön új számát. Ha Ön nem fogadja el az új számot, akkor jogosult írásban vagy a billing@skype.net címre küldött email útján felmondani az Önhöz tartozó számot úgy, hogy a felmondás az új szám életbe lépésének napjától érvényes.

8.5 Együttműködés az Ön részéről. Ön vállalja, hogy (i) teljesíti a számok és a Termékek használatára vonatkozóan a Skype vagy a Skype partnerei által adott bármely ésszerű utasítást, beleértve – korlátozás nélkül – a Skype-partnerek bármely szolgáltatási feltételének teljesítését is; (ii) pontos és hiánytalan információt ad az Ön lakóhelyére és a szám(ok) Ön általi használatára vonatkozóan, továbbá megad minden olyan egyéb információt, amelyet a Skype időről időre indokoltan kérhet.

9. Kiegészítő feltételek a prémium díjszabású számok hívásához
9.1 Prémium díjszabású számok. Ön prémium díjszabású számokat is hívhat, melynek révén harmadik fél által kínált tartalomhoz férhet hozzá. Az ilyen tartalom lehet információs szolgáltatás, segélyvonal-szolgáltatás, szórakoztató, verseny jellegű vagy bármely más, harmadik fél által kínált tartalom.

9.2 Korlátozott rendelkezésre állás. A Skype saját belátása szerint bármikor engedélyezheti és letilthatja a prémium díjszabású számokat.

9.3 Felelősség jogosulatlan használat esetén. Az Ön Felhasználói fiókján keresztül lebonyolított összes tevékenységért, tehát a prémium díjszabású számok hívásért is Ön felel még akkor is, ha az ilyen tevékenységek az Ön engedélye nélkül történnek. A jogosulatlan használat elkerülése érdekében azt javasoljuk Önnek, hogy jelszavát tartsa titokban, és ne adja át senkinek.

9.4 Hívástiltás. Megakadályozhatja a prémium díjszabású számok hívását, ha bejelentkezik a Saját felhasználói fiók oldalára a www.skype.com címen, és itt letiltja a prémium díjszabású számokat. Ha Ön újra engedélyezni kívánja a prémium díjszabású hívásokat, akkor ugyanígy kell eljárnia a tiltás feloldásához.

9.5 Az előfizetések nem érvényesek. Figyelem: a prémium díjszabású számok hívását egyik előfizetés sem tartalmazza, ezért ezeknek a hívásoknak a díjait továbbra is ki kell fizetni.

9.6 A tartalomért nem vállalunk felelősséget. A prémium díjszabású számokon keresztül Önhöz eljutó összes tartalom a Skype-tól független harmadik felektől származik. Ön tudomásul veszi, hogy a Skype nem ellenőrzi, nem figyeli és még részben sem ismeri az ilyen tartalmat – azért teljes egészében a tartalmat szolgáltató harmadik fél vállalja a felelősséget. Emiatt tehát előfordulhat, hogy Ön sértő, kiskorúakra ártó jellegű, szeméremsértő vagy egyebek miatt kifogásolható tartalommal találkozik.

9.7 Támogatás. A prémium díjszabású számok hívása során adódó problémák esetén vegye fel a kapcsolatot a támogatással a support.skype.com címen.

10. Kiegészítő feltételek a Voicemail hangposta használatához
Felhasználási korlátok. A Skype időről időre bevezetheti, megszüntetheti vagy módosíthatja a Voicemail hangpostával kapcsolatos felhasználási korlátokat, a teljesség igénye nélkül beleértve a tárolási időtartamot, az üzenetek számát és az üzenetek hosszát.

11. Harmadik fél termékei és szolgáltatásai
11.1 Saját Skype szoftverfelületének a személyre szabása érdekében Ön megvásárolhatja harmadik feleknek a Skype.com oldalon elérhető tartalmát, termékeit vagy szolgáltatásait, így játékokat, alkalmazásokat, képeket, csengőhangokat vagy avatárokat.

11.2 Amennyiben a fizetés, letöltés vagy telepítés során bármilyen problémája adódna, írjon a https://support.skype.com/en/ címre.

11.3 A harmadik felek 11.1 pontban említett termékeire vagy szolgáltatásaira az adott harmadik fél szolgáltató saját licencszerződése vagy adatvédelmi nyilatkozata lehet érvényes, amiket Önnek a letöltés vagy telepítés alkalmával esetleg el kell fogadnia.

11.4 Ugyanakkor Ön is feltölthet vagy rendelkezésre bocsáthat harmadik féltől vásárolt vagy ingyen kapott különböző tartalmakat. Valamely tartalom megjelentetése előtt ellenőriznie kell, hogy a tartalom szolgáltatói milyen (esetleges) feltételeket szabtak, és ügyelnie kell arra, hogy Ön az adott tartalmat a meghatározott feltételek betartása mellett használja. Az anyag közzétételéhez Önnek minden esetben rendelkeznie kell a jogos tulajdonos engedélyével.

11.5 A Skype fenntartja a jogot, hogy külön értesítés nélkül eltávolítson minden olyan tartalmat, amely sérti vagy sértheti harmadik fél jogait és/vagy törvénysértő, obszcén, pornográf jellegű, rágalmazó, becsületsértő, fenyegető, gyűlölködő, faji vagy etnikai szempontból bántó vagy más módon illetlen.

12. Kiegészítő feltételek Skype Manager felhasználói fiókjának használatához
12.1 Tagok. Egy Skype Manager adminisztrátora meghívhatja Önt, hogy legyen az adott Skype Manager tagja („Tag”). Tagként Ön köteles betartani a jelen Szolgáltatási feltételeket, a Végfelhasználói licencszerződést és bármely egyéb Kiegészítő feltételt, továbbá felelősséggel tartozik azok bármelyikének a megszegéséért. Egyszerre csak egy Skype Manager tagja lehet.

12.2 Visszatérítés. A Tagok nem jogosultak olyan Skype egyenleg visszatérítésére, amelyet valamelyik adminisztrátor osztott ki számukra. Lásd még a fenti 5.4 pontot.

12.3 Skype egyenleg kiosztása. Az adminisztrátor saját belátása szerint oszthat ki Skype egyenleget a tagok részére.

12.4 Inaktív Skype egyenleg. A Skype Managerben egy adott felhasználói fiókhoz rendelt Skype egyenleg inaktív állapotba kerül, amennyiben 180 napig nem használják. Az egyenleget a felhasználói fiókján, a http://www.skype.com/go/store.reactivate.credit címen elérhető hivatkozást követve aktiválhatja újra. Az újraaktivált Skype egyenleg után nem jár visszatérítés.

12.5 Online számok hozzárendelése. Az adminisztrátor saját belátása szerint oszthat ki online számokat a tagok részére és vonhatja vissza azokat, mégpedig az előfizetéskor megjelenített számkiosztási követelményeknek megfelelően. Ezen belül az adminisztrátor felel a tagok lakhelyével és/vagy tartózkodási helyével kapcsolatos valamennyi követelmény betartásáért. Az adminisztrátor felel azért, hogy a számot megkapó tagok értesüljenek a hatályos szolgáltatási feltételekről, valamint annak biztosításáról, hogy a tagok teljesítsék ezen feltételeket. A Skype fenntartja a jogot, hogy ellentételezés nélkül törölje az előfizetett számokat, ha az adminisztrátor vagy a tagok megszegik a hatályos szolgáltatási feltételeket, beleértve a számkiosztási követelményeket is. A tagok részére kiosztott online számot az adminisztrátor visszaveszi, ha az adott tag bármilyen ok miatt elhagyja a Skype Managert.

12.6 Személyes és forgalmi adatok – Tagok. Tagként Ön tudomásul veszi és vállalja, hogy a Skype Manager adminisztrátora – az Ön beleegyezése esetén – részletes információkat láthat az Ön Felhasználói fiókjának aktivitásáról, beleértve az eszközölt hívások és SMS-ek időpontját, dátumát, időtartamát és telefonszámát („forgalmi adatok”), valamint az Ön vásárlásainak és letöltéseinek részleteit. Ön a Felhasználói fiók beállításainak megváltoztatásával bármikor visszavonhatja beleegyezését. Ha Ön személyes adatokat ad meg (beleértve az Ön nevét és munkakörét) a Skype Manager címjegyzékében való szerepeltetéshez, akkor tudomásul veszi, hogy ezen adatokat az adott Skype Manager többi Tagja is láthatja.

12.7 Megszüntetés. Ön bármikor megszüntetheti a Skype Managerre vonatkozó tagságát. Tagságának megszűnésekor az adminisztrátor által az Ön részére kiosztott Skype egyenleg az Ön Felhasználói fiókján marad, és nem kerül visszatérítésre.

13. A nyilvános csevegések kiegészítő feltételei
A nyilvános csevegés kezdeményezésével Ön elfogadja, hogy a csevegés adminisztrátora lesz, és hogy felelősséget vállal annak mederben tartásáért. Az Ön felelőssége, hogy meghatározza és érvényesítse a csevegést szabályozó közösségi irányelveket. Az Ön felelőssége, hogy kizárjon minden olyan résztvevőt, aki az Ön véleménye szerint megsérti a fennálló szabályokat, vagy nem helyénvaló módon jár el. Ha valaki jelenti, hogy az Ön csevegésének tartalma törvény- vagy szabálysértő, vagy más módon nem helyénvaló, akkor az Ön feladata a szóban forgó tartalom levétele. Ha Ön úgy dönt, hogy kiszáll az Ön nyilvános csevegéséből, akkor az lezárásra kerül, hacsak annak adminisztrálását Ön át nem ruházza valaki másra. Ha Ön így jár el, akkor az új adminisztrátorra ugyanaz a felelősség hárul, mint ha eredetileg ő hozta volna létre a csevegést.

14. Kiegészítő feltételek előfizetésekhez
14.1 Tisztességes használat. A legtöbb előfizetésre a Skype tisztességes használatról szóló politikája vonatkozik, ami a http://www.skype.com/go/terms.fairusage címen olvasható. A Skype tisztességes használatról szóló politikájától függően a telefonhívások és Skype To Go hívások részei az Ön előfizetésének. A Skype fenntartja a jogot arra, hogy bármikor módosítsa a tisztességes használatról szóló politikát. A változtatások a módosított változatnak a Skype webhelyen történő közzétételét követő harminc (30) nap után lépnek érvénybe. Ha Ön a 30 napos időszak lejárta után tovább használja előfizetését, akkor ez úgy tekintendő, hogy Ön elfogadta és magára érvényesnek tekinti a tisztességes használatról szóló politika módosított változatában rögzített feltételeket.

14.2 Az előfizetések csak egyéni, személyes használatot tesznek lehetővé. Minden előfizetés csak egy személy által vehető igénybe, és más felhasználóval nem osztható meg (telefonközpont, telefonos ügyfélszolgálat, számítógép vagy egyéb eszközök útján). Minden előfizetést kizárólag saját, személyes kommunikációja – más egyének felhívása – céljából használhat. Az előfizetés üzleti nyereség céljából történő felhasználása – vagyis azért, hogy a hívások révén saját maga vagy mások részére jövedelmet szerezzen – nem megengedett. A szokatlan hívási minták tekinthetőek ilyen használatra utaló jeleknek, és eredményezhetik azt, hogy a fenti 7.2 pontnak és a lenti 14.4 pontnak megfelelően megszüntetjük előfizetését és zároljuk felhasználói fiókját.

14.3 A Skype fenntartja a jogot arra, hogy bármikor visszavonja vagy módosítsa az előfizetéseket. Ha a Skype megváltoztatja az Ön előfizetésében szereplő Termékeket, akkor a Skype erről e-mail útján értesítést küld, jelezve abban a változtatásokat és azok hatálybalépésének napját. Ha Ön nem fogadja el a változtatásokat, akkor jogosult az ügyféltámogatási csoportot írásban vagy e-mailben elérve felmondani az Ön előfizetését úgy, hogy a felmondás a változtatások hatálybalépésének napjától érvényes.

14.4 Ha az Ön előfizetése esetében bármilyen csalárd tevékenység vagy visszaélés történik, vagy a Skype ezt így gyanítja, akkor a Skype fenntartja a jogot az Ön előfizetésének azonnali hatállyal és visszatérítés nélkül való megszüntetésére.

14.5 A 14.6 pontnak megfelelően Ön bármikor megszüntetheti az előfizetését. Ha Ön úgy dönt, hogy előfizetését havonta, negyedévente vagy évente fizeti (az esettől függően), akkor Ön tudomásul veszi és vállalja, hogy ez ismétlődő fizetést jelent, és hogy – addig, amíg az előfizetést Ön vagy a Skype meg nem szünteti – a Skype felé azzal a módszerrel kell teljesítenie a fizetéseket, amelyet az Ön által megjelölt ismétlődési időszakok megadásakor választott.

14.6 Az „egész világra szóló korlátlan extra” előfizetés minimális rögzített időtartama két év a vásárlás dátumától számítva. Ezt tilos a kétéves időtartam lejárta előtt megszüntetni. Az előfizetésről havonta küldünk számlát, és kiegyenlítése ismétlődő fizetéssel történik. Az egész világra szóló korlátlan extra előfizetés részeként havonta adott Skype egyenleg az adott hónap végén lejár, és a felhasználatlan mennyiséget nem lehet továbbvinni a következő hónapra.

15. A SkypeFind-ra vonatkozó irányelvek
15.1 Ön tudomásul veszi és vállalja, hogy az Ön által közzétett tartalomért kizárólag Ön felel. Az alábbiakban néhány irányelv olvasható, mely biztosítja, hogy mind Ön, mind mindenki más a lehető legjobban kereshessen üzleti ajánlásokat a Skype-on keresztül.

1.Ez egy üzleti címjegyzék. Kérjük, ne szerepeltessen benne nem üzleti jellegű számokat;
2.Egy vállalkozás áttekintésekor leírhatja az adott vállalkozásról alkotott nézeteit tükröző őszinte véleményét. Ne tegyen becsületsértő, agresszív vagy eltúlzott megjegyzéseket, igyekezzen a vitában tényekkel alátámasztani véleményét;
3.A kulcsszavak beírása alkalmával csak a fontos, objektív, a vállalkozás leírása szempontjából lényeges kulcsszavakat adjon meg;
4.Ne adjon meg törvénysértő, bántó, gyalázkodó, illetlen, obszcén, fajgyűlölő, megkülönböztető vagy fenyegető, bosszankodást, kényelmetlen érzéseket vagy aggodalmakat kiváltó vagy ezekre törekvő vagy hamis vagy rágalmazó megjegyzéseket vagy kulcsszavakat vagy információkat.
15.2 Tartalom. Ön tisztában van azzal, hogy a Skype nem gyakorol ellenőrzést az üzleti ajánlásokon keresztül rendelkezésre álló tartalom felett, nincs lehetősége és nem is követi figyelemmel ezen tartalmakat. Ennélfogva a Skype nem garantálja az üzleti címjegyzékben elérhetővé tett tartalmak pontosságát, valódiságát, feddhetetlenségét vagy minőségét. Ennek folytán fennáll annak a lehetősége, hogy Ön sértő, pontatlan, hamis vagy egyéb módon nem kívánatos tartalmat lát vagy hall. A Skype nem vállal semmilyen felelősséget vagy kötelezettséget az elérhetővé tett tartalmakkal kapcsolatosan.

15.3 Ha Ön úgy véli, hogy valamely közzétett tartalom sérti a jelen irányelvek valamelyikét vagy mindegyikét, nyugodtan szerkessze át az adott tartalmat az Ön által megfelelőnek ítélt módon.

15.4 A Skype fenntartja magának a jogot a jelen irányelveket megszegő felhasználók ideiglenes vagy állandó kitiltására. Ha Ön bármilyen oknál fogva nem tudja saját maga orvosolni a problémát, a "Probléma jelentése" hivatkozás segítségével tájékoztathatja a Skype-ot, és felkerülhet egy egyéni listára. A Skype saját belátása szerint fogja elbírálni az Ön panaszát, és esetleg megtenni a Skype által szükségesnek tartott intézkedéseket. A Skype-nak jogában áll saját belátása szerint bármikor bárkit levenni bármelyik listáról.

16. A Skype for Your Mobile kiegészítő feltételei
16.1 Skype for Your Mobile. Önnek lehetősége van egyes Termékek (pl. telefonhívások, internetes üzenetküldés (csetelés), valamint Skype-to-Skype hívások kezdeményezése és/vagy fogadása) használatára a Skype szoftver mobil alkalmazásain (pl. Skype 3.0 for Windows) keresztül Az Ön által igénybe vehető funkciók a http://www.skype.com/go/mobiledownload címen ellenőrizhetők. A Skype fenntartja a jogot arra, hogy bármikor bővítse vagy szűkítse a Skype szoftver mobil alkalmazásai funkcióinak körét. A Skype szoftver mobil alkalmazásainak használatához Önnek mobil-adathálózathoz való hozzáférésre van szüksége. Arra is szükség van, hogy Ön saját mobilkészülékére letöltse és telepítse a Skype szoftver mobil verzióját, valamint hogy elfogadja a Végfelhasználói licencszerződést és az Adatvédelmi nyilatkozatot.

16.2 A Skype for Your Mobile díjai. A Skype Lite útján történő kommunikálás nem ingyenes. A Skype Lite részletes díjszabása a http://www.skype.com/go/mobiledownload címen ellenőrizhető. A más Skype szoftver mobil alkalmazások útján történő kommunikálás felhasznál valamennyit abból az adatforgalmi keretből, amelynek a csomagjára Ön előfizetett.

16.3 Korlátozott rendelkezésre állás és használat. Előfordulhat, hogy a Skype szoftver mobil alkalmazásainak némelyik funkciója nem áll rendelkezésre világszerte. Az is előfordulhat, hogy a Skype szoftver mobil alkalmazásainak használata csak bizonyos területeken belül jelent költséghatékony megoldást. Fontos tudnivaló, hogy az Ön saját érdekét szolgálja az, ha a Skype szoftver mobil alkalmazásainak használatát a Skype ajánlása szerint végzi. Az országon kívüli használat a szokásos használatnál sokkal magasabb költségeket eredményezhet, és kizárólag az Ön dolga az, hogy folyamatosan tájékozódjon és fizesse az esetleges roaming és egyéb vonatkozó díjakat.

16.4 Skype-partnerek. Előfordulhat, hogy a Skype szoftver mobil alkalmazásainak bizonyos funkcióit a Skype helyett egy Skype-partner kínálja Önnek, és ilyen esetben Önnek külön szerződést kell kötnie ezzel a partnerrel.

16.5 Ha Ön egy Skype szoftver mobil alkalmazáson keresztül kezdeményez hívást egy Skype-felhasználó számítógépére, akkor a fogadó fél láthatja az Ön Skype-azonosítóját vagy az Ön mobilszámát.

17. Az automatikus feltöltés kiegészítő feltételei
17.1 Hacsak Ön nem szünteti meg a jelölőnégyzet bejelölését, az automatikus feltöltést automatikusan engedélyezi a rendszer, amikor Ön Skype-hitelt vásárol. Az Ön Skype-hitelének egyenlegét azzal az összeggel és módon tölti fel a rendszer, amit Ön az automatikus feltöltésre való első feliratkozáskor választ, hacsak Ön később nem módosítja az összeget az Ön Felhasználói fiókján keresztül. Például ha Ön 10 euró összegű Skype-hitelt vásárol hitelkártyájával, és engedélyezi az automatikus feltöltést, akkor az Ön hitelkártyáját megterhelő összeg is 10 euró lesz. A jövőben ezután mindig ugyanazzal az összeggel terhelődik meg az Ön hitelkártyája, amikor az Ön Skype-fiókjának az egyenlege a Skype által beállított küszöb alá csökken. Ha Ön nem kívánja engedélyezni az automatikus feltöltést, szüntesse meg a jelölőnégyzet bejelölését.

17.2 Ha Ön nem hitelkártya vagy PayPal fizetés útján vásárol előfizetést, és engedélyezi az automatikus feltöltést, akkor az Ön Skype-hitelének egyenlege a következő ismétlődő előfizetés megvásárlásához szükséges összeggel fog feltöltődni.

17.3 Ön a Felhasználói fiókján keresztül bármikor letilthatja az automatikus feltöltést.

18. A Spinvox for Skype kiegészítő feltételei
18.1 A Spinvox for Skype segítségével az Ön Skype hangüzenetei szöveggé alakíthatók, és SMS szöveges üzenetek formájában az Ön mobiltelefonjára továbbíthatók.

18.2 Ha a hangüzenet egy SMS üzenetnél hosszabb, akkor a hangüzenet egymást követő, egyenként kb. 153 karakterből álló SMS üzenetek formájában kerül kézbesítésre. A kézbesített üzenetek hossza 3 SMS üzenetre van korlátozva, vagyis az ennél hosszabb hangüzenetek nem kerülnek teljes mértékben konvertálásra.

18.3 Önnek a hangüzenet konvertálásához szükséges minden egyes SMS üzenetért fizetnie kell. Önnek a rögzített és SMS üzenetté konvertált minden hangüzenet után fizetnie kell, függetlenül attól, hogy a hívó ténylegesen hagy-e üzenetet vagy nem. Utóbbi esetben Ön tájékoztató SMS üzenetet fog kapni arról, hogy a hangüzenetet nem lehetett SMS üzenetté konvertálni. Fenntartjuk a jogot arra, hogy a kézbesítetlen SMS üzenetek után is díjat számítsunk fel.

18.4 Az ezért a Termékért Ön által fizetendő díjak itt láthatók: http://www.skype.com/go/voicemail

18.5 Csak az angol, francia, német és spanyol nyelvű hangüzenetek szöveggé konvertálása lehetséges.

19. A Skype Access kiegészítő feltételei
19.1 A Skype Access szolgáltatója a Skype egyik WiFi partnere. A Skype Access Ön által történő felhasználására az adott partner szolgáltatási feltételei vonatkoznak. Mielőtt egy adott WiFi hozzáférési ponton Skype Access munkamenetet kezdene el, értesítést kap a WiFi szolgáltató kilétével és szolgáltatási feltételeivel kapcsolatban. E szolgáltatási feltételeket el kell olvasnia, és ha továbbhalad a Skype Access munkamenetre, az úgy tekintendő, hogy elfogadta a feltételeket. A Skype Access után Ön a Skype egyenlegéről fizethet, a Skype egyenleg Ön általi használatára pedig a jelen Szolgáltatási feltételek vonatkoznak.

19.2 A SKYPE NEM VÁLLAL SEMMILYEN FELELŐSSÉGET VAGY KÖTELEZETTSÉGET A PARTNEREINK ÁLTAL SZOLGÁLTATOTT SKYPE ACCESS TERMÉKÉRT. SEM A SKYPE, SEM ANNAK TISZTSÉGVISELŐI, MUNKAVÁLLALÓI VAGY TÁRSVÁLLALATAI NEM VISELNEK SEMMILYEN – SZERZŐDÉSES, GARANCIÁLIS VAGY SZERZŐDÉSEN KÍVÜLI – FELELŐSSÉGET (BELEÉRTVE A HANYAGSÁGOT IS) VAGY EGYÉB FELELŐSSÉGET SEMMI OLYAN KÖVETELÉS, KÁR VAGY VESZTESÉG MIATT (ÉS ÖN EZENNEL LEMOND BÁRMELY ÉS MINDEN OLYAN KÖVETELÉSRŐL VAGY PERALAPRÓL), AMELY AZ ILYEN TERMÉK MIATT KELETKEZIK.

20. Kiegészítő feltételek az SMS-hez
20.1 Ha Ön rendelkezik Skype-hitellel vagy előfizetéssel, akkor a Skype-ról SMS üzeneteket küldhet a világ bármely SMS-támogatású telefonszámára - a http://www.skype.com/intl/hu/allfeatures/sms címen találja az Ön számára elérhető funkciók és célállomások minden részletét.

20.2 Az SMS küldés után üzenetenként kell fizetni a http://www.skype.com/intl/hu/prices/smsrates címen található díjszabás szerint.

20.3 Minden SMS üzenet csak maximum 160 karakterből állhat. Ha Ön ennél hosszabb üzenetet ír be, akkor az több SMS-re lesz bontva, Ön pedig minden elküldött üzenet után fizet majd. Ha Ön a GSM karakterkészlet által nem támogatott karaktert ír be, akkor előfordulhat, hogy az SMS Unicode formátumra konvertálódik, ahol üzenetenként maximum 70 karakter engedélyezett.

20.4 Ön egyszerre több embernek is küldhet SMS üzenetet (attól függően, hogy a Skype vagy annak partnerei miként korlátozzák az egyidejű üzenetek mindenkori számát); fontos tudnivaló azonban, hogy Önnek minden elküldött SMS után fizetnie kell. Ön vállalja, hogy nem küld kéretlen SMS-t és/vagy reklámanyagot vagy más olyan anyagot tartalmazó SMS-t, amelynek terjesztési jogával Ön nem rendelkezik.

20.5 Ha a Skype (bármilyen ok miatt) nem tudja elküldeni az Ön SMS-ét, akkor az üzenet állapota „függőben” lesz. A Skype legfeljebb 24 órán át próbálja elküldeni az üzenetet, és ha ezen időtartam alatt nem sikerül az üzenetküldés, akkor az SMS díja automatikusan visszakerül az Ön Skype-hitel egyenlegére.

21. Vegyes rendelkezések
21.1 Teljes megállapodás: A jelen Szolgáltatási feltételekben és az esetleges Kiegészítő feltételekben foglalt kondíciók és kikötések a jelen dokumentum tárgyára vonatkozóan Ön és a Skype között létrejött teljes megállapodást jelentik, és a tárgyra vonatkozóan – bármilyen formában – eszközölt minden korábbi egyezményt és megállapodást érvénytelenítenek és helyettesítenek. A jelen pontban foglaltak közül semmi nem zárja ki vagy korlátozza az Ön vagy a Skype csalásból vagy csalárd célú félretájékoztatásból adódó felelősségét.

21.2 Részleges érvénytelenség: Ha a jelen Szolgáltatási feltételek bármely rendelkezését vagy annak bármely részét bármely illetékes bíróság vagy hatósági szerv törvénytelennek, érvénytelennek vagy érvényesíthetetlennek találja, és ha a szóban forgó rendelkezés (vagy annak része) nem alapvető fontosságú a Szolgáltatási feltételek egésze szempontjából, akkor ez a tény nem érinti a további Szolgáltatási feltételek törvényességét, érvényességét vagy érvényesíthetőségét (beleértve az adott rendelkezést tartalmazó Feltétel többi részét is).

21.3 Nincs elállás: A Szolgáltatási feltételekben vagy törvényben biztosított valamely jog, hatáskör vagy jogorvoslat gyakorlásának elmaradása vagy késedelme nem jelenti az adott jogtól, hatáskörtől vagy jogorvoslattól való elállást. Amennyiben a Skype nem veszi figyelembe a Szolgáltatási feltételek bármelyikének megszegését, úgy ez nem minősül elállásnak az adott rendelkezés legközelebbi megszegése vagy bármely más rendelkezés megszegése tekintetében.

21.4 Átruházás: Ön nem jogosult átruházni a Szolgáltatási feltételeket vagy az azokban foglalt jogok bármelyikét. A Skype előzetes értesítés nélkül jogosult – saját belátása szerint – bármely harmadik félnek átruházni a Szolgáltatási feltételeket vagy az azokban foglalt jogok bármelyikét.

21.5 Irányadó jog és illetékes bíróság: A Szolgáltatási feltételek és azok értelmezése vonatkozásában a luxemburgi törvények tekintendők irányadónak, és velük kapcsolatban a luxemburgi kerületi bíróságok illetékesek eljárni.

21.6 Nyelv: Előfordulhat, hogy a Szolgáltatási feltételek angol eredetijét más nyelvekre is lefordították. Az angol eredeti és annak bármely fordítása közötti következetlenségek vagy eltérések esetén az angol eredeti tekintendő irányadónak.

21.7 Fennmaradás: A jelen Szerződés 4.3, 6. és 12.11 pontjában foglaltak, valamint a Kiegészítő feltételek megszűnés esetére kifejezetten fennmaradni vagy alkalmazni rendelt bármely más rendelkezései a jelen Szerződés és a hatályos Kiegészítő feltételek bármely ok miatti megszűnése után is fennmaradnak.

ÖN KIFEJEZETTEN ELISMERI, HOGY ELOLVASTA A JELEN SZERZŐDÉST, ÉS MEGÉRTETTE AZ ABBAN FOGLALT JOGOKAT, KÖTELEZETTSÉGEKET ÉS FELTÉTELEKET. AZ ACCEPT (ELFOGAD) GOMBRA VALÓ KATTINTÁSSAL VAGY A TERMÉKEK TOVÁBBI HASZNÁLATÁVAL ÖN KIFEJEZETTEN BELEEGYEZIK ABBA, HOGY MAGÁRA NÉZVE KÖTELEZŐKÉNT FOGADJA EL A JELEN FELTÉTELEKET, ÉS HOGY A SKYPE RÉSZÉRE BIZTOSÍTJA AZ ITT FELSOROLT JOGOKAT.

© Skype – Utolsó módosítás: 2010 November