Tjenestevilkår
1. De viktigste tingene du må være klar over når du bruker Skype
1.1 Ingen tilgang til nødtelefontjenester: Skype er ikke en erstatning for mobilen eller fasttelefonen din. Vær særlig oppmerksom på at Skype ikke tillater at du ringer nødanrop til beredskapstjenester, bortsett fra under helt spesielle omstendigheter. Du må sørge for å ha andre kommunikasjonsmuligheter tilgjengelig, slik at du kan ringe nødanrop om det skulle bli nødvendig. Se avsnitt 3.4 og 6.5 nedenfor.

1.2 Rettsområdets begrensninger: Hvis lovgivningen i landet du bor i, forbyr deg fra å bruke produktene fordi du er under aldersgrensen eller ganske enkelt fordi produktene ikke er tillatt der, skal du ikke bruke dem.

1.3 Denne avtalen:Disse tjenestevilkårene, med alle oppdateringer og eventuelle ytterligere vilkår som gjelder din bruk av Skypes programvare, nettsider og produkter, utgjør samlet den juridiske avtalen mellom deg og Skype. Klikk på Godta for å godta disse tjenestevilkårene. Hvis du ikke samtykker i disse tjenestevilkårene, skal du ikke klikke på Godta og ikke bruke produktene. Sørg for å lese og godta Sluttbrukerlisensavtale, Personvernsbetingelsene og Skype-etiketten og eventuelle andre vilkår som gjelder for din bruk av Skype-programvaren, Skype-nettstedet og produkter. I enkelte land kan produktene leveres av vår lokale partner. I så fall vil du bli bedt om å godta partnerens egne tjenestevilkår. Disse vil erstatte Skypes tjenestevilkår ved eventuell tvist. Skriv ut eller lagre en kopi av disse tjenestevilkårene til oppbevaring.

2. Definisjoner
Ord som er skrevet med store bokstaver og som ikke er definert i disse tjenestevilkårene, skal ha den samme betydning som er gitt dem i sluttbrukerlisensavtalen. I tillegg skal følgende ord og uttrykk ha følgende betydning:

Produkt(er): produktene for Internett-kommunikasjon som leveres av Skype i samsvar med disse tjenestevilkårene (inkludert, men ikke begrenset til, Internett-numre, Skype To Go-numre, talepost, offentlig tekstsamtale, abonnementer, søk etter anbefalte virksomheter, Skype for mobiltelefon, Spinvox for Skype, Skype-tilgang, SMS, begrenset tilgang til nødanrop og Skype-kredit);

Skype: Skype Communications S.a.r.l., som har adressen 23-29 Rives de Clausen, 2165 Luxembourg, Luxembourg;

Tjenestevilkår: disse tjenestevilkårene kan fornyes og/eller endres fra tid til annen.

3. Hva du skal og ikke skal forvente av oss
Du skal forvente følgende når du bruker Skype:

3.1 Kvalitet: Skype vil prøve å levere produktene med minimalt med forstyrrelser. Vær imidlertid oppmerksom på at Skype ikke kan garantere at produktene alltid vil fungere uten forstyrrelser, forsinkelser eller andre lyter. Siden produktene kan bli overført via offentlige Internett-kabler og det offentlige telefonnettet ("PSTN"), kan det forekomme strømbrudd eller tjenesteavbrudd på Internett så du kan oppleve noen forstyrrelser som pakketap og forsinkelser, som går ut over kvaliteten på kommunikasjonen.

3.2 Tekniske forbedringer og vedlikehold: Skype kan endre tekniske funksjoner for å holde tritt med de siste kravene og den teknologiske utviklingen eller for å overholde eventuelle bestemmelser. Skype kan også måtte reparere, forbedre og/eller oppgradere produktene, og dette kan fordre at vi setter restriksjoner for, begrenser, innstiller, forstyrrer og/eller avbryter produktene.

3.3 Kommunikasjonsinnhold: Skype har ingen kontroll med eller noen kunnskaper om innholdet til noe kommunikasjon formidlet ved hjelp av produktene. Personen som kommuniserer innhold, har det hele og fulle ansvaret for innholdet i kommunikasjonen. Du kan derfor utsettes for innhold som er støtende, ulovlig, skadelig for mindreårige, usømmelig eller på annen måte upassende.

3.4 Ingen tilgang til nødtelefontjenester: Skype-programvaren er ikke beregnet på å støtte eller gjennomføre nødtelefonanrop til noe sykehus, politimyndigheter, legevakt eller noen annen type beredskapstjeneste. Det er viktige forskjeller mellom tradisjonelle telefontjenester og produktene. Du bekrefter og samtykker i at: (i) Skype ikke trenger å gi tilgang til beredskapstjenester i henhold til gjeldende lokale og/eller nasjonale regler, forskrifter eller lover; (ii) det er ditt ansvar å kjøpe (uavhengig av produktene) tradisjonelle mobile telefontjenester eller fasttelefontjenester som gir deg tilgang til beredskapstjenester og (iii) at Skype ikke er noen erstatning for din primære telefontjeneste.

3.5 Begrenset tilgang til nødanrop: I bare noen svært få land og kun for Skypes programvareversjon 4.1 for Windows (eller nyere) eller versjon 3.0 for Mac OS X (eller nyere) (“ Tillatte versjoner”), skal Skype prøve å tilby begrenset tilgang til nødanrop som en egen funksjon, men kan ikke gi noen garantier i den forstand. Dette produktet skal bare brukes som absolutt siste utvei. Vær spesielt oppmerksom på:

(i) kvalitetsbegrensninger som beskrevet i punkt 3.1 ovenfor, som kan påvirke samtaleoppkoblingen negativt.

(ii) at et nødanrop fra Skype i et av disse utvalgte landene kanskje ikke får samme nettverksprioritet som en samtale fra tradisjonelle mobile telefontjenester eller fasttelefontjenester.

(iii) at hvis nødtelefonsamtalen din går gjennom er du nødt til å oppgi muntlig hvor du fysisk befinner deg til en tredjepart som opererer beredskapstjenesten, slik at riktig beredskapspersonell kan rykke ut til krisesituasjonen din. Hvis du ikke oppgir denne informasjonen når du blir bedt om det, bekrefter du at nødanropet ditt kanskje ikke kan gjennomføres og du ikke får tilgang til den ønskede beredskapstjenesten via Skype. Skype har intet erstatningsansvar hvis du ikke klarer å komme gjennom med nødanropet under slike omstendigheter.

(iv) at bortsett fra i de aktiverte versjonene, tilbyr ikke Skype begrenset tilgang til nødanrop for eller i sammenheng med noen produkter eller ved bruk av noen plattform, enhet, tjeneste eller operativsystem (inkludert noe produkt, plattform, enhet, tjeneste eller operativsystem utviklet av tredjeparter ved bruk av Skype-API eller på annen måte).

Du kan finne ut om begrenset tilgang til nødanrop-funksjonen er tilgjengelig i landet ditt ved å sette standardland for nødanrop på siden for anropsinnstillinger i Skypes programvare (hvis du har en aktivert versjon). Det er ditt ansvar å påse at områdeinformasjonen er riktig og oppdatert hvis den fysiske adressen din forandrer seg. Skype støtter ikke nødanrop i de fleste land verden over. Hvis landet du bor i har støtte for begrenset tilgang til nødanrop, blir du ikke belastet fra Skype når du ringer et nødanrop, og du behøver ikke ha Skype-kredit. Men hvis landet du bor i ikke har støtte for begrenset tilgang til nødanrop, skal du ikke forsøke å ringe, og godta at du ikke kan ringe nødanrop ved hjelp av Skypes programvare. Hvis en annen bruker med din tillatelse bruker din brukerkonto, er det ditt ansvar å informere vedkommende bruker om de begrensede tilfellene hvor en har begrenset tilgang til nødanrop.

4. Hva vi forventer av deg
4.1 Informasjon. Du skal i god tid gi Skype alle data eller opplysninger som er nødvendige for å levere produktene.

4.2 Ingen videresalg. Du samtykker i å ikke videreselge produktene til en tredjepart.

4.3 Skadesløshet. DU SAMTYKKER I Å HOLDE SKYPE OG SKYPES TILKNYTTEDE SELSKAPER SKADESLØS OG FORSVARE DEM MOT ALT ERSTATNINGSANSVAR OG KOSTNADER, INKLUDERT RIMELIGE ADVOKATSALÆRER PÅLØPT AV NEVNTE PARTER, I FORBINDELSE MED ELLER SOM FØLGE AV DINE BRUDD PÅ DISSE TJENESTEVILKÅRENE, GJELDENDE LOVER ELLER FORSKRIFTER, ELLER RETTIGHETENE TIL EN TREDJEPART FORBUNDET MED BRUKEN AV SKYPE-PRODUKTENE.

5. Betalings- og satsspørsmål
5.1 Skype-kredit. Du må betale for å kunne bruke enkelte produkter. Hvis du vil kjøpe betalbare produkter, må du ha tilstrekkelig Skype-kreditsaldo, som er kredit kjøpt av deg (eller av en administrator av et næringslivskontrollpanel) fra Skype og overført til din brukerkonto (“ Skype-kredit”). Du må sette inn nok Skype-kredit på brukerkontoen ved hjelp av minibank- eller kredittkort, PayPal, kampanjebong, eller på andre måter som er tilgjengelig for Skype. Skype forbeholder seg retten til å slutte å godta betaling med minibank- eller kredittkort fra én eller flere utstedere.

5.2 Begrensninger. Skype garanterer ikke at du kan bruke Skype-kreditsaldoen til å kjøpe alle betalbare produkter. Enkelte produkter må betales for separat.

5.3 Inaktiv Skype-kredit: Underlagt avsnitt 5.4, hvis du ikke bruker Skype-krediten din i løpet av 180 dager, blir statusen til Skype-krediten satt til inaktiv. Du kan reaktivere Skype-krediten ved å følge koblingen til reaktivering under Min konto på http://www.skype.com/go/store.reactivate.credit. Skype-kredit som reaktiveres, tilbakebetales ikke.

5.4 Utløp av kredit Hvis du befinner deg i Japan og du kjøper Skype-kredit fra Skype.com, gjelder ikke avsnitt 5.3 ovenfor for deg, og din Skype-kredit vil utløpe seks måneder etter kjøpsdatoen. Du har ikke lov til å bruke Skype-kredit på eller etter utløpsdatoen. Hvis du bruker utløpt Skype-kredit, har du brutt disse tjenestevilkårene. Vi har da rett til å avslutte disse tjenestevilkrene og forhindre at du får tilgang til brukerkontoen din i henhold til avsnitt 7.2 nedenfor.

5.5 Regler for tilbakebetaling

(i) Forespørsel om tilbakebetaling:Du kan når som helst be om tilbakebetaling for ubrukte og ikke-utløpte betalbare produkter og ubrukt og aktiv Skype-kredit ved å sende en forespørsel til vår kundestøtte på support.skype.com. I samsvar med punkt 5.3 og punkt 12.4 tilbakebetales ikke Skype-kredit som reaktiveres. Forespørsler om tilbakebetaling som formidles på annen måte, skal ikke være berettiget for tilbakebetaling. Det blir ikke tilbakebetalt Skype-kredit som reaktiveres i henhold til avsnitt 5.3 og avsnitt 12.3, eller for Skype-kredit som har utløpt i henhold til avsnitt 5.4. Forespørsler om tilbakebetaling som formidles på annen måte, skal ikke være berettiget for tilbakebetaling. Det skal ikke gis tilbakebetaling for produkter (inkludert Skype-kredit) som ikke er anskaffet direkte på Internett fra Skype (f.eks. tilbakebetales ikke bonger eller kontantkort), eller er betalt for kontan ant ved hjelp av tredjepartsbetalingsmetoder (som f.eks. kontantbetalingslommebok), eller til medlemmer av en Skype Manager for Skype-kredit som er betalt av administratoren. Hvis du kjøper produkter (inkludert Skype-kredit) via tredjepartspartnere av Skype, skal alle tilbakebetalingsforespørsler sendes til disse, og ikke til Skype. Det er helt opp til partneren å bestemme om beløpet skal refunderes eller ikke.

(ii) Etter at Skype har mottatt en riktig innlevert forespørsel om tilbakebetaling, skal Skype betale tilbake kreditsaldoen på Skype-krediten din. Hvis du har brukt mindre enn én krone (kr 1,00) av Skype-krediten din, tilbakebetales hele Skype-kreditbeløpet. Etter at Skype har mottatt riktig innlevert forespørsel om tilbakebetaling, skal Skype betale deg tilbake pro rata for ubrukte perioder av et produkt.

(iii) Skype forbeholder seg retten til å nekte gjentatte tilbakebetalingsforespørsler (mer enn én gang for en gitt type betalbart produkt).

(iv) Skype betaler tilbake kreditsaldoen din dersom du sier opp kontoen(e) din(e) i henhold til disse tjenestevilkårene eller hvis Skype sier opp disse tjenestevilkårene uten god grunn.

(v) Alle tilbakebetalinger skal foretas til personen som i utgangspunktet kjøpte Skype-krediten eller -produktet, enten gjennom betalingsmetoden som opprinnelig ble brukt, eller på en annen rimelig betalingsmetode som avgjøres av Skype etter eget forgodtbefinnende, eller Skype-krediten din skal justeres deretter.

(vi) Skype forbeholder seg retten til å si opp disse tjenestevilkårene med umiddelbar virkning, automatisk og uten regress hos domstolene, ved din eventuelle misbruk av disse vilkårene som knyttet til tilbakebetalinger.

5.5 BETALING

5.5.1 Gebyrer og takster

(i) Produkter: Du skal betale Skype alle gjeldende gebyrer og takster som oppgitt på Skypes nettside i forbindelse med ditt kjøp og bruk av produktene. Du kan betale med Skype-kreditsaldoen din eller med enhver annen tilgjengelig betalingsmetode.

(ii) Ringe til vanlige telefoner: Takstene som skal betales for ringing til vanlige telefoner, består av tilkoblingsgebyr og minuttakst som fremgår av http://www.skype.com/go/allrates.

(iii) Betalingstjenestenumre: Gebyrene som betales for betalingstjenestenumre, består av en minuttakst som fremgår av http://www.skype.com/go/rates-premium. Ingen tilkoblingsgebyr må betales.

(iv) Varigheten til en samtale skal være basert på ett-minutts-intervaller. Deler av minutter rundes opp til neste minutt. Oppkoblingsavgiften, der den måtte påløpe, belastes på begynnelsen av samtalen. Under samtalen trekkes påløpte avgifter automatisk fra kontoen din.

5.5.2 Endring i takster og avgifter

(i) Skype kan når som helst forandre på takstene (bortsett fra for betalingstjenestenumre) med tretti (30) dagers varsel om slik endring på Skypes nettsted på http://www.skype.com/go/allrates.

(ii) Takster for betalingstjenestenumre kan endres når som helst uten at du varsles om det. Du finner gjeldende takst for et betalingsnummer ved å ganske enkelt skrive inn nummeret i priskalkulatoren på http://www.skype.com/go/rates-premium.

(iii) Hvis du ikke vil godta slik endring av takstene, kan du be om tilbakebetaling av Skype-krediten din. Den nye taksten gjelder for det neste kjøpet ditt etter at justeringene er publisert på Skypes nettside. Du vedkjenner at dersom du fortsetter å kjøpe og/eller bruke produktene i henhold til justering av takstene, betyr det at du godtar de nye takstene.

(iv) Skype kan når som helst endre takstene som betales for kjøp av produkter (som Internett-numre eller talepost) uten varsel.

5.5.3 Avgift: Luxembourgs MVA-takst på 15 % påløper generelt hvis du oppholder deg i EU og ikke har et registreringsnummer for MVA. Lokale avgifter kan påløpe i visse land. Når du kjøper en bong, kan lokal MVA eller andre avgifter, avhengig av landet, påløpe og trekkes fra verdien på bongen etter innløsning. Områdene innen EU som er listet opp nedenfor er unntatt fra MVA ifølge direktiv 2006/112/EF som omfatter det vanlige MVA-systemet. Skypes nettsted tillater ikke brukere i slike områder å utnytte MVA-fritaket og tilbyr derfor ikke produktene her: Athosfjellet, Kanariøyene, De franske koloniene, Åland, Kanaløyene, Helgoland, Büsingenområdet, Ceuta, Melilla, Livigno, Campione d'Italia og den italienske delen av Luganosjøen.

5.5.4 Gratiskampanjer for samtaler til vanlige telefoner: I et begrenset tidsrom kan Skype tilby gratis samtaler til og fra visse land når du ringer vanlige telefoner. Til gjengjeld for dette ber Skype deg om å bruke produktet fornuftig og ikke misbruke gratistilbudet. Skype minner deg på at du ikke har lov til å videreselge samtaler til vanlige telefoner og at dersom Skype oppdager forsettelig misbruk, forbeholder Skype seg retten til å si opp tilgangen til brukerkontoen din umiddelbart. Videre må det nevnes at hvis du bruker noen tjeneste, stedfortreder eller annen form for omgåelse som forhindrer oss fra å vite hvor du er (for eksempel ved å tilordne deg selv en anonym IP-adresse), forbeholder Skype seg retten til å belaste samtalene dine til vanlige takster uansett hvor du faktisk er. Vær oppmerksom på at disse kampanjene ikke omfatter samtaler til betalingstjenestenumre og samtaler som følge av aktivering av funksjonen "Viderekobling av anrop".

5.5.5 Belastning ved en feiltakelse. Hvis du tror at Skype ved en feiltakelse har belastet deg, skal du kontakte Skypes kundestøtte på https://support.skype.com/en/ innen det har gått 90 dager siden denne belastningen. Det gis ingen tilbakebetaling for noen belastning som er over 90 dager gammel.

6. Skypes erstatningsansvar overfor deg
6.1 Begrenset erstatningsansvar. UNDER INGEN OMSTENDIGHET SKAL SKYPE, SKYPES TILKNYTTEDE PARTER ELLER LISENSGIVERE ELLER SKYPES PERSONALE VÆRE ANSVARLIG, VERKEN I KONTRAKT, GARANTI, ERSTATNINGSRETTSLIG SKADE (INKLUDERT UAKTSOMHET) ELLER NOEN ANNEN TYPE ANSVAR FOR:

(i) ALLE INDIREKTE, SPESIELLE, TILFELDIGE ELLER FØLGESKADER, OG

(ii) ALT TAP AV INNTEKT, FORRETNING ELLER FORTJENESTE (ENTEN DET ER DIREKTE ELLER INDIREKTE).

6.2 BEGRENSNINGENE AV SKYPES ERSTATNINGSANSVAR OVERFOR DEG I AVSNITT 6.1 OVENFOR SKAL GJELDE UANSETT OM SKYPE, SKYPES TILKNYTTEDE PARTER ELLER SKYPES PERSONALE ER INFORMERT OM MULIGHETEN FOR SLIKE TAP ELLER SKADER.

6.3 INGENTING I DENNE AVTALEN ER MENT Å UTELUKKE ELLER BEGRENSE ELLER SKAL OPPFATTES Å UTELUKKE ELLER BEGRENSE SKYPES ERSTATNINGSANSVAR FOR (I) DØDSFALL ELLER PERSONSKADE FORÅRSAKET AV SKYPES UAKTSOMHET, SKYPES PERSONALE ELLER SKYPES REPRESENTANTER ELLER (II) NOE ANSVAR SOM IKKE KAN BEGRENSES ELLER EKSKLUDERES VED LOV.

6.4 SKYPES SAMLEDE ANSVAR I HENHOLD TIL ELLER I FORBINDELSE MED DISSE TJENESTEVILKÅRENE (ENTEN I KONTRAKT, ERSTATNINGSRETTSLIG SKADE (INKLUDERT UAKTSOMHET) ELLER PÅ ANNEN MÅTE) SKAL IKKE OVERSTIGE, SAMLET SETT, BELØPET DU HAR BETALT FOR PRODUKTENE (DER DET ER RELEVANT) I LØPET AV PERIODEN PÅ 12 MÅNEDER FØR HENDELSEN INNTRAFF SOM GA GRUNNLAG FOR DET AKTUELLE KRAVET, MAKSIMALT 5 000 EURO I ALLE SAKER UANSETT OM DU HAR BETALT FOR PRODUKTENE (MED MINDRE TAPET SKYLDES FORSETTELIG MANGLENDE MISLIGHOLD ELLER GROV UAKTSOMHET FRA SKYPES SIDE).

6.5 SPESIFIKK FRASKRIVELSE AV ERSTATNINGSANSVAR FOR BEREDSKAPSTJENESTER. BEGRENSET TILGANG TIL NØDANROP ER TILGJENGELIG FRA SKYPES PROGRAMVARE KUN UNDER DE OMSTENDIGHETENE SOM STÅR BESKREVET I PUNKT 3.5. INGEN AV DE ANDRE PRODUKTENE STØTTER, ELLER ER MENT Å STØTTE ELLER FORMIDLE NØDTELEFONANROP TIL NOEN BEREDSKAPSTJENESTER. VERKEN SKYPE ELLER SKYPES REPRESENTANTER, ANSATTE ELLER TILKNYTTEDE PARTER KAN GJØRES ANSVARLIGE, VERKEN KONTRAKTSMESSIG, GARANTIMESSIG, ERSTATNINGSRETTSLIG (INKLUDERT VED UAKTSOMHET) ELLER PÅ NOEN ANNEN MÅTE FOR ERSTATNINGSANSVAR, FOR NOE KRAV, SKADESERSTATNING ELLER TAP (OG DU FRASKRIVER DEG HERVED ALLE OG ETHVERT SLIKT KRAV ELLER SAKSGRUNNLAG) SOM OPPSTÅR FRA ELLER STÅR I FORBINDELSE MED:

(A) HVOR INGEN NØDANROP ER AKTIVERT:

(I) AT DU IKKE KAN BRUKE SKYPES PROGRAMVARE TIL Å KONTAKTE BEREDSKAPSTJENESTER, ELLER

(II) AT DU IKKE HAR SØRGET FOR Å HA TILGANG TIL BEREDSKAPSTJENESTER I HENHOLD TIL PUNKT 1.1 OVENFOR;

(B) HVOR BEGRENSET NØDANROP ER AKTIVERT:

(I) TJENESTEBEGRENSNINGER SOM BESKREVET I PUNKT 3.5, ELLER

(II) AT DU IKKE HAR SØRGET FOR Å HA TILGANG TIL BEREDSKAPSTJENESTER I HENHOLD TIL PUNKT 3.5, ELLER

(III) AT DU IKKE HAR OPPGITT RIKTIG FYSISK TILHOLDSSTED TIL EN SOM OPERERER BEREDSKAPSTJENESTEN, ELLER

(IV) OPPFØRSEL FRA TREDJEPART SOM OPERERER BEREDSKAPSTJENESTEN OG SAMTALESENTRE DU KAN BLI KOBLET OPP MOT.

6.6 SPESIFIKK FRASKRIVELSE AV ERSTATNINGSANSVAR FOR INNHOLD. SKYPE FRASKRIVER SEG ALLE OG ETHVERT ANSVAR ELLER ERSTATNINGSANSVAR I FORHOLD TIL INNHOLDET SOM ER GJORT TILGJENGELIG GJENNOM PRODUKTENE (INKLUDERT, UTEN BEGRENSNING, OFFENTLIGE TEKSTSAMTALER OG SAMTALER TIL BETALINGSTJENESTENUMRE) ELLER NOE INNHOLD, PRODUKTER ELLER TJENESTER SOM ER GITT AV TREDJEPARTER OMTALT I AVSNITT 11 NEDENFOR. VERKEN SKYPE ELLER SKYPES REPRESENTANTER, ANSATTE ELLER TILKNYTTEDE PARTER KAN GJØRES ANSVARLIGE, VERKEN I KONTRAKT, GARANTI, ERSTATNINGSRETTSLIG SKADE (INKLUDERT UAKTSOMHET) ELLER NOEN ANNEN FORM FOR ERSTATNINGSANSVAR, FOR NOE KRAV, SKADESERSTATNING ELLER TAP (OG DU FRASKRIVER DEG HERVED ALLE OG ETHVERT SLIKT KRAV ELLER SAKSGRUNNLAG) SOM OPPSTÅR FRA ELLER STÅR I FORBINDELSE MED ALT SLIKT INNHOLD, PRODUKTER ELLER TJENESTER.

6.7 Rettsområdets begrensninger. Siden noen rettsområder ikke tillater enkelte av utelukkelsene eller begrensningene angitt ovenfor, er det ikke sikkert at alle disse begrensningene eller utelukkelsene gjelder for deg. I så tilfelle begrenses erstatningsansvaret i den grad det er juridisk mulig i henhold til gjeldende lovgivning.

6.8 Vis major. Du vedkjenner og er innforstått med at hvis Skype ikke kan levere produktene som følge av en vis major-hendelse, så bryter ikke Skype noen av forpliktelsene sine til deg i henhold til disse tjenestevilkårene. En vis major-hendelse betyr enhver hendelse som er utenfor Skypes kontroll. I tilfelle Skype påvirkes av en vis major-hendelse, skal selskapet straks varsle deg om anslått omfang og varighet av Skypes manglende evne til å utføre eller forsinkelse i å utføre sine forpliktelser, med rimelig innsats. SKYPE SKAL IKKE HA ERSTATNINGSANSVAR OVERFOR DEG ENTEN DET VÆRE SEG I KONTRAKT, GARANTI, ERSTATNINGSRETTSLIG SKADE (INKLUDERT UAKTSOMHET), ELLER NOEN ANNEN FORM FOR ANSVAR FOR Å UNNLATE Å UTFØRE SINE FORPLIKTELSER I HENHOLD TIL DENNE AVTALEN I DEN GRAD SLIK UNNLATELSE ER RESULTAT AV EN VIS MAJOR-HENDELSE.

7. Hvor lenge varer avtalen din med Skype?
7.1 Varighet. Avtalen trer i kraft den datoen du godtar den ved å klikke på Godta-knappen eller lignende knapper eller koblinger som kan være utpekt av Skype, eller datoen da du først tok noen av produktene i bruk, det som skjer først, og vil fortsette å være gyldig inntil den sies opp av Skype eller av deg, slik det fremgår nedenfor.

7.2 Oppsigelse. Du kan når som helst si opp avtalen din med oss. Uten å begrense andre rettsmidler, kan Skype eller Skypes tilknyttede parter si opp disse tjenestevilkårene med umiddelbar virkning, automatisk og uten regress hos domstolene, og kan begrense, suspendere eller si opp din bruk av produktene, forby tilgang til Skypes nettside, fjerne innhold som selskapet er vert for og iverksette tekniske og juridiske tiltak for å holde deg borte fra Skypes nettside hvis vi tror du misligholder disse tjenestevilkårene, skaper problemer, mulig rettslig ansvar, handler i strid med våre retningslinjer eller deres ånd, krenker andres åndsrettigheter, deltar i bedragerske, umoralske eller ulovlige aktiviteter, hvis du har kjøpt Skype-kredit fra en uautorisert forhandler, eller på grunnlag av andre, lignende årsaker med umiddelbar virkning og uten regress hos domstolene. Skype skal foreta slik oppsigelse ved å forhindre tilgangen din til kontoen din, produktene og Skype-programvaren. Hvis du oppga en gyldig e-postadresse, kan Skype varsle deg via e-post.

7.3 Oppdatering: Skype forbeholder seg retten til å endre disse tjenestevilkårene når som helst ved å publisere de endrede tjenestevilkårene på nettstedet, som skal tre i kraft innen tretti (30) dager etter publiseringen, med mindre du uttrykkelig godtar de endrede tjenestevilkårene ved å klikke på Godta-knappen. Din fortsatte bruk av produktene etter utløpet av nevnte tidsrom på 30 dager, skal utgjøre din vedkjenning av å bli bundet av vilkårene og betingelsene i den endrede versjonen av tjenestevilkårene. Hvis du ikke vil godta disse endrede tjenestevilkårene, har du rett til å si opp brukerkontoen din, skriftlig eller via e-post, ved å kontakte kundestøtteavdelingen vår med virkning fra den datoen de endrede tjenestevilkårene skulle tre i kraft. Du kan finne den nyeste versjonen av disse tjenestevilkårene på http://www.skype.com/go/tos.

8. Ytterligere vilkår for bruken av Internett-numre og Skype To Go-numre
8.1 Tilgjengelighet av Internett-numre eller Skype To Go-numre. Hvis du har kjøpt og er berettiget til å få et Internett-nummer / Skype To Go-nummer, blir dette gjort tilgjengelig så snart det er praktisk mulig etter at du har betalt oss. I visse land kan nummeret gjøres tilgjengelig for deg fra Skypes partner snarere enn fra Skype, og du kan måtte inngå en egen avtale med vedkommende partner. Du vedkjenner og er innforstått med at tilgjengeligheten og fordelingen av nummeret ikke utgjør noen overføring av eiendom eller andre rettigheter med hensyn til numrene.

8.2 Næringslivskontrollpanel. Hvis et Internett-nummer er tilordnet deg av administratoren, kan administratoren etter eget forgodtbefinnende tildele eller trekke tilbake retten til å bruke nummeret. Skype skal prøve å tilordne og fordele det forespurte nummeret og gjøre det mulig for deg å nås av PSTN-brukere på nummeret ditt, der det måtte gjelde. Skype kan imidlertid ikke garantere at de forespurte numrene kan tilordnes eller fordeles til deg eller at du kan bruke Skypes programvare eller produkter som bruker det nummeret.

8.3 Oppsigelse av numre. Skype har rett til når som helst å avslå, endre eller si opp et nummer som er gjort tilgjengelig for deg uansett årsak, inkludert, men ikke begrenset til:

(i) hvis du ikke overholder disse tjenestevilkårene eller noen andre av de gjeldende ytterligere vilkårene,

(ii) hvis du ikke overholder anvisningene som er gitt av Skype og/eller Skypes partnere i forhold til produktene i henhold til avsnitt 8.5 nedenfor, og/eller

(iii) hvis nummeret er trukket tilbake, sagt opp eller forandret av noen av Skypes partnere, uansett årsak.

8.4 I tilfelle Skype endrer Internett-nummeret eller Skype To Go-nummeret som er gjort tilgjengelig for deg, skal Skype sende deg et varsel via e-post med angivelse av datoen endringen trer i kraft, og det nye nummeret ditt. Hvis du ikke vil godta det nye nummeret, har du rett til å si det opp, skriftlig eller via e-post til billing@skype.net med virkning fra den datoen du tilordnes dette nye nummeret.

8.5 Ditt samarbeid. Du samtykker i at du vil: (i) overholde alle rimelige anvisninger gitt av Skype eller Skypes partnere vedrørende bruken av numrene og produktene, inkludert, men ikke begrenset til, overholdelse av alle Skype-partneres tjenestevilkår, (ii) oppgi nøyaktig og fullstendig informasjon med hensyn til hvor du bor og bruken av nummeret/numrene og all informasjon som Skype fra tid til annen med rimelighet kan kreve.

9. Ytterligere vilkår for samtaler til betalingstjenestenumre
9.1 Betalingstjenestenumre. Du kan ringe betalingstjenestenumre for å få tilgang til innhold fra tredjeparter. Slikt innhold kan bestå av informasjonstjenester, hjelpetjenester, underholdning, konkurranser eller andre typer innhold som tredjepartene gjør tilgjengelig for deg.

9.2 Begrenset tilgjengelighet. Skype kan når som helst aktivere eller deaktivere betalingstjenestenumre etter eget forgodtbefinnende.

9.3 Ansvar for uautorisert bruk. Du er eneansvarlig og erstatningsansvarlig for alle aktiviteter som foretas gjennom brukerkontoen din, inkludert anrop til betalingstjenestenumre, selv om slike aktiviteter skulle finne sted uten at du har gitt tillatelse til det. Du kan forhindre uautorisert bruk ved å holde passordet ditt hemmelig og ikke gi det til noen tredjepart.

9.4 Blokkere ringing. Du kan blokkere samtaler til betalingstjenestenumre fra brukerkontoen din ved å logge på siden Min konto på www.skype.com og deaktivere samtaler til betalingstjenestenumre. Hvis du vil aktivere anrop til betalingstjenestenumre, kan du reversere sperringen i samme konto.

9.5 Abonnementer gjelder ikke. Vær oppmerksom på at samtaler til betalingstjenestenumre ikke er inkludert i noen abonnementer, og at du derfor må fortsette å betale for slike samtaler.

9.6 Ingen ansvar for innhold. Alt innhold du mottar via betalingstjenestenumre, tilbys av tredjeparter som ikke er forbundet med Skype. Du vedkjenner at Skype ikke har kontroll med, overvåker eller har kjennskap til noen del av slikt innhold som ene og alene er tredjepartstjenesteleverandøren som gjør innholdet tilgjengelig, sitt ansvar. Følgelig kan du bli utsatt for innhold som er støtende, skadelig for mindreårige, usømmelig eller på annen måte upassende.

9.7 Støtte. Hvis du skulle få noe problemer ved bruk av betalingstjenestenumre, skal du kontakte support.skype.com.

10. Ytterligere vilkår for bruken av talepost
Begrensning av bruk. Skype kan fra tid til annen innføre, fjerne eller endre begrensninger på bruken av talepostproduktet, inkludert, men ikke begrenset til, lagringssted, antall og lengde på meldinger.

11. Tredjeparters produkter og tjenester
11.1 Du kan kjøpe tredjeparters innhold, produkter eller tjenester som er tilgjengelig på Skype.com, inkludert spill, programmer, bilder, ringetoner eller avatarer for å tilpasse grensesnittet for Skype-programvaren.

11.2 Hvis du skulle få noe problem etter betaling, nedlasting eller installasjon, skal du kontakte https://support.skype.com/en/.

11.3 Tredjepartsprodukter eller -tjenester som nevnes i avsnitt 11.1 ovenfor kan være underlagt tredjepartsleverandørens egen lisensavtale og personvernerklæring som du må godta ved nedlasting eller installasjon.

11.4 Du kan også laste opp eller tilgjengeliggjøre diverse innhold som du kjøpte eller fikk gratis fra tredjeparter. Før du legger opp noe innhold, skal du kontrollere eventuelle betingelser som innholdsleverandørene har pålagt, og forsikre deg om at bruken din av det aktuelle innholdet er i samsvar med disse betingelsene. Uansett må du ha tillatelse fra den rettmessige eieren til å legge opp materiellet.

11.5 Skype forbeholder seg retten til å fjerne, uten varsel, ethvert innhold som krenker eller kan krenke en tredjeparts rett og/eller er ulovlig, usømmelig, pornografisk, injurierende, ærekrenkende, truende, hatefullt, rasistisk eller etnisk støtende eller på annen måte upassende.

12. Ytterligere betingelser for bruk av brukerkontoer på Skype Manager
12.1 Medlemmer. Administratoren for en Skype Manager kan invitere deg til å bli medlem av en slik Skype Manager (“Medlem”). Som medlem skal du overholde disse tjenestevilkårene og sluttbrukerlisensavtalen, samt eventuelle andre gjeldende ytterligere vilkår, og du skal være ansvarlig for eventuelt mislighold av disse. Du har ikke lov til å tilhøre mer enn én Skype Manager om gangen.

12.2 Tilbakebetaling.Medlemmer har ikke krav på tilbakebetaling av Skype-kredit som er tilordnet dem fra en administrator. Se også punkt 5.4 ovenfor.

12.3 Tildeling av Skype-kredit.Administratoren skal tildele Skype-kredit til medlemmer etter eget forgodtbefinnende.

12.4 Inaktiv Skype-kredit.En kreditsaldo som er tildelt en brukerkonto på en Skype Manager, blir satt med inaktiv status hvis den ikke brukes i løpet av 180 dager. En kreditsaldo kan reaktiveres ved å følge reaktiveringskoblingen i Min konto på http://www.skype.com/go/store.reactivate.credit. Skype-kredit som reaktiveres, tilbakebetales ikke.

12.5 Tilordning av Internett-numre. Administratoren kan dele ut Internett-numre til medlemmer og trekke dem tilbake etter eget forgodtbefinnende i henhold til tilordningsreglene som vises ved abonnering på numrene. I sær er administratoren ansvarlig for å etterfølge eventuelle krav som gjelder i forbindelse med bopelen og/eller medlemmenes plassering. Administrator er ansvarlig for å melde om gjeldende tjenestevilkår til medlemmer som har fått nummeret tilordnet, og for å sikre at medlemmene overholder disse vilkårene. Skype forbeholder seg retten til å si opp abonnerte numre hvis administrator eller medlemmer bryter gjeldende tjenestevilkår, inkludert tilordningsregler, uten kompensasjon. Alle Internett-numre som er tilordnet medlemmer, skal trekkes tilbake av administratoren hvis slike medlemmer forlater Skype Manager uansett grunn.

12.6 Personopplysninger og trafikkdata – medlemmer.Som medlem bekrefter du og samtykker i at administratoren av Skype Manager kan, hvis du tillater det, vise detaljert informasjon om aktiviteten på brukerkontoen, inkludert tidspunkt, dato, varighet og nummeret til alle samtaler og SMS-er (“trafikkdata”), samt detaljer om kjøp og nedlastinger. Du kan når som helst trekke tilbake samtykket ditt ved å endre innstillingene for brukerkontoen din. Hvis du oppgir personopplysninger, inkludert navn og stillingsbetegnelse, som skal inkluderes i katalogen for Skype Manager, bekrefter du at slike opplysninger kan vises av andre medlemmer av Skype Manager.

12.7 Oppsigelse.Du kan når som helst si opp medlemskapet ditt i Skype Manager. Etter oppsigelse av medlemskapet ditt vil Skype-krediten tilordnet deg av administratoren, forbli på brukerkontoen din og blir ikke tilbakebetalt.

13. Ytterligere vilkår for offentlige tekstsamtaler
Ved å opprette en offentlig tekstsamtale samtykker du i å fungere som administrator av den og ta ansvar for å lede den. Du har ansvar for å definere retningslinjene for samfunn som gjelder for tekstsamtalen, og håndheve dem. Du har ansvaret for å ekskludere enhver deltaker som du mener at bryter disse reglene eller ikke oppfører seg skikkelig. Hvis noen rapporterer noe av innholdet på tekstsamtalen som ulovlig, krenkende på rettigheter eller på annen måte upassende, har du ansvaret for å fjerne det innholdet. Hvis du bestemmer deg for å gå ut av den offentlige tekstsamtalen, stenges den med mindre du overfører administrasjonsansvaret til en annen. Hvis du gjør det, påtar administratoren seg nøyaktig samme ansvar som om vedkommende selv hadde opprettet tekstsamtalen.

14. Ytterligere vilkår for abonnementer
14.1 Rettferdig bruk. De fleste abonnementer er underlagt Skypes retningslinjer for rettferdig bruk på http://www.skype.com/go/terms.fairusage. Samtaler til vanlige telefoner og Skype To Go-samtaler er inkludert i abonnementet ditt, underlagt Skypes regler for rettferdig bruk. Skype forbeholder seg retten til når som helst å endre reglene for rettferdig bruk. Endringer skal tre i kraft innen tretti (30) dager etter publisering av den reviderte versjonen på Skypes nettside. Din fortsatte bruk av abonnementet etter utløpet av nevnte tidsrom på 30 dager, skal utgjøre din vedkjenning av å være bundet av vilkårene og betingelsene i de endrede reglene for rettferdig bruk.

14.2 Abonnementer er bare for personlig bruk. Hvert enkelt abonnement skal bare brukes av én person, og må ikke deles med noen andre brukere (verken via en PBX, telefonsentral, datamaskin eller på andre måter). Alle abonnementer skal være til personlig kommunikasjon og skal brukes til å ringe til andre individer. Det er ikke tillatt å bruke abonnementet til egennyttige formål, som for eksempel å ringe numre for utelukkende å tjene penger til deg selv eller til andre. Uvanlige samtalemønstre kan ansees som indikative på slik bruk og kan føre til at vi avslutter abonnementet ditt og blokkerer brukerkontoen din i henhold til paragraf 7.2 ovenfor og paragraf 14.4 nedenfor.

14.3 Skype forbeholder seg retten til når som helst å trekke tilbake eller endre på abonnementene. Hvis Skype endrer på produktene som er inkludert i abonnementet ditt, sender Skype en e-postmelding med informasjon om endringene og ikrafttredelsesdatoen. Hvis du ikke vil godta disse endringene, har du rett til å si opp abonnementet, skriftlig eller via e-post, ved å kontakte kundestøtteavdelingen vår, med virkning fra den datoen endringene skal tre i kraft.

14.4 Hvis det foreligger, eller hvis Skype har mistanke om at det foreligger, bedragersk aktivitet eller misbruk av abonnementet ditt, forbeholder Skype seg retten til å si opp abonnementet ditt med umiddelbar virkning uten tilbakebetaling.

14.5 Underlagt avsnitt 14.6 Du kan når som helst si opp abonnementet. Hvis du velger å betale for abonnementet én gang i måneden, hvert tredje måned eller én gang i året (det som måtte gjelde), bekrefter og samtykker du i at dette er en periodisk betaling, og at betalinger skal effektueres til Skype på den måten du har valgt på de intervallene du har valgt, inntil abonnementet sies opp av deg eller av Skype.

14.6 Abonnementet Ubegrenset til verden har en minimiums bindingstid på to år fra kjøpsdatoen. Du har ikke lov til å avslutte det før den toårige bindingstiden er utløpt. Dette abonnementet faktureres månedlig som et periodisk månedsbeløp. Skype-krediten som følger med hver måned som del av Ubegrenset til verden-abonnementet ditt, utløper ved slutten av hver måned, og du har ikke lov til å overføre ubrukte beløp.

15. Retningslinjer for SkypeFind
15.1 Du forstår og vedkjenner at du vil ha eneansvaret for alt innhold du legger opp. Her er noen retningslinjer som sikrer at du og alle andre vil ha størst mulig glede av å finne anbefalte virksomheter gjennom Skype.

1.Dette er en virksomhetskatalog. Legg ikke inn andre numre enn virksomhetsnumre;
2.Når du går gjennom en virksomhet, kan du legge inn sannferdige kommentarer som gjenspeiler oppfatningen din av virksomheten. Du skal ikke legge inn ærekrenkende, aggressive eller overdrevne kommentarer, og pass på å understøtte meningene dine med fakta fra erfaringene dine med virksomheten;
3.Når du skriver inn nøkkelord, skal du bare inkludere nøkkelord som er relevante, objektive og sannferdig beskriver virksomheten;
4.Du skal ikke legge inn kommentarer eller nøkkelord eller annen informasjon som er ulovlig, støtende, krenkende, usømmelig, uanstendig, rasistisk, diskriminerende eller truende eller som forårsaker eller har til hensikt å forårsake irritasjon, besvær eller bekymring eller som er bedragerisk eller ærekrenkende.
15.2 Innhold. Du er innforstått med at Skype ikke har noen kontroll over innholdet som gjøres tilgjengelig i omtaler av virksomheter, og at det ikke er i stand til og heller ikke overvåker slikt innhold. Skype kan følgelig ikke garantere nøyaktigheten, sannhetsgehalten, integriteten eller kvaliteten til innhold gjort tilgjengelig gjennom virksomhetskatalogen. Følgelig er det en viss mulighet for at du kan se eller høre støtende, uriktig, falsk eller på annen måte uønsket innhold. Skype fraskriver seg alle og ethvert ansvar eller erstatningsansvar i forbindelse med innhold som gjøres tilgjengelig.

15.3 Hvis du mener at en oppføring bryter med én eller flere av disse retningslinjene, kan du fritt redigere oppføringen for å rette den opp.

15.4 Skype forbeholder seg retten til midlertidig eller permanent å utestenge brukere som bryter disse retningslinjene. Hvis du av noen grunn selv ikke kan rette opp dette problemet, kan du varsle Skype ved å bruke koblingen Rapporter et problem for den aktuelle oppføringen. Skype avgjør etter eget forgodtbefinnende om klagen din er gyldig, og kan treffe hvilket som helst tiltak som Skype anser som formålstjenlig. Skype har rett til å fjerne enhver oppføring når som helst etter eget forgodtbefinnende.

16. Ytterligere vilkår for Skype for mobiltelefon
16.1 Skype for mobiltelefon. Du kan bruke noen av produktene (som samtaler til vanlige telefoner, tekstsamtaler på Internett og å foreta og/eller motta Skype-til-Skype-anrop) via Skype Lite-programvaren for mobiltelefoner og annen Skype-programvare for mobiltelefoner (som Skype 3.0 for Windows). Se http://www.skype.com/go/mobiledownload for å se funksjoner som er tilgjengelige for deg, Skype forbeholder seg retten til når som helst å legge til eller trekke tilbake funksjoner som er tilgjengelige for Skypes programvare for mobiltelefonprogrammer. Du må ha tilgang til et mobilt datanettverk for å aktivere og bruke Skypes programvare for mobiltelefonprogrammer. Du må også laste ned og installere mobiltelefonversjonen av Skype-programvaren på mobilen og godta sluttbrukerlisensavtalen og personvernerklæringen.

16.2 Takster for Skype for mobiltelefon. Det er ikke gratis å kommunisere via Skype Lite. Gå til http://www.skype.com/go/mobiledownload for mer informasjon om takstene for Skype Lite. Kommunikasjon på andre av Skypes programvare for mobiltelefonprogrammer, bruker noe av overføringskapasiteten i datapakken du har abonnert på.

16.3 Begrenset tilgjengelighet og bruk. Det er mulig at noen av funksjonene i Skypes programvare for mobiltelefonprogrammer ikke er tilgjengelige verden over. Det er også mulig at bruken av Skypes programvare for mobiltelefonprogrammer er kostnadseffektiv kun innenfor definerte regioner. Du forstår at det er i din egen interesse å bruke Skypes programvare for mobiltelefonprogrammer; kun i henhold til anbefalinger fra Skype. Bruk i utlandet kan føre til betydelig høyere kostnader enn vanlig bruk, og du har eneansvar for å holde deg informert og betale for mulig nettveksling og andre aktuelle gebyrer.

16.4 Skype-partnere. Deler av funksjonaliteten til Skypes programvare for mobiltelefonprogrammer kan fra tid til annen tilbys deg av Skypes partner i stedet for Skype. I så fall blir du bedt om å inngå en egen avtale med den partneren.

16.5 Hvis du ringer en samtale med Skypes programvare for mobiltelefonprogrammer til en Skype-bruker på en datamaskin, kan mottakeren se enten Skype-IDen eller mobiltelefonnummeret ditt.

17. Ytterligere vilkår for automatisk påfylling
17.1 Funksjonen for automatisk påfylling aktiveres automatisk når du kjøper Skype-kredit, hvis du ikke fjerner avmerkingen i boksen. Hvis du ikke endrer beløpet via brukerkontoen din, vil Skype-kreditsaldoen din fylles opp med samme beløp og med samme betalingsmetode som du valgte den første gangen du aktiverte automatisk påfylling. Hvis du for eksempel kjøper Skype-kredit for 10 euro med kredittkortet ditt, og aktiverer automatisk påfylling, vil påfyllingsbeløpet som belastes kredittkortet, også være 10 euro. Fra nå av blir dette beløpet belastet kredittkortet ditt hver gang saldoen på Skype-kontoen faller under grensen angitt av Skype på et gitt tidspunkt. Hvis du ikke vil aktivere automatisk påfylling, må du fjerne merket i denne boksen.

17.2 Hvis du kjøper et abonnement med en annen betalingsmetode enn kredittkort eller PayPal, og du har aktivert automatisk påfylling, vil Skype-kreditsaldoen din fylles på med det nødvendige beløpet for å kunne betale neste abonnementsperiode.

17.3 Du kan når som helst deaktivere automatisk påfylling ved å logge på brukerkontoen din.

18. Ytterligere vilkår for Spinvox for Skype
18.1 Spinvox for Skype gjør at talepostbeskjedene dine på Skype kan konverteres til tekst og sendes til mobilen din via SMS.

18.2 Hvis en talepostbeskjed er lengre enn det er plass til i én SMS, blir den levert som flere påfølgende SMS-er på rundt 153 tegn hver. Vi begrenser antall SMS-er til 3 stykker, noe som betyr at lange talepostbeskjeder ikke alltid kan konverteres i sin helhet.

18.3 Du blir belastet for hver enkelt SMS som behøves for å konvertere talepostbeskjeden. Du blir belastet for alle talepostbeskjeder som spilles inn og konverteres til SMS uansett om den som ringer legger igjen en beskjed eller ikke. I slike tilfeller får du en SMS hvor det står at beskjeden ikke kunne konverteres til SMS. Vi forbeholder oss retten til å belaste deg for enhver ulevert SMS.

18.4 Taksten du må betale for denne tjenesten, finner du på: http://www.skype.com/go/voicemail

18.5 Bare talepostbeskjeder på engelsk, fransk spansk og tysk blir konvertert til tekst.

19. Ytterligere vilkår for Skype-tilgang
19.1 Skype Access leveres av en av Skype WiFi-partenere. Din bruk av Skype Access er underlagt partnerens tjenestevilkår. Før du starter en Skype Access-sesjon på et WiFi-punkt, blir du varslet om identieten til WiFi-leverandøren og deres tjenestevilkår. Du må lese deres tjenestevilkår, og ved å fortsette med Skype Access-sesjonen vil anses det at du har godtatt disse. Du kan bruke Skype-kreditsaldoen din til å betale takstene for Skype-tilgang, og bruken av Skype-kredit er underlagt disse tjenestevilkårene.

19.2 SKYPE FRASKRIVER SEG ALLE OG ETHVERT ANSVAR ELLER ERSTATNINGSANSVAR I FORHOLD TIL SKYPE-TILGANGPRODUKTET SOM LEVERES AV VÅRE PARTNERE. VERKEN SKYPE ELLER SKYPES REPRESENTANTER, ANSATTE ELLER TILKNYTTEDE PARTER KAN GJØRES ANSVARLIGE, VERKEN KONTRAKTSMESSIG, GARANTIMESSIG, ERSTATNINGSRETTSLIG (INKLUDERT VED UAKTSOMHET) ELLER PÅ NOEN ANNEN MÅTE FOR ERSTATNINGSANSVAR, FOR NOE KRAV, SKADESERSTATNING ELLER TAP (OG DU FRASKRIVER DEG HERVED ALLE OG ETHVERT SLIKT KRAV ELLER SAKSGRUNNLAG) SOM OPPSTÅR FRA ELLER STÅR I FORBINDELSE MED SLIKE PRODUKTER.

20. Ytterligere vilkår for SMS
20.1 Hvis du har Skype-kredit eller et abonnement kan du sende SMSer fra Skype til SMS-aktiverte numre verden over – gå til http://www.skype.com/intl/no/allfeatures/sms for alle detaljene angående funksjonaliteten og stedene som er tilgjengelige for deg.

20.2 Gebyrene som betales for å sende SMS, består av en gitt takst per melding som beskrevet på http://www.skype.com/intl/no/prices/smsrates.

20.3 Hver SMS har maksimal lengde på 160 tegn. Hvis du skriver en lengre melding blir denne delt opp i flere meldinger, og du blir belastet deretter for hver melding som sendes. Hvis du bruker et tegn som ikke støttes av GSM-tegnsettet kan formatet på meldingen bli omgjort til Unicode, som har en tegnbegrensning på 70 tegn per melding.

20.4 Du kan sende SMS-meldinger til flere personer om gangen (underlagt restriksjoner på det samlede antallet meldinger som sendes samtidig, som kan settes av Skype eller Skypes partnere fra tid til annen). Men husk at du blir belastet for hver SMS som sendes. Du samtykker i at du ikke skal sende uoppfordrede SMSer og/eller SMSer som innholder kommersielt materiale eller materiale som du ikke har lov til å formidle.

20.5 Hvis Skype ikke kan (uansett av hvilken grunn) sende SMSen din, blir statusen stående som “avventer”. Skype forsøker å sende meldingen i opptil 24 timer, og hvis vi ikke kan sende meldingen innen denne tidsfristen blir belastningen for meldingen automatisk tilbakebetalt til Skype-kreditsaldoen din.

21. Diverse
21.1 Hele avtalen: Vilkårene og betingelsene til disse tjenestevilkårene og eventuelle gjeldende ytterligere vilkår utgjør hele avtalen mellom deg og Skype med hensyn til dette anliggendet og har prioritet over og erstatter alle tidligere underforståtte avtaler og avtaler, på enhver form med hensyn til anliggendet. Ingenting i denne klausulen skal utelukke eller begrense ditt eller Skypes ansvar som følge av bedrageri eller bedragersk uriktig fremstilling.

21.2 Delvis ugyldighet: Hvis noen bestemmelse eller del av en bestemmelse i disse tjenestevilkårene, kjennes ulovlig, ugyldig eller ikke håndhevbart av en domstol eller et administrativt organ med pågjeldende jurisdiksjon, og den aktuelle bestemmelsen (eller delbestemmelsen) ikke er av grunnleggende art i forhold til tjenestevilkårene som helhet, skal ikke lovligheten, gyldigheten eller håndhevbarheten til de gjenværende delene av tjenestevilkårene (inkludert resten av vilkåret som inneholder den aktuelle bestemmelsen) påvirkes.

21.3 Ingen fraskrivelse: Hvis ikke en rett, myndighet eller rettsmiddel gitt i henhold til tjenestevilkårene eller ved lov blir utøvet, eller utøvelsen av disse er forsinket, skal dette ikke utgjøre fraskrivelse av den retten, myndigheten eller rettsmidlet. Hvis Skype fraskriver seg brudd på noen bestemmelse i tjenestevilkårene, skal dette ikke være å anse som fraskrivelse av etterfølgende brudd på den bestemmelsen, eller som fraskrivelse av brudd på noen annen bestemmelse.

21.4 Overdragelse: Du har ikke tillatelse til å overdra tjenestevilkårene eller noen rettigheter under vilkårene. Skype har tillatelse til, etter eget forgodtbefinnende, å overdra tjenestevilkårene eller rettighetene under vilkårene til en hvilken som helst tredjepart, uten forhåndsvarsel.

21.5 Gjeldende lov og kompetent domstol: Tjenestevilkårene skal reguleres av og tolkes i samsvar med Luxembourgs lover og skal være underlagt jurisdiksjonen til domstolene i Luxembourg.

21.6 Språk: Den opprinnelige engelske versjonen av tjenestevilkårene kan ha blitt oversatt til andre språk. Ved eventuell manglende overensstemmelse eller avvik mellom den engelske versjonen og noen annen språkversjon, skal den engelskspråklige versjonen gjelde.

21.7 Overlevelse: Vilkårene i avsnitt 4.3, 6 og 12.11 i denne avtalen og alle andre bestemmelser i tjenestevilkårene som uttrykkes for å overleve eller være gjeldende ved eventuell oppsigelse, skal overleve oppsigelse av denne avtalen og gjeldende ytterligere vilkår, uansett årsak.

DU VEDKJENNER UTTRYKKELIG AT DU HAR LEST DENNE AVTALEN OG FORSTÅR RETTIGHETENE, FORPLIKTELSENE OG VILKÅRENE OG BETINGELSENE ANGITT I DETTE DOKUMENTET. VED Å KLIKKE PÅ GODTA-KNAPPEN ELLER VED Å BRUKE PRODUKTENE, GIR DU UTTRYKKELIG SAMTYKKE TIL Å VÆRE BUNDET AV DENNES VILKÅR OG BETINGELSER OG INNVILGER SKYPE RETTIGHETENE ANGITT I DETTE DOKUMENTET.

© Skype – Sist oppdatert: november 2009